CELEX: 32021R0441
Language: el
Date: 2021-03-11 00:00:00
Title: Εκτελεστικός κανονισμός (ΕΕ) 2021/441 της Επιτροπής της 11ης Μαρτίου 2021 για την επιβολή οριστικού δασμού αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

12.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 85/154
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/441 ΤΗΣ ΕΠΙΤΡΟΠΗΣ
         της 11ης Μαρτίου 2021
         για την επιβολή οριστικού δασμού αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας έπειτα από επανεξέταση ενόψει της λήξης ισχύος των μέτρων αντιντάμπινγκ σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) (στο εξής: βασικός κανονισμός) και ιδίως το άρθρο 11 παράγραφος 2,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Ισχύοντα μέτρα
         
         
                     (1)
                  
                  
                     Τον Ιούλιο του 2002, με τον κανονισμό (ΕΚ) αριθ. 1339/2002 (2) το Συμβούλιο επέβαλε οριστικό δασμό αντιντάμπινγκ 21 % στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας (στο εξής: ΛΔΚ) και οριστικό δασμό αντιντάμπινγκ 18,3 % στις εισαγωγές σουλφανιλικού οξέος καταγωγής Ινδίας (στο εξής: αρχική έρευνα).
                  
               
                     (2)
                  
                  
                     Με τον κανονισμό (ΕΚ) αριθ. 1338/2002 (3), το Συμβούλιο επέβαλε οριστικό αντισταθμιστικό δασμό 7,1 % στις εισαγωγές σουλφανιλικού οξέος καταγωγής Ινδίας.
                  
               
                     (3)
                  
                  
                     Με την απόφαση 2002/611/ΕΚ (4) η Επιτροπή αποδέχτηκε ανάληψη υποχρέωσης ως προς τις τιμές όσον αφορά τα μέτρα αντιντάμπινγκ και αντεπιδοτήσεων στις εισαγωγές από την Ινδία η οποία προτάθηκε από έναν Ινδό παραγωγό-εξαγωγέα, και συγκεκριμένα την Kokan Synthetics and Chemicals Pvt. Ltd (στο εξής: Kokan).
                  
               
                     (4)
                  
                  
                     Τον Φεβρουάριο του 2004, με τον κανονισμό (ΕΚ) αριθ. 236/2004 (5), το Συμβούλιο αύξησε τον οριστικό δασμό αντιντάμπινγκ που εφαρμόζεται στις εισαγωγές σουλφανιλικού οξέος καταγωγής ΛΔΚ από 21 % σε 33,7 % κατόπιν νέας έρευνας κατά των απορροφήσεων.
                  
               
                     (5)
                  
                  
                     Τον Μάρτιο του 2004, με την απόφαση 2004/255/ΕΚ (6) η Επιτροπή κατάργησε την απόφαση 2002/611/ΕΚ κατόπιν εθελοντικής ανάκλησης της ανάληψης υποχρέωσης από την Kokan.
                  
               
                     (6)
                  
                  
                     Με την απόφαση 2006/37/ΕΚ (7), η Επιτροπή αποδέχτηκε νέα ανάληψη υποχρέωσης όσον αφορά τα μέτρα αντιντάμπινγκ και αντεπιδοτήσεων στις εισαγωγές από την Ινδία η οποία προτάθηκε από την Kokan. Ο κανονισμός (ΕΚ) αριθ. 1338/2002 και ο κανονισμός (ΕΚ) αριθ. 1339/2002 τροποποιήθηκαν συνεπώς με τον κανονισμό (ΕΚ) αριθ. 123/2006 (8).
                  
               
                     (7)
                  
                  
                     Με τον κανονισμό (ΕΚ) αριθ. 1000/2008 (9), το Συμβούλιο επέβαλε δασμό αντιντάμπινγκ στις εισαγωγές σουλφανιλικού οξέος καταγωγής ΛΔΚ και Ινδίας ύστερα από επανεξέταση ενόψει της λήξης ισχύος των μέτρων. Με τον κανονισμό (ΕΚ) αριθ. 1010/2008 (10), το Συμβούλιο επέβαλε οριστικό αντισταθμιστικό δασμό στις εισαγωγές σουλφανιλικού οξέος καταγωγής Ινδίας και τροποποίησε το επίπεδο του δασμού αντιντάμπινγκ στις ινδικές εισαγωγές σουλφανιλικού οξέος ύστερα από επανεξέταση ενόψει της λήξης ισχύος των μέτρων και ενδιάμεση επανεξέταση.
                  
               
                     (8)
                  
                  
                     Με τον κανονισμό (ΕΕ) αριθ. 1346/2014 (11), η Επιτροπή επέβαλε οριστικό δασμό αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και κατάργησε τον οριστικό δασμό αντιντάμπινγκ στις εισαγωγές σουλφανιλικού οξέος καταγωγής Ινδίας ύστερα από επανεξέταση ενόψει της λήξης ισχύος των μέτρων. Με τον κανονισμό (ΕΕ) αριθ. 1347/2014 (12), το Συμβούλιο επέβαλε οριστικό αντισταθμιστικό δασμό στις εισαγωγές σουλφανιλικού οξέος καταγωγής Ινδίας ύστερα από επανεξέταση ενόψει της λήξης ισχύος των μέτρων.
                  
               1.2.   Αίτηση επανεξέτασης ενόψει της λήξης ισχύος των μέτρων
         
         
                     (9)
                  
                  
                     Μετά τη δημοσίευση ανακοίνωσης για την επικείμενη λήξη (13) των ισχυόντων μέτρων αντιντάμπινγκ στις εισαγωγές από τη ΛΔΚ και την Ινδία, η Επιτροπή έλαβε στις 19 Σεπτεμβρίου 2019 αίτηση επανεξέτασης ενόψει της λήξης ισχύος αυτών των μέτρων σύμφωνα με το άρθρο 11 παράγραφος 2 του βασικού κανονισμού. Η αίτηση υποβλήθηκε από την εταιρεία Bondalti Chemicals SA (στο εξής: «αιτών» ή «Bondalti»), τον μοναδικό παραγωγό σουλφανιλικού οξέος στην Ένωση, ο οποίος αντιπροσωπεύει συνεπώς το 100 % της ενωσιακής παραγωγής.
                  
               
                     (10)
                  
                  
                     Η αίτηση βασιζόταν στο επιχείρημα ότι η λήξη των μέτρων ήταν πιθανό να οδηγήσει σε συνέχιση ή σε επανάληψη της πρακτικής ντάμπινγκ και στη συνέχιση ή στην επανάληψη της ζημίας σε βάρος του κλάδου παραγωγής της Ένωσης.
                  
               1.3.   Έναρξη επανεξέτασης ενόψει της λήξης ισχύος των μέτρων
         
         
                     (11)
                  
                  
                     Η Επιτροπή, αφού διαπίστωσε ότι υπήρχαν επαρκή αποδεικτικά στοιχεία για την έναρξη διαδικασίας επανεξέτασης ενόψει της λήξης των μέτρων, ανακοίνωσε στις 18 Δεκεμβρίου 2019 την έναρξη διαδικασίας επανεξέτασης ενόψει της λήξης των μέτρων δυνάμει του άρθρου 11 παράγραφος 2 του βασικού κανονισμού σε ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης (14) (στο εξής: ανακοίνωση για την έναρξη διαδικασίας).
                  
               1.4.   Έρευνα
         
         1.4.1.   Περίοδος της έρευνας επανεξέτασης και εξεταζόμενη περίοδος
         
         
                     (12)
                  
                  
                     Η έρευνα με αντικείμενο τη συνέχιση ή την επανάληψη του ντάμπινγκ κάλυψε την περίοδο από την 1η Οκτωβρίου 2018 έως τις 30 Σεπτεμβρίου 2019 (στο εξής: περίοδος της έρευνας επανεξέτασης). Η εξέταση των τάσεων που είναι σημαντικές για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2016 έως το τέλος της περιόδου της έρευνας επανεξέτασης (στο εξής: εξεταζόμενη περίοδος).
                  
               1.4.2.   Ενδιαφερόμενα μέρη
         
         
                     (13)
                  
                  
                     Στην ανακοίνωση για την έναρξη της διαδικασίας, η Επιτροπή κάλεσε τα ενδιαφερόμενα μέρη να επικοινωνήσουν μαζί της για να συμμετάσχουν στην έρευνα. Επιπλέον, η Επιτροπή ενημέρωσε ειδικά τους γνωστούς παραγωγούς-εξαγωγείς, τις αρχές της ΛΔΚ και τους γνωστούς εισαγωγείς και χρήστες σχετικά με την έναρξη της έρευνας και τους κάλεσε να συμμετάσχουν.
                  
               
                     (14)
                  
                  
                     Κανένα μέρος δεν αναγγέλθηκε.
                  
               
                     (15)
                  
                  
                     Τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της έρευνας και να ζητήσουν ακρόαση από την Επιτροπή και/ή από τον σύμβουλο ακροάσεων στις διαδικασίες εμπορικών προσφυγών.
                  
               
                     (16)
                  
                  
                     Δεν πραγματοποιήθηκε ακρόαση ούτε με την Επιτροπή ούτε με τον σύμβουλο ακροάσεων.
                  
               1.4.3.   Δειγματοληψία
         
         1.4.3.1.   Δειγματοληψία παραγωγών-εξαγωγέων στη ΛΔΚ
         
                     (17)
                  
                  
                     Προκειμένου να αποφασιστεί αν η δειγματοληψία ήταν αναγκαία και, εάν ναι, να επιλεγεί δείγμα, η Επιτροπή ζήτησε από όλους τους γνωστούς παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας. Επιπλέον, η Επιτροπή ζήτησε από την αποστολή της Λαϊκής Δημοκρατίας της Κίνας στην Ευρωπαϊκή Ένωση να προσδιορίσει άλλους παραγωγούς-εξαγωγείς, αν υπάρχουν, που ενδεχομένως θα ενδιαφέρονταν να συμμετάσχουν στην έρευνα. Η αποστολή δεν γνώρισε και, κατά συνέπεια, δεν ειδοποίησε καμία ένωση παραγωγών-εξαγωγέων.
                  
               
                     (18)
                  
                  
                     Καμία εταιρεία από τη ΛΔΚ δεν αναγγέλθηκε.
                  
               
                     (19)
                  
                  
                     Ως εκ τούτου, η Επιτροπή ενημέρωσε τις αρχές της ΛΔΚ (15) ότι προτίθεται να καταφύγει στη χρήση των διαθέσιμων πραγματικών στοιχείων βάσει του άρθρου 18 του βασικού κανονισμού κατά την εξέταση της συνέχισης ή της επανάληψης της πρακτικής ντάμπινγκ. Οι αρχές της ΛΔΚ δεν απάντησαν.
                  
               1.4.3.2.   Δειγματοληψία μη συνδεδεμένων εισαγωγέων
         
                     (20)
                  
                  
                     Προκειμένου να αποφασιστεί αν η δειγματοληψία ήταν αναγκαία και, εάν ναι, να επιλεγεί δείγμα, η Επιτροπή ζήτησε από όλους τους μη συνδεδεμένους εισαγωγείς ή τους αντιπροσώπους που ενεργούν για λογαριασμό τους, συμπεριλαμβανομένων εκείνων που δεν συνεργάστηκαν στην έρευνα που οδήγησε στα μέτρα που αποτελούν αντικείμενο της παρούσας επανεξέτασης, να αναγγελθούν και να παράσχουν τις πληροφορίες που προσδιορίζονται στην ανακοίνωση για την έναρξη διαδικασίας.
                  
               
                     (21)
                  
                  
                     Δεν αναγγέλθηκε κανένας εισαγωγέας.
                  
               1.4.4.   Απαντήσεις στα ερωτηματολόγια και επαλήθευση
         
         
                     (22)
                  
                  
                     Η Επιτροπή διέθεσε ηλεκτρονικά τα ερωτηματολόγια για τους παραγωγούς-εξαγωγείς, τους ενωσιακούς παραγωγούς και τους μη συνδεδεμένους εισαγωγείς.
                  
               
                     (23)
                  
                  
                     Η απάντηση στο ερωτηματολόγιο ελήφθη από τον μοναδικό ενωσιακό παραγωγό.
                  
               
                     (24)
                  
                  
                     Η Επιτροπή απέστειλε στην κυβέρνηση της Κίνας (στο εξής: κινεζική κυβέρνηση) ερωτηματολόγιο σχετικά με την ύπαρξη σημαντικών στρεβλώσεων στη ΛΔΚ κατά την έννοια του άρθρου 2 παράγραφος 6α στοιχείο β) του βασικού κανονισμού.
                  
               
                     (25)
                  
                  
                     Η Επιτροπή επιδίωξε να επαληθεύσει όλες τις πληροφορίες που έκρινε απαραίτητες ώστε να προσδιοριστεί, αφενός, η πιθανότητα συνέχισης ή επανάληψης του ντάμπινγκ και της ζημίας και, αφετέρου, το συμφέρον της Ένωσης.
                  
               
                     (26)
                  
                  
                     Μετά την εκδήλωση της πανδημίας Covid-19, η Επιτροπή αποφάσισε να αναστείλει όλα τα μη ουσιώδη ταξίδια και ενημέρωσε σχετικά τα ενδιαφερόμενα μέρη (16). Στη συνέχεια, πραγματοποιήθηκε διασταυρούμενος έλεγχος εξ αποστάσεως των πληροφοριών που υποβλήθηκαν στο ερωτηματολόγιο για τα ακόλουθα μέρη:
                     Ενωσιακός παραγωγός:
                     
                                 —
                              
                              
                                 Bondalti Chemicals S.A.
                              
                           
               1.4.5.   Υποβολή στοιχείων
         
         
                     (27)
                  
                  
                     Δεδομένου ότι ο ενωσιακός κλάδος παραγωγής της Ένωσης αποτελείται από έναν μόνο παραγωγό, ορισμένα από τα αριθμητικά στοιχεία που παρουσιάζονται στον παρόντα κανονισμό έχουν τη μορφή εύρους τιμών για λόγους εμπιστευτικότητας.
                  
               1.4.6.   Διαδικασία για τον καθορισμό της κανονικής αξίας σύμφωνα με το άρθρο 2 παράγραφος 6α του βασικού κανονισμού
         
         
                     (28)
                  
                  
                     Με βάση τα επαρκή αποδεικτικά στοιχεία που ήταν διαθέσιμα κατά την έναρξη της έρευνας και τα οποία φαίνεται ότι καταδεικνύουν την ύπαρξη σημαντικών στρεβλώσεων, όσον αφορά τη ΛΔΚ, κατά την έννοια του άρθρου 2 παράγραφος 6α στοιχείο β) του βασικού κανονισμού, η Επιτροπή κίνησε την έρευνα με βάση το άρθρο 2 παράγραφος 6α του βασικού κανονισμού. Η Επιτροπή, προκειμένου να συγκεντρώσει τις αναγκαίες για την έρευνά της πληροφορίες όσον αφορά τις εικαζόμενες σημαντικές στρεβλώσεις, απέστειλε ερωτηματολόγιο στην κινεζική κυβέρνηση. Επιπλέον, στο σημείο 5.3.2 της ανακοίνωσης για την έναρξη της διαδικασίας, η Επιτροπή κάλεσε όλα τα ενδιαφερόμενα μέρη να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία σχετικά με την εφαρμογή του άρθρου 2 παράγραφος 6α του βασικού κανονισμού εντός 37 ημερών από την ημερομηνία δημοσίευσης της ανακοίνωσης στην Επίσημη Εφημερίδα της Ευρωπαϊκής Ένωσης. Η κινεζική κυβέρνηση δεν απάντησε στο ερωτηματολόγιο ούτε υπέβαλε παρατηρήσεις σχετικά με την εφαρμογή του άρθρου 2 παράγραφος 6α του βασικού κανονισμού.
                  
               
                     (29)
                  
                  
                     Στο σημείο 5.3.2. της ανακοίνωσης για την έναρξη της διαδικασίας, η Επιτροπή διευκρίνισε επίσης ότι, με βάση τα διαθέσιμα αποδεικτικά στοιχεία, είχε προσωρινά επιλέξει την Ινδία ως κατάλληλη πηγή, σύμφωνα με το άρθρο 2 παράγραφος 6α του βασικού κανονισμού, για τον καθορισμό της κανονικής αξίας με βάση τιμές ή δείκτες αναφοράς χωρίς στρεβλώσεις. Η Επιτροπή δήλωσε επίσης ότι θα εξέταζε άλλες πιθανές πηγές.
                  
               
                     (30)
                  
                  
                     Στις 7 Μαΐου 2020 η Επιτροπή ενημέρωσε μέσω ενός πρώτου σημειώματος (στο εξής: σημείωμα της 7ης Μαΐου) τα ενδιαφερόμενα μέρη σχετικά με τις συναφείς πηγές που σκόπευε να χρησιμοποιήσει για να καθορίσει την κανονική αξία. Στο εν λόγω σημείωμα, η Επιτροπή διαβίβασε κατάλογο όλων των συντελεστών παραγωγής, όπως είναι οι πρώτες ύλες, η εργασία και η ενέργεια που χρησιμοποιήθηκαν για την παραγωγή σουλφανιλικού οξέος. Επιπλέον, με βάση τα κριτήρια που διέπουν την επιλογή των τιμών ή των δεικτών αναφοράς χωρίς στρεβλώσεις, η Επιτροπή επιβεβαίωσε την πρόθεσή της να επιλέξει την Ινδία ως κατάλληλη πηγή. Μόνον ο αιτών υπέβαλε παρατηρήσεις σχετικά με το σημείωμα της 7ης Μαΐου.
                  
               
                     (31)
                  
                  
                     Στις 25 Σεπτεμβρίου 2020 η Επιτροπή ενημέρωσε με δεύτερο σημείωμα (στο εξής: σημείωμα της 25ης Σεπτεμβρίου) τα ενδιαφερόμενα μέρη σχετικά με τις συναφείς πηγές που σκόπευε να χρησιμοποιήσει για να καθορίσει την κανονική αξία και επιβεβαίωσε ότι επέλεξε την Ινδία ως κατάλληλη πηγή. Ενημέρωσε επίσης τα ενδιαφερόμενα μέρη ότι θα καθόριζε τα έξοδα πώλησης, τα γενικά και διοικητικά έξοδα και τα κέρδη με βάση τα διαθέσιμα στοιχεία για την εταιρεία Aarti, η οποία είναι παραγωγός στην Ινδία. Ελήφθησαν υπόψη οι παρατηρήσεις που απέστειλε ο αιτών. Δεν ελήφθησαν παρατηρήσεις σχετικά με το δεύτερο σημείωμα.
                  
               1.4.7.   Επακόλουθη διαδικασία
         
         
                     (32)
                  
                  
                     Στις 14 Δεκεμβρίου 2020 η Επιτροπή κοινοποίησε τα ουσιώδη πραγματικά περιστατικά και το σκεπτικό βάσει των οποίων σκόπευε να διατηρήσει τους ισχύοντες δασμούς αντιντάμπινγκ. Σε όλα τα μέρη δόθηκε προθεσμία εντός της οποίας θα μπορούσαν να διατυπώσουν παρατηρήσεις σχετικά με την κοινοποίηση. Ο αιτών υπέβαλε παρατηρήσεις που υποστηρίζουν τα πορίσματα της Επιτροπής.
                  
               2.   ΥΠΟ ΕΠΑΝΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Υπό επανεξέταση προϊόν
         
         
                     (33)
                  
                  
                     Το προϊόν που αποτελεί αντικείμενο της παρούσας επανεξέτασης (17) είναι το σουλφανιλικό οξύ και τα άλατά του (στο εξής: υπό επανεξέταση προϊόν), καταγωγής ΛΔΚ, το οποίο υπάγεται επί του παρόντος στον κωδικό ΣΟ ex 2921 42 00 (κωδικοί TARIC 2921420040, 2921420060 και 2921420061). Στο προϊόν αυτό περιλαμβάνονται:
                     
                                 —
                              
                              
                                 σουλφανιλικό οξύ, κεκαθαρμένο ή τεχνικής καθαρότητας, υπό μορφή διαλύματος ή σκόνης, και
                              
                           
                                 —
                              
                              
                                 άλατα σουλφανιλικού οξέος, κεκαθαρμένου ή τεχνικής καθαρότητας, υπό μορφή διαλύματος ή σκόνης, που παρασκευάζονται με κατεργασία του διαλύματος σουλφανιλικού οξέος με υδροξείδιο του νατρίου, υδροξείδιο του καλίου ή υδροξείδιο (ή οξείδιο) του ασβεστίου, δημιουργώντας τα παρακάτω παράγωγα:
                                 
                                             —
                                          
                                          
                                             σουλφανιλικό νάτριο,
                                          
                                       
                                             —
                                          
                                          
                                             σουλφανιλικό κάλιο ή
                                          
                                       
                                             —
                                          
                                          
                                             σουλφανιλικό ασβέστιο.
                                          
                                       
                           
               
                     (34)
                  
                  
                     Το σουλφανιλικό οξύ χρησιμοποιείται ως πρώτη ύλη για την παραγωγή οπτικών λευκαντικών, προσθέτων σκυροδέματος, χρωστικών τροφίμων, βαφών ειδικών χρήσεων, καθώς και στη φαρμακευτική βιομηχανία.
                  
               2.2.   Ομοειδές προϊόν
         
         
                     (35)
                  
                  
                     Όπως διαπιστώθηκε στην αρχική έρευνα καθώς και στις μετέπειτα επανεξετάσεις ενόψει της λήξης ισχύος των μέτρων, η παρούσα έρευνα επανεξέτασης ενόψει της λήξης ισχύος των μέτρων επιβεβαίωσε ότι τα ακόλουθα προϊόντα έχουν τα ίδια βασικά φυσικά και τεχνολογικά χαρακτηριστικά, καθώς και τις ίδιες βασικές χρήσεις:
                     
                                 —
                              
                              
                                 το υπό επανεξέταση προϊόν
                              
                           
                                 —
                              
                              
                                 το προϊόν που παράγεται και πωλείται στην εγχώρια αγορά της ΛΔΚ και
                              
                           
                                 —
                              
                              
                                 το προϊόν που παράγεται και πωλείται στην Ένωση από τον ενωσιακό κλάδο παραγωγής.
                              
                           Επομένως, τα προϊόντα αυτά θεωρούνται ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.
                  
               3.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΟΥ ΝΤΑΜΠΙΝΓΚ
         
         
                     (36)
                  
                  
                     Σύμφωνα με το άρθρο 11 παράγραφος 2 του βασικού κανονισμού, και όπως αναφέρεται στην ανακοίνωση για την έναρξη της διαδικασίας, η Επιτροπή εξέτασε αν η λήξη των ισχυόντων μέτρων θα ήταν πιθανό να οδηγήσει στη συνέχιση ή στην επανάληψη του ντάμπινγκ από τη ΛΔΚ.
                  
               3.1.   Άρνηση συνεργασίας εκ μέρους των εταιρειών του δείγματος και της κινεζικής κυβέρνησης
         
         
                     (37)
                  
                  
                     Όπως αναφέρεται στην αιτιολογική σκέψη 18, κανένας από τους παραγωγούς-εξαγωγείς στη ΛΔΚ δεν συνεργάστηκε στην έρευνα. Ως εκ τούτου, στις 27 Ιανουαρίου 2020, η Επιτροπή ενημέρωσε τις κινεζικές αρχές ότι, λόγω της έλλειψης συνεργασίας από τους παραγωγούς-εξαγωγείς στη ΛΔΚ, η Επιτροπή ενδέχεται να εφαρμόσει το άρθρο 18 του βασικού κανονισμού στα πορίσματά της. Η Επιτροπή επισήμανε επίσης ότι τα πορίσματα που βασίζονται στα διαθέσιμα πραγματικά στοιχεία ενδέχεται να είναι λιγότερο ευνοϊκά για τα οικεία μέρη και κάλεσε τη ΛΔΚ να υποβάλει παρατηρήσεις. Η Επιτροπή δεν έλαβε παρατηρήσεις για το θέμα αυτό.
                  
               
                     (38)
                  
                  
                     Στις 18 Δεκεμβρίου 2019 η Επιτροπή απέστειλε στην κινεζική κυβέρνηση ερωτηματολόγιο αντιντάμπινγκ που προοριζόταν για τις αρχές της ΛΔΚ. Το εν λόγω ερωτηματολόγιο διαβιβάστηκε στην κινεζική κυβέρνηση ώστε να της παρασχεθεί η δυνατότητα να υποβάλει τις απόψεις της σχετικά με τα αποδεικτικά στοιχεία που περιέχονται στην αίτηση, βάσει των οποίων προβλήθηκε ο ισχυρισμός ότι υφίστανται σημαντικές στρεβλώσεις στην κινεζική εγχώρια αγορά για το υπό επανεξέταση προϊόν, οι οποίες δικαιολογούν την εφαρμογή του άρθρου 2 παράγραφος 6α του βασικού κανονισμού. Όπως επισημαίνεται ανωτέρω στην αιτιολογική σκέψη 28, η κινεζική κυβέρνηση δεν υπέβαλε απάντηση στο ερωτηματολόγιο ούτε σχολίασε τα αποδεικτικά στοιχεία του φακέλου της υπόθεσης που παρουσίασε ο αιτών, συμπεριλαμβανομένου του εγγράφου με τίτλο «Έγγραφο εργασίας των υπηρεσιών της Επιτροπής για σημαντικές στρεβλώσεις στην οικονομία της Λαϊκής Δημοκρατίας της Κίνας για τους σκοπούς των ερευνών εμπορικής άμυνας» (στο εξής: έκθεση).
                  
               
                     (39)
                  
                  
                     Στις 27 Ιανουαρίου 2020 η Επιτροπή ενημέρωσε τις αρχές της ΛΔΚ σχετικά με την πρόθεσή της να εφαρμόσει επίσης το άρθρο 18 του βασικού κανονισμού και να βασίσει στα διαθέσιμα πραγματικά στοιχεία τα πορίσματά της όσον αφορά τις αναφερόμενες στρεβλώσεις στη ΛΔΚ. Η Επιτροπή επισήμανε επίσης ότι τα πορίσματα που βασίζονται στα διαθέσιμα πραγματικά στοιχεία ενδέχεται να είναι λιγότερο ευνοϊκά για το οικείο μέρος και κάλεσε την κινεζική κυβέρνηση να υποβάλει παρατηρήσεις. Η Επιτροπή δεν έλαβε καμία παρατήρηση. Η κυβέρνηση της ΛΔΚ δεν καταχωρίστηκε ως ενδιαφερόμενο μέρος στη διαδικασία.
                  
               
                     (40)
                  
                  
                     Ως εκ τούτου, σύμφωνα με το άρθρο 18 παράγραφος 1 του βασικού κανονισμού, τα πορίσματα σχετικά με την ύπαρξη σημαντικών στρεβλώσεων που παρουσιάζονται κατωτέρω βασίστηκαν στα διαθέσιμα πραγματικά στοιχεία. Ειδικότερα, η Επιτροπή βασίστηκε στις πληροφορίες που περιλαμβάνονταν στην αίτηση επανεξέτασης και σε άλλες πηγές πληροφοριών που διατίθενται δημόσια, όπως σχετικοί ιστότοποι.
                  
               
                     (41)
                  
                  
                     Σύμφωνα με το άρθρο 18 παράγραφος 1 του βασικού κανονισμού, τα πορίσματα σχετικά με την πιθανότητα συνέχισης ή επανάληψης του ντάμπινγκ που παρουσιάζονται κατωτέρω βασίστηκαν στα διαθέσιμα πραγματικά στοιχεία. Συγκεκριμένα, η Επιτροπή βασίστηκε στις πληροφορίες που περιέχονται στην αίτηση επανεξέτασης και στις στατιστικές βάσει των στοιχείων που αναφέρθηκαν στην Επιτροπή από τα κράτη μέλη, σύμφωνα με το άρθρο 14 παράγραφος 6 του βασικού κανονισμού (στο εξής: βάση δεδομένων του άρθρου 14 παράγραφος 6), καθώς και σε στοιχεία της Eurostat. Επιπλέον, η Επιτροπή χρησιμοποίησε άλλες πηγές δημοσίως διαθέσιμων στοιχείων, όπως η βάση δεδομένων Global Trade Atlas (στο εξής: GTA) και οι ιστότοποι των σχετικών Κινέζων παραγωγών (18).
                  
               3.2.   Ντάμπινγκ κατά την περίοδο της έρευνας επανεξέτασης
         
         
                     (42)
                  
                  
                     Όπως εξηγείται στο τμήμα 4.3, οι κινεζικές εισαγωγές αντιπροσώπευαν περισσότερο από το ένα τρίτο των συνολικών εισαγωγών του υπό επανεξέταση προϊόντος στην Ένωση. Ο όγκος των κινεζικών εισαγωγών διαπιστώθηκε ότι ήταν αντιπροσωπευτικός για τον υπολογισμό του ντάμπινγκ κατά την περίοδο της έρευνας επανεξέτασης.
                  
               3.2.1.   Κανονική αξία
         
         
                     (43)
                  
                  
                     Σύμφωνα με το άρθρο 2 παράγραφος 1 του βασικού κανονισμού, «η κανονική αξία βασίζεται καταρχήν στις πληρωθείσες ή πληρωτέες τιμές, κατά τις συνήθεις εμπορικές πράξεις, από ανεξάρτητους πελάτες στη χώρα εξαγωγής».
                  
               
                     (44)
                  
                  
                     Ωστόσο, σύμφωνα με το άρθρο 2 παράγραφος 6α στοιχείο α) του βασικού κανονισμού, «σε περίπτωση που διαπιστωθεί […] ότι δεν είναι σκόπιμο να χρησιμοποιούνται οι εγχώριες τιμές και το κόστος στη χώρα εξαγωγής λόγω της ύπαρξης στη χώρα αυτή σημαντικών στρεβλώσεων κατά την έννοια του στοιχείου β), η κανονική αξία κατασκευάζεται αποκλειστικά με βάση το κόστος παραγωγής και πώλησης που αντικατοπτρίζει τις τιμές χωρίς στρεβλώσεις ή βάσει δεικτών αναφοράς» και «περιλαμβάνει ένα μη στρεβλωμένο και εύλογο ποσό για τα διοικητικά έξοδα, τα έξοδα πώλησης και τα γενικά έξοδα και κέρδη».
                  
               
                     (45)
                  
                  
                     Όπως εξηγείται αναλυτικότερα στο τμήμα 3.2.2, η Επιτροπή, στην παρούσα έρευνα, κατέληξε στο συμπέρασμα ότι, με βάση τα διαθέσιμα αποδεικτικά στοιχεία και λόγω της έλλειψης συνεργασίας από πλευράς της κινεζικής κυβέρνησης και των παραγωγών-εξαγωγέων, ήταν σκόπιμη η εφαρμογή του άρθρου 2 παράγραφος 6α του βασικού κανονισμού.
                  
               3.2.2.   Ύπαρξη σημαντικών στρεβλώσεων
         
         3.2.2.1.   Εισαγωγή
         
                     (46)
                  
                  
                     Σύμφωνα με το άρθρο 2 παράγραφος 6α στοιχείο β) του βασικού κανονισμού, «σημαντικές στρεβλώσεις είναι οι στρεβλώσεις που προκαλούνται όταν οι κοινοποιηθείσες τιμές ή το κόστος, συμπεριλαμβανομένου του κόστους των πρώτων υλών και της ενέργειας, δεν οφείλονται στις δυνάμεις της ελεύθερης αγοράς επειδή επηρεάζονται από σημαντική κρατική παρέμβαση. Κατά την αξιολόγηση της ύπαρξης σημαντικών στρεβλώσεων, λαμβάνεται υπόψη, μεταξύ άλλων, η ενδεχόμενη επίπτωση ενός ή περισσοτέρων εκ των ακόλουθων στοιχείων:
                     
                                 —
                              
                              
                                 η υπό εξέταση αγορά εξυπηρετείται σε σημαντικό βαθμό από επιχειρήσεις που λειτουργούν υπό την ιδιοκτησία, τον έλεγχο ή την πολιτική εποπτεία ή καθοδήγηση των αρχών της χώρας εξαγωγής,
                              
                           
                                 —
                              
                              
                                 η κρατική παρουσία σε επιχειρήσεις δίνει τη δυνατότητα στο κράτος να παρεμβαίνει στις τιμές ή το κόστος,
                              
                           
                                 —
                              
                              
                                 οι δημόσιες πολιτικές ή τα μέτρα εισάγουν διακρίσεις υπέρ των εγχώριων προμηθευτών ή επηρεάζουν με άλλον τρόπο τις δυνάμεις της ελεύθερης αγοράς,
                              
                           
                                 —
                              
                              
                                 η έλλειψη, η μεροληπτική εφαρμογή ή η ανεπαρκής επιβολή των νομοθετικών διατάξεων σχετικά με τη χρεοκοπία, το εταιρικό ή το εμπράγματο δίκαιο,
                              
                           
                                 —
                              
                              
                                 οι μισθολογικές δαπάνες υφίστανται στρεβλώσεις,
                              
                           
                                 —
                              
                              
                                 η πρόσβαση σε χρηματοδότηση παρέχεται από ιδρύματα που υλοποιούν στόχους δημόσιας πολιτικής ή που δεν ενεργούν ανεξάρτητα από το κράτος».
                              
                           
               
                     (47)
                  
                  
                     Σύμφωνα με το άρθρο 2 παράγραφος 6α στοιχείο β) του βασικού κανονισμού, η αξιολόγηση της ύπαρξης σημαντικών στρεβλώσεων κατά την έννοια του άρθρου 2 παράγραφος 6α στοιχείο α) λαμβάνει υπόψη, μεταξύ άλλων, τον μη εξαντλητικό κατάλογο στοιχείων της πρώτης διάταξης. Σύμφωνα με το άρθρο 2 παράγραφος 6α στοιχείο β) του βασικού κανονισμού, κατά την αξιολόγηση της ύπαρξης σημαντικών στρεβλώσεων, λαμβάνεται υπόψη η ενδεχόμενη επίπτωση ενός ή περισσότερων από τα εν λόγω στοιχεία στις τιμές και το κόστος στη χώρα εξαγωγής του υπό επανεξέταση προϊόντος. Πράγματι, δεδομένου ότι ο εν λόγω κατάλογος δεν είναι αθροιστικός, δεν χρειάζεται να λαμβάνονται υπόψη όλα τα στοιχεία για τη διαπίστωση σημαντικών στρεβλώσεων. Επιπλέον, τα ίδια πραγματικά περιστατικά μπορούν να χρησιμοποιούνται για να αποδειχθεί η ύπαρξη ενός ή περισσοτέρων στοιχείων του καταλόγου. Ωστόσο, κάθε συμπέρασμα σχετικά με σημαντικές στρεβλώσεις κατά την έννοια του άρθρου 2 παράγραφος 6α στοιχείο α) πρέπει να συνάγεται με βάση όλα τα διαθέσιμα αποδεικτικά στοιχεία. Η συνολική αξιολόγηση σχετικά με την ύπαρξη στρεβλώσεων μπορεί επίσης να λαμβάνει υπόψη το γενικό πλαίσιο και την κατάσταση στη χώρα εξαγωγής, ιδίως όταν τα θεμελιώδη στοιχεία της οικονομικής και διοικητικής δομής της χώρας εξαγωγής παρέχουν στην κυβέρνηση ουσιαστικές εξουσίες παρέμβασης στην οικονομία, με τέτοιο τρόπο ώστε οι τιμές και το κόστος να μην οφείλονται στην ελεύθερη ανάπτυξη των δυνάμεων της αγοράς.
                  
               
                     (48)
                  
                  
                     Το άρθρο 2 παράγραφος 6α στοιχείο γ) του βασικού κανονισμού προβλέπει ότι «[ό]ταν η Επιτροπή διαθέτει τεκμηριωμένα αποδεικτικά στοιχεία για ενδεχόμενη ύπαρξη σημαντικών στρεβλώσεων όπως αναφέρεται στο στοιχείο β) σε μία συγκεκριμένη χώρα ή σε ένα συγκεκριμένο τομέα στη χώρα αυτή και εφόσον αυτό είναι απαραίτητο για την αποτελεσματική εφαρμογή του παρόντος κανονισμού, η Επιτροπή πραγματοποιεί, δημοσιοποιεί και επικαιροποιεί τακτικά μια έκθεση στην οποία περιγράφονται οι αναφερόμενες στο στοιχείο β) συνθήκες που επικρατούν στην εν λόγω χώρα ή τον τομέα».
                     
                  
               
                     (49)
                  
                  
                     Με βάση τη διάταξη αυτή, η Επιτροπή δημοσίευσε έκθεση χώρας για τη ΛΔΚ (19), στην οποία αποδεικνύεται η ύπαρξη σημαντικής κρατικής παρέμβασης σε πολλά επίπεδα της οικονομίας, συμπεριλαμβανομένων συγκεκριμένων στρεβλώσεων σε πολλούς βασικούς συντελεστές παραγωγής (όπως η γη, η ενέργεια, το κεφάλαιο, οι πρώτες ύλες και η εργασία), καθώς και σε συγκεκριμένους τομείς (όπως ο χάλυβας και οι χημικές ουσίες). Τα ενδιαφερόμενα μέρη κλήθηκαν να αντικρούσουν, να σχολιάσουν ή να συμπληρώσουν τα αποδεικτικά στοιχεία που περιέχονταν στον φάκελο της έρευνας κατά την έναρξη της διαδικασίας. Η έκθεση συμπεριλήφθηκε στον φάκελο της έρευνας κατά το στάδιο έναρξης της διαδικασίας.
                  
               
                     (50)
                  
                  
                     Η αίτηση επανεξέτασης παρείχε πρόσθετα αποδεικτικά στοιχεία σχετικά με σημαντικές στρεβλώσεις στον τομέα του σουλφανιλικού οξέος κατά την έννοια του άρθρου 2 παράγραφος 6α στοιχείο β), τα οποία συμπληρώνουν την έκθεση. Ο αιτών προσκόμισε αποδεικτικά στοιχεία σύμφωνα με τα οποία η παραγωγή και η πώληση του υπό επανεξέταση προϊόντος επηρεάζονται (τουλάχιστον δυνητικά) από τις στρεβλώσεις που αναφέρονται στην έκθεση, ιδίως από τα υψηλά επίπεδα κρατικής παρέμβασης στον τομέα των χημικών, μεταξύ άλλων στους τομείς που συνδέονται με την παραγωγή σουλφανιλικού οξέος, ιδίως στους τομείς των εισροών και όσον αφορά τους συντελεστές παραγωγής.
                  
               
                     (51)
                  
                  
                     Η Επιτροπή εξέτασε κατά πόσον ήταν σκόπιμο ή όχι να χρησιμοποιηθούν οι εγχώριες τιμές και το κόστος στη ΛΔΚ, λόγω της ύπαρξης σημαντικών στρεβλώσεων κατά την έννοια του άρθρου 2 παράγραφος 6α στοιχείο β) του βασικού κανονισμού. Η Επιτροπή βασίστηκε στα διαθέσιμα αποδεικτικά στοιχεία του φακέλου, συμπεριλαμβανομένων των αποδεικτικών στοιχείων που περιέχονται στην έκθεση, η οποία βασίζεται σε δημόσια διαθέσιμες πηγές. Η σχετική ανάλυση κάλυψε την εξέταση των ουσιαστικών κρατικών παρεμβάσεων στην οικονομία της ΛΔΚ εν γένει αλλά και τη συγκεκριμένη κατάσταση της αγοράς στον σχετικό τομέα, συμπεριλαμβανομένου του υπό επανεξέταση προϊόντος.
                  
               3.2.2.2.   Σημαντικές στρεβλώσεις που επηρεάζουν τις εγχώριες τιμές και το κόστος στη ΛΔΚ
         
                     (52)
                  
                  
                     Το οικονομικό σύστημα της Κίνας βασίζεται στην έννοια της «σοσιαλιστικής οικονομίας της αγοράς». Η έννοια αυτή κατοχυρώνεται στο κινεζικό σύνταγμα και καθορίζει την οικονομική διακυβέρνηση της ΛΔΚ. Η βασική αρχή είναι η «σοσιαλιστική δημόσια ιδιοκτησία των μέσων παραγωγής, ήτοι η ιδιοκτησία από το σύνολο του λαού και η συλλογική ιδιοκτησία από τους εργαζομένους». Η κρατική οικονομία είναι η «κινητήρια δύναμη της εθνικής οικονομίας» και το κράτος έχει την εντολή να «εξασφαλίζει την εδραίωση και την ανάπτυξή της» (20). Συνεπώς, η συνολική διάρθρωση της κινεζικής οικονομίας όχι μόνο επιτρέπει σημαντικές κρατικές παρεμβάσεις στην οικονομία, αλλά επιβάλλει επίσης ρητά παρεμβάσεις αυτού του είδους. Η έννοια της υπεροχής της δημόσιας ιδιοκτησίας έναντι της ιδιωτικής διαποτίζει ολόκληρο το νομικό σύστημα και τονίζεται ως γενική αρχή σε όλες τις βασικές νομοθετικές πράξεις. Το κινεζικό εμπράγματο δίκαιο αποτελεί εξαιρετικό παράδειγμα: αναφέρεται στο πρωταρχικό στάδιο του σοσιαλισμού και αναθέτει στο κράτος την προάσπιση του βασικού οικονομικού συστήματος, στο οποίο η δημόσια ιδιοκτησία κατέχει κυρίαρχο ρόλο. Άλλες μορφές ιδιοκτησίας γίνονται ανεκτές, με τη νομοθεσία να τους επιτρέπει να αναπτύσσονται παράλληλα με την κρατική ιδιοκτησία (21).
                  
               
                     (53)
                  
                  
                     Επιπλέον, βάσει του κινεζικού δικαίου, η σοσιαλιστική οικονομία της αγοράς αναπτύσσεται υπό την ηγεσία του Κομμουνιστικού Κόμματος Κίνας (στο εξής: ΚΚΚ). Οι δομές του κινεζικού κράτους και του ΚΚΚ είναι συνυφασμένες σε όλα τα επίπεδα (νομικό, θεσμικό, προσωπικό), σχηματίζοντας μια υπερκατασκευή στην οποία οι ρόλοι του ΚΚΚ και του κράτους είναι αδύνατον να διακριθούν. Μετά την τροποποίηση του κινεζικού συντάγματος τον Μάρτιο του 2018, ο ηγετικός ρόλος του ΚΚΚ τονίστηκε ακόμα περισσότερο, καθώς επιβεβαιώθηκε στο κείμενο του άρθρου 1 του συντάγματος. Μετά την ήδη υφιστάμενη πρώτη περίοδο της διάταξης: «[τ]ο σοσιαλιστικό σύστημα αποτελεί το βασικό σύστημα της Λαϊκής Δημοκρατίας της Κίνας» προστέθηκε η ακόλουθη νέα δεύτερη περίοδος: «[τ]ο κυρίαρχο γνώρισμα του σοσιαλισμού με κινεζικά χαρακτηριστικά είναι η ηγεσία του Κομμουνιστικού Κόμματος της Κίνας». (22) Το γεγονός αυτό αντανακλά τον αναμφισβήτητο και ολοένα αυξανόμενο έλεγχο του ΚΚΚ στο οικονομικό σύστημα της ΛΔΚ. Αυτή η ηγεσία και ο έλεγχος είναι εγγενείς στο κινεζικό σύστημα και υπερβαίνουν κατά πολύ την κατάσταση που είναι συνηθισμένη σε άλλες χώρες, στις οποίες οι κυβερνήσεις ασκούν γενικό μακροοικονομικό έλεγχο εντός των ορίων του οποίου αλληλεπιδρούν οι δυνάμεις της ελεύθερης αγοράς.
                  
               
                     (54)
                  
                  
                     Το κινεζικό κράτος ασκεί παρεμβατική οικονομική πολιτική για την επίτευξη στόχων οι οποίοι συμπίπτουν με την πολιτική ατζέντα που θέτει το ΚΚΚ αντί να αντικατοπτρίζουν τις κρατούσες οικονομικές συνθήκες σε μια ελεύθερη αγορά (23). Τα παρεμβατικά οικονομικά εργαλεία που χρησιμοποιούν οι κινεζικές αρχές είναι πολλαπλά, μεταξύ των οποίων το σύστημα βιομηχανικού σχεδιασμού, το χρηματοπιστωτικό σύστημα, καθώς και το επίπεδο του ρυθμιστικού περιβάλλοντος.
                  
               
                     (55)
                  
                  
                     Πρώτον, στο επίπεδο του συνολικού διοικητικού ελέγχου, η κατεύθυνση της κινεζικής οικονομίας καθορίζεται από ένα σύνθετο σύστημα βιομηχανικού σχεδιασμού, το οποίο επηρεάζει όλες τις οικονομικές δραστηριότητες εντός της χώρας. Το σύνολο των εν λόγω σχεδίων καλύπτει ένα περιεκτικό και περίπλοκο σύστημα τομέων και διατομεακών πολιτικών και είναι παρόν σε όλα τα επίπεδα διακυβέρνησης. Τα σχέδια σε περιφερειακό επίπεδο είναι λεπτομερή, ενώ τα εθνικά σχέδια θέτουν ευρύτερους στόχους. Τα σχέδια καθορίζουν επίσης τα μέσα για τη στήριξη των σχετικών κλάδων/τομέων, καθώς και τα χρονικά πλαίσια εντός των οποίων θα πρέπει να επιτυγχάνονται οι στόχοι. Ορισμένα σχέδια εξακολουθούν να περιέχουν ρητούς στόχους παραγωγής, ενώ αυτό ήταν σύνηθες χαρακτηριστικό προηγούμενων κύκλων προγραμματισμού. Σύμφωνα με τα σχέδια, μεμονωμένοι βιομηχανικοί τομείς και/ή έργα διακρίνονται ως (θετικές ή αρνητικές) προτεραιότητες σύμφωνα με τις προτεραιότητες της κυβέρνησης και τους αποδίδονται συγκεκριμένοι αναπτυξιακοί στόχοι (βιομηχανική αναβάθμιση, διεθνής επέκταση κ.λπ.). Οι οικονομικοί φορείς, τόσο οι ιδιωτικοί όσο και οι κρατικοί, πρέπει να προσαρμόζουν αποτελεσματικά τις επιχειρηματικές τους δραστηριότητες προς τις πραγματικότητες που επιβάλλει το σύστημα σχεδιασμού. Αυτό δεν οφείλεται μόνο στον δεσμευτικό χαρακτήρα των σχεδίων αλλά και στο γεγονός ότι οι αρμόδιες κινεζικές αρχές σε όλα τα επίπεδα της κυβέρνησης τηρούν το σύστημα των σχεδίων και χρησιμοποιούν αναλόγως τις αρμοδιότητες που τους έχουν ανατεθεί, παρακινώντας έτσι τους οικονομικούς φορείς να συμμορφώνονται με τις προτεραιότητες που ορίζονται στα σχέδια (βλέπε επίσης τμήμα 3.2.2.5 κατωτέρω) (24).
                  
               
                     (56)
                  
                  
                     Δεύτερον, στο επίπεδο της κατανομής των χρηματοοικονομικών πόρων, στο χρηματοπιστωτικό σύστημα της ΛΔΚ κυριαρχούν οι εμπορικές τράπεζες κρατικής ιδιοκτησίας. Οι εν λόγω τράπεζες, κατά τον σχεδιασμό και την υλοποίηση της δανειοδοτικής τους πολιτικής, οφείλουν να ευθυγραμμίζονται με τους στόχους που θέτει η κυβέρνηση στον τομέα της βιομηχανικής πολιτικής αντί να αξιολογούν πρωτίστως τα οικονομικά πλεονεκτήματα ενός συγκεκριμένου έργου (βλέπε επίσης τμήμα 3.2.2.8 κατωτέρω) (25). Το ίδιο ισχύει και για τις άλλες συνιστώσες του κινεζικού χρηματοπιστωτικού συστήματος, όπως οι χρηματιστηριακές αγορές, οι αγορές ομολόγων, οι αγορές ιδιωτικών κεφαλαίων κ.λπ. Επίσης, αυτά τα τμήματα του χρηματοπιστωτικού τομέα, πλην του τραπεζικού τομέα, συστήνονται, θεσμικά και επιχειρησιακά, με τρόπο που δεν είναι προσανατολισμένος στη μεγιστοποίηση της αποδοτικής λειτουργίας των χρηματοπιστωτικών αγορών, αλλά προς την κατεύθυνση της διασφάλισης του ελέγχου και της παρέμβασης του κράτους και του ΚΚΚ (26).
                  
               
                     (57)
                  
                  
                     Τρίτον, στο επίπεδο του ρυθμιστικού περιβάλλοντος, οι παρεμβάσεις του κράτους στην οικονομία λαμβάνουν διάφορες μορφές. Για παράδειγμα, οι κανόνες σύναψης δημοσίων συμβάσεων χρησιμοποιούνται τακτικά για την επίτευξη στόχων πολιτικής πέραν της οικονομικής αποδοτικότητας, υπονομεύοντας κατ’ αυτόν τον τρόπο τις αρχές που βασίζονται στην αγορά στον τομέα αυτόν. Η εφαρμοστέα νομοθεσία προβλέπει ειδικά ότι οι δημόσιες συμβάσεις θα πρέπει να συνάπτονται κατά τρόπο που να διευκολύνει την επίτευξη των στόχων που έχουν τεθεί από τις κρατικές πολιτικές. Ωστόσο, η φύση των συγκεκριμένων στόχων παραμένει απροσδιόριστη, αφήνοντας έτσι ευρύ περιθώριο εκτίμησης στα όργανα λήψης αποφάσεων (27). Ομοίως, στον τομέα των επενδύσεων, η κινεζική κυβέρνηση διατηρεί σημαντικό έλεγχο και επιρροή στον προορισμό και το μέγεθος τόσο των κρατικών όσο και των ιδιωτικών επενδύσεων. Ο έλεγχος των επενδύσεων, καθώς και τα διάφορα κίνητρα, οι περιορισμοί και οι απαγορεύσεις που σχετίζονται με τις επενδύσεις, χρησιμοποιούνται από τις αρχές ως σημαντικό μέσο για την υποστήριξη των στόχων της βιομηχανικής πολιτικής, όπως η διατήρηση του κρατικού ελέγχου σε βασικούς τομείς ή η ενίσχυση της εγχώριας βιομηχανίας (28).
                  
               
                     (58)
                  
                  
                     Εν ολίγοις, το κινεζικό οικονομικό μοντέλο βασίζεται σε ορισμένα βασικά αξιώματα, τα οποία προβλέπουν και ενθαρρύνουν πολλαπλές κρατικές παρεμβάσεις. Οι εν λόγω σημαντικές κρατικές παρεμβάσεις αντιβαίνουν στην ελεύθερη αλληλεπίδραση των δυνάμεων της αγοράς, με αποτέλεσμα τη στρέβλωση της αποτελεσματικής κατανομής των πόρων σύμφωνα με τις αρχές της αγοράς (29).
                  
               3.2.2.3.   Σημαντικές στρεβλώσεις σύμφωνα με το άρθρο 2 παράγραφος 6α στοιχείο β) πρώτη περίπτωση του βασικού κανονισμού: η υπό εξέταση αγορά εξυπηρετείται σε σημαντικό βαθμό από επιχειρήσεις που λειτουργούν υπό την ιδιοκτησία, τον έλεγχο ή την πολιτική εποπτεία ή καθοδήγηση των αρχών της χώρας εξαγωγής.
         
                     (59)
                  
                  
                     Στη ΛΔΚ, οι επιχειρήσεις που λειτουργούν υπό την ιδιοκτησία, τον έλεγχο και/ή την πολιτική εποπτεία ή καθοδήγηση του κράτους αποτελούν ουσιώδες στοιχείο της οικονομίας.
                  
               
                     (60)
                  
                  
                     Ελλείψει οποιασδήποτε συνεργασίας εκ μέρους της Κίνας, η Επιτροπή διαθέτει περιορισμένες πληροφορίες σχετικά με τη δομή ιδιοκτησίας των εταιρειών που δραστηριοποιούνται στον τομέα του σουλφανιλικού οξέος στη ΛΔΚ. Φαίνεται ότι και οι τρεις κινεζικές εταιρείες που αναφέρονται ως σημαντικοί παραγωγοί από τον αιτούντα είναι ιδιωτικές. Ωστόσο, η Επιτροπή διαπίστωσε ότι στην περίπτωση ενός από τους τρεις παραγωγούς —Cangzhou Lingang Yueguo Chemical Co., Ltd.— η μονάδα παραγωγής της επιχείρησης βρίσκεται στη ζώνη οικονομικής και τεχνολογικής ανάπτυξης Cangzhou Lingang —εθνικό πάρκο χημικής βιομηχανίας, το οποίο τελεί υπό την άμεση επιρροή του ΚΚΚ, όπως αποδεικνύεται επίσης με βάση την ακόλουθη είδηση που δημοσιεύτηκε στα μέσα ενημέρωσης: «Το πρωί της 17ης Ιουλίου, το κομματικό παράρτημα του κέντρου υπηρεσιών για τα έργα στη ζώνη [οικονομικής και τεχνολογικής] ανάπτυξης [Lingang] πραγματοποίησε συνάντηση για να γιορτάσει την 99η επέτειο από την ίδρυση του κόμματος, καθώς και την εξαμηνιαία συνέλευση του κόμματος για το 2020. Ο κ. Li Guoqing, μέλος της κομματικής επιτροπής εργασίας της ζώνης ανάπτυξης, αντιπρόεδρος της διαχειριστικής επιτροπής και γραμματέας της κομματικής επιτροπής των θυγατρικών οντοτήτων, παρέστη στη συνάντηση και εκφώνησε ομιλία.» (30) Στην περίπτωση μιας άλλης εταιρείας από τις προαναφερθείσες —της Zhejiang Wulong Chemical Industrial Stock Co., Ltd.— η Επιτροπή διαπίστωσε, με βάση τις εκθέσεις της πανκινεζικής ομοσπονδίας βιομηχανίας και εμπορίου, ότι η εταιρεία έχει στενούς δεσμούς με το ΚΚΚ, καθώς έχει αξιολογηθεί ως προηγμένη κομματική οργάνωση βάσης σε επίπεδο χώρας και πόλης για πολλά χρόνια. Στην εν λόγω εταιρεία με σχεδόν 1 000 εργαζόμενους, η εισροή πληθυσμού έχει δημιουργήσει δυσκολίες στις εργασίες κομματικής οικοδόμησης. Ως εκ τούτου, το κομματικό παράρτημα της εταιρείας εργάστηκε σκληρά για να διερευνήσει νέους τρόπους κομματικής οικοδόμησης εντός της εταιρείας και για να επεκτείνει τις εργασίες κομματικής οικοδόμησης σε κάθε τμήμα της εταιρείας. […] Ο κ. Song Yunchang δήλωσε ότι πολλοί εργαζόμενοι της εταιρείας δίνουν προσοχή μόνο στις εργασίες παραγωγής και δεν κατανοούν σε μεγάλο βαθμό τις εργασίες κομματικής οικοδόμησης. Συνεπώς, οι εργαζόμενοι, και ιδίως τα κομματικά μέλη, μπορούν να βελτιώσουν την ιδεολογική κατανόηση. […] Κάθε τρίμηνο, το κομματικό παράρτημα συγκαλεί επιτροπή σε επίπεδο παραρτήματος ώστε να μελετηθούν οι εργασίες κομματικής οικοδόμησης και να αναλυθεί η κατάσταση των μελών του κόμματος. Ο κ. Song Yunchang δήλωσε ότι το κομματικό παράρτημα της εταιρείας έχει επίσης σκεφτεί διεξοδικά την καινοτομία του συστήματος» (31).
                  
               
                     (61)
                  
                  
                     Όπως υποστήριξε ο αιτών, ένας από τους τρεις μεγάλους Κινέζους παραγωγούς σουλφανιλικού οξέος —η Hebei Honggang Chemical Industry Co., Ltd— εξάγει σουλφανιλικό οξύ μέσω τουλάχιστον δύο εμπορικών εταιρειών κρατικής ιδιοκτησίας (Northeast Pharmaceutical Group Import and Export Trade Co., Ltd. και China Jiangsu International Economic and Technical Cooperation Group Co., Ltd). Επιπλέον, σύμφωνα με τον αιτούντα, και οι τρεις μεγαλύτεροι έμποροι σουλφανιλικού οξέος (32) ανήκουν στο κράτος και κατά τους πρώτους επτά μήνες του 2019 πραγματοποίησαν εξαγωγές πάνω από 4 000 τόνων σουλφανιλικού οξέος, οι οποίες αντιπροσωπεύουν το 64 % του συνόλου των εξαγωγών από τη ΛΔΚ κατά την εν λόγω περίοδο.
                  
               
                     (62)
                  
                  
                     Όσον αφορά τους προμηθευτές συντελεστών παραγωγής για την παραγωγή του υπό επανεξέταση προϊόντος, όπως υποστήριξε ο αιτών και επιβεβαιώθηκε στις προηγούμενες έρευνες, η κύρια πρώτη ύλη για την παρασκευή σουλφανιλικού οξέος είναι η ανιλίνη, η οποία αντιπροσωπεύει το 35 % του κόστους παραγωγής. Σύμφωνα με την αίτηση επανεξέτασης, και όπως επιβεβαιώθηκε από άλλες πηγές, ένας από τους κύριους παραγωγούς ανιλίνης σε παγκόσμια κλίμακα είναι η κινεζική εταιρεία Wanhua Chemical (ή Yantai Wanhua) (33). Το 2019 η Wanhua Chemical κατατάχθηκε ως η 37η μεγαλύτερη εταιρεία χημικών παγκοσμίως από εξειδικευμένο διαδικτυακό περιοδικό (34). Ο μεγαλύτερος μέτοχος της εταιρείας είναι η Yantai Guofeng Investment Holdings Ltd (στο εξής: Yantai Guofeng), η οποία ανήκει εξολοκλήρου στην κρατική επιτροπή εποπτείας και διαχείρισης κρατικής περιουσίας (στο εξής: SASAC) του δήμου Yantai (35). Στην ετήσια έκθεση της Wanhua Chemical για το έτος 2019, η Yantai Guofeng αποτελεί την κύρια ελέγχουσα οντότητα της Wanhua Chemical (36). Στο πλαίσιο αυτό, η Επιτροπή διαπίστωσε επίσης σε ειδήσεις που δημοσιεύτηκαν στα μέσα ενημέρωσης ότι το ΚΚΚ διαδραματίζει εξέχοντα ρόλο στις δραστηριότητες και στις διαδικασίες λήψης αποφάσεων της εταιρείας: «Ο κ Zhou Zhe, αναπληρωτής γραμματέας της κομματικής επιτροπής της Wanhua, δήλωσε συγκινημένος: “πίσω από τις επιτυχίες της Wanhua τα τελευταία 40 χρόνια κρύβεται η μεγάλη εμπειρία της. Αλλά οι επιτυχίες αυτές οφείλονται σε ένα και μόνο πράγμα, δηλαδή στην αποφασιστική προσήλωση στο κόμμα και στην αξιοποίηση κάθε μεταρρυθμιστικής πολιτικής που εξέδωσε το κόμμα!”. Από τον κ. Li Jiankui, τον πρώτο πρόεδρο και γραμματέα του κόμματος, τον κ. Ding Jiansheng, πρόεδρο και γραμματέα του κόμματος στη συμμετοχική εταιρεία, έως τον κ.Liao Zengtai, τον τρέχοντα πρόεδρο και γραμματέα του κόμματος, τις θέσεις του γραμματέα της κομματικής επιτροπής της Wanhua και του πρόεδρου του συμβουλίου κατείχε το ίδιο πρόσωπο. Με τον τρόπο αυτό διασφαλίζεται ότι η κομματική επιτροπή διαδραματίζει ηγετικό ρόλο, καθιστώντας την επιχείρηση προσηλωμένη στην προκαθορισμένη πορεία, επιβλέποντας τη συνολική λειτουργία και διασφαλίζοντας την εφαρμογή των αποφάσεων. Η Wanhua διασφαλίζει ότι υπάρχει ένα κομματικό παράρτημα για κάθε μονάδα παραγωγής και τα έχει εξελίξει σε ισχυρά προπύργια. Με τον τρόπο αυτό, όλοι οι κομμουνιστές έχουν πάντοτε ηγετικό ρόλο στις κρίσιμες στιγμές» (37).
                  
               
                     (63)
                  
                  
                     Η Wanhua Chemical, σημαντικός παραγωγός ανιλίνης στη ΛΔΚ και παγκοσμίως, μπορεί, επομένως, να θεωρηθεί ότι ελέγχεται από το κράτος. Δεδομένης της θέσης που κατέχει, πρέπει επίσης να θεωρηθεί σημαντικός παράγοντας της κινεζικής αγοράς χημικών προϊόντων, καθώς έρχεται σε πολυάριθμες εμπορικές επαφές με τον υπόλοιπο τομεακό ιστό, για παράδειγμα, σε σχέση με την προμήθεια πρώτων υλών (38). Άλλοι προμηθευτές ανιλίνης μπορούν επίσης να θεωρηθούν ενεργοί συμμετέχοντες στον κινεζικό τομέα πετροχημικών προϊόντων. Όσον αφορά τον εν λόγω τομέα, η Επιτροπή διαπίστωσε ότι, σύμφωνα με τις εθνικές στατιστικές, το 2015 οι κρατικές επιχειρήσεις στον κινεζικό τομέα των χημικών αντιπροσώπευαν το 52 % του συνολικού ενεργητικού των εταιρειών χημικών (39). Οι κρατικές επιχειρήσεις, ιδίως αυτές που είναι μεγάλες και κεντρικές, διαδραματίζουν παραδοσιακά κυρίαρχο ρόλο στον κλάδο πετροχημικών της ΛΔΚ λόγω της ολιγοπωλιακής τους θέσης στον εφοδιασμό/στις πρώτες ύλες, της εύκολης πρόσβασης σε κρατικούς πόρους (κεφάλαια, δάνεια, γη κ.λπ.) και της ισχυρής επιρροής στη λήψη κυβερνητικών αποφάσεων.
                  
               
                     (64)
                  
                  
                     Όσον αφορά τα προαναφερθέντα, η κινεζική κυβέρνηση και το ΚΚΚ διατηρούν δομές που εξασφαλίζουν τη συνεχή επιρροή τους στις επιχειρήσεις, και ιδίως στις κρατικές επιχειρήσεις και στις επιχειρήσεις που υπόκεινται σε κρατικό έλεγχο. Το κράτος (και, από πολλές απόψεις, και το ΚΚΚ) όχι μόνο διαμορφώνει ενεργά και επιβλέπει την υλοποίηση των γενικών οικονομικών πολιτικών από ανάλογες κρατικές επιχειρήσεις και επιχειρήσεις που υπόκεινται σε κρατικό έλεγχο, αλλά κάνει επίσης χρήση των δικαιωμάτων του να συμμετέχει στη διαδικασία λήψης των επιχειρησιακών τους αποφάσεων. Αυτό γίνεται συνήθως μέσω της εναλλαγής στελεχών μεταξύ κρατικών αρχών και των εν λόγω επιχειρήσεων, μέσω της παρουσίας μελών του κόμματος στα εκτελεστικά όργανα των επιχειρήσεων και των κομματικών πυρήνων στις δομές των επιχειρήσεων (βλέπε επίσης το τμήμα 3.2.2.4), καθώς και μέσω της διαμόρφωσης της εταιρικής δομής του τομέα (40). Σε αντάλλαγμα, οι κρατικές επιχειρήσεις ή οι επιχειρήσεις που υπόκεινται σε κρατικό έλεγχο κατέχουν ιδιαίτερη θέση στην κινεζική οικονομία, η οποία συνεπάγεται ορισμένα οικονομικά οφέλη, και ιδίως την προστασία τους από τον ανταγωνισμό και την προτιμησιακή πρόσβασή τους στις σχετικές εισροές, συμπεριλαμβανομένης της χρηματοδότησης (41)
                        . Τα στοιχεία που δείχνουν ότι οι επιχειρήσεις που δραστηριοποιούνται στην αξιακή αλυσίδα του σουλφανιλικού οξέος, και του τομέα των χημικών εν γένει, υπόκεινται σε κυβερνητικό έλεγχο αναλύονται περαιτέρω στο τμήμα 3.2.2.4 κατωτέρω.
                  
               
                     (65)
                  
                  
                     Με το σημαντικό επίπεδο κρατικής παρέμβασης στην κινεζική χημική βιομηχανία, στην οποία συμπεριλαμβάνεται η αξιακή αλυσίδα του σουλφανιλικού οξέος, και το υψηλό ποσοστό κρατικών επιχειρήσεων στον κλάδο, παρακωλύεται ακόμη και η λειτουργία των ιδιωτικών επιχειρήσεων παραγωγής υπό συνθήκες της αγοράς. Τόσο οι δημόσιες όσο και οι ιδιωτικές επιχειρήσεις που δραστηριοποιούνται στον κινεζικό τομέα των χημικών, συμπεριλαμβανομένων των παραγωγών σουλφανιλικού οξέος και των παραγωγών των αναγκαίων συντελεστών παραγωγής για την παραγωγή του, υπόκεινται, άμεσα ή έμμεσα, σε πολιτική εποπτεία και καθοδήγηση, όπως ορίζεται στο τμήμα 3.2.2.5 κατωτέρω.
                  
               3.2.2.4.   Σημαντικές στρεβλώσεις σύμφωνα με το άρθρο 2 παράγραφος 6α στοιχείο β) δεύτερη περίπτωση του βασικού κανονισμού: η κρατική παρουσία σε επιχειρήσεις δίνει τη δυνατότητα στο κράτος να παρεμβαίνει στις τιμές ή το κόστος
         
                     (66)
                  
                  
                     Πέρα από την άσκηση ελέγχου στην οικονομία μέσω της ιδιοκτησίας των κρατικών επιχειρήσεων και άλλων μέσων, η κινεζική κυβέρνηση είναι σε θέση να παρεμβαίνει στις τιμές και το κόστος μέσω της κρατικής παρουσίας στις επιχειρήσεις. Ενώ το δικαίωμα των αρμόδιων κρατικών αρχών να διορίζουν και να απομακρύνουν βασικά διευθυντικά στελέχη των κρατικών επιχειρήσεων, το οποίο προβλέπεται από την κινεζική νομοθεσία, μπορεί να θεωρηθεί ότι αντικατοπτρίζει τα αντίστοιχα δικαιώματα ιδιοκτησίας (42), οι πυρήνες του ΚΚΚ τόσο στις κρατικές όσο και στις ιδιωτικές επιχειρήσεις αποτελούν έναν ακόμη σημαντικό δίαυλο μέσω του οποίου το κράτος μπορεί να παρεμβαίνει στις επιχειρηματικές αποφάσεις. Σύμφωνα με το εταιρικό δίκαιο της ΛΔΚ, σε κάθε εταιρεία θα πρέπει να συστήνεται οργάνωση του ΚΚΚ (με τουλάχιστον τρία μέλη του ΚΚΚ, όπως ορίζεται στο καταστατικό του ΚΚΚ (43)) και η εταιρεία οφείλει να εξασφαλίζει τις αναγκαίες συνθήκες για τις δραστηριότητες της οργάνωσης του κόμματος. Στο παρελθόν, η συγκεκριμένη απαίτηση φαίνεται να μην είχε τηρηθεί ή εφαρμοστεί αυστηρά σε όλες τις περιπτώσεις. Ωστόσο, τουλάχιστον από το 2016, το ΚΚΚ ενίσχυσε την απαίτησή του για έλεγχο των επιχειρηματικών αποφάσεων στις κρατικές επιχειρήσεις ως ζήτημα πολιτικής αρχής. Αναφέρεται επίσης ότι το ΚΚΚ ασκεί πιέσεις στις ιδιωτικές εταιρείες προκειμένου να θέτουν ως προτεραιότητα τον «πατριωτισμό» και να ακολουθούν την κομματική πειθαρχία (44)
                        . Το 2017 αναφέρθηκε ότι στο 70 % των περίπου 1,86 εκατομμυρίων ιδιωτικών εταιρειών υπήρχαν κομματικοί πυρήνες, οι οποίοι ασκούσαν ολοένα και μεγαλύτερη πίεση ώστε οι οργανώσεις του ΚΚΚ να έχουν τον τελικό λόγο όσον αφορά τις επιχειρηματικές αποφάσεις στις αντίστοιχες εταιρείες τους (45). Οι εν λόγω κανόνες έχουν γενική εφαρμογή σε ολόκληρη την κινεζική οικονομία, σε όλους τους τομείς, συμπεριλαμβανομένων των παραγωγών σουλφανιλικού οξέος και των προμηθευτών των εισροών τους.
                  
               
                     (67)
                  
                  
                     Ενδεικτικά, τα μέλη των δομών του ΚΚΚ συμμετέχουν και στο διοικητικό όργανο στην περίπτωση τουλάχιστον μιας εταιρείας, της Wanhua Chemical, η οποία, όπως προαναφέρθηκε, παράγει μεγάλες ποσότητες ανιλίνης (της βασικής εισροής για την παραγωγή σουλφανιλικού οξέος). Η Επιτροπή διαπίστωσε ότι ο σημερινός πρόεδρος της επιχείρησης, ο κ. Liao Zengtai, κατέχει επίσης τη θέση γραμματέα του κόμματος. Επιπλέον, ένας από τους διευθυντές της Wanhua Chemical και πρόεδρος της μετοχικής και ελέγχουσας εταιρείας της, Yantai Guofeng, είναι μέλος του ΚΚΚ και ασκεί καθήκοντα γραμματέα κομματικού παραρτήματος στη δεύτερη επιχείρηση. Στο παρελθόν ήταν μέλος της κομματικής επιτροπής της SASAC του δήμου Yantai και επικεφαλής του τμήματος στατιστικής αξιολόγησης του εν λόγω δημόσιου φορέα (46). Ένα επιπλέον παράδειγμα που καταδεικνύει την παρουσία του ΚΚΚ στον εταιρικό ιστό του τομέα των χημικών είναι ότι στις δομές ενός από τους κύριους εξαγωγείς σουλφανιλικού οξέος στη ΛΔΚ —της China Jiangsu International Economic and Technical Cooperation Group— όλα τα μέλη της ανώτατης διοίκησης της εταιρείας έχουν δεσμούς με το κόμμα (47). Η ίδια η εταιρεία υποβάλλει επίσης εκθέσεις σχετικά με τις εσωτερικές δραστηριότητες σε σχέση με το κόμμα: «Το απόγευμα της 18ης Ιανουαρίου, η κομματική επιτροπή της εταιρείας China Jiangsu International Group πραγματοποίησε την ετήσια επισκόπηση, για το 2018, των εργασιών της κομματικής οργανωτικής γραμματείας όσον αφορά την κομματική οικοδόμηση βάσης και το συνέδριο για την υλοποίηση των εργασιών όσον αφορά την κομματική οικοδόμηση το 2019.» (48) Ένας ακόμη από τους προαναφερθέντες μεγάλους εξαγωγείς σουλφανιλικού οξέος —η Northeast Pharmaceutical Group Import and Export Trade Co., Ltd.— ισχυρίζεται ότι μια από τις εταιρικές της πολιτικές είναι να «αφουγκράζεται τα λόγια του προέδρου κ. Xi και να ακολουθεί το κόμμα» και ότι μία από τις εταιρικές της αξίες είναι ότι «η λειτουργία μιας επιχείρησης πρέπει να είναι επωφελής για την κυβέρνηση» (49)
                     
                  
               
                     (68)
                  
                  
                     Η παρουσία και η παρέμβαση του κράτους στις χρηματοπιστωτικές αγορές (βλέπε επίσης τμήμα 3.2.2.8 κατωτέρω), καθώς και στην παροχή πρόσθετων πρώτων υλών και εισροών, έχουν περαιτέρω στρεβλωτική επίδραση στην αγορά (50). Συνεπώς, η κρατική παρουσία σε επιχειρήσεις, συμπεριλαμβανομένων των επιχειρήσεων κρατικής ιδιοκτησίας, στον τομέα του σουλφανιλικού οξέος και σε άλλους τομείς (όπως ο χρηματοπιστωτικός τομέας και ο τομέας των εισροών) επιτρέπουν στην κινεζική κυβέρνηση να παρεμβαίνει όσον αφορά τις τιμές και το κόστος.
                  
               3.2.2.5.   Σημαντικές στρεβλώσεις σύμφωνα με το άρθρο 2 παράγραφος 6α στοιχείο β) τρίτη περίπτωση του βασικού κανονισμού: οι δημόσιες πολιτικές ή τα μέτρα εισάγουν διακρίσεις υπέρ των εγχώριων προμηθευτών ή επηρεάζουν με άλλον τρόπο τις δυνάμεις της ελεύθερης αγοράς
         
                     (69)
                  
                  
                     Η κατεύθυνση της κινεζικής οικονομίας καθορίζεται σε μεγάλο βαθμό από ένα περίπλοκο σύστημα σχεδιασμού, που καθορίζει τις προτεραιότητες και θέτει τους στόχους στους οποίους θα πρέπει να εστιαστούν η κεντρική και οι τοπικές κυβερνήσεις. Σχετικά σχέδια υφίστανται σε όλα τα επίπεδα διακυβέρνησης και καλύπτουν σχεδόν όλους τους οικονομικούς τομείς. Οι στόχοι που καθορίζονται από τα όργανα σχεδιασμού είναι δεσμευτικού χαρακτήρα και οι αρχές σε κάθε διοικητικό επίπεδο παρακολουθούν την εφαρμογή των σχεδίων από το αντίστοιχο χαμηλότερο επίπεδο διακυβέρνησης. Συνολικά, το σύστημα σχεδιασμού στη ΛΔΚ έχει ως αποτέλεσμα τη διοχέτευση των πόρων σε τομείς που χαρακτηρίζονται στρατηγικοί ή πολιτικά σημαντικοί από την κυβέρνηση και όχι την κατανομή τους σύμφωνα με τις δυνάμεις της αγοράς (51).
                  
               
                     (70)
                  
                  
                     Η χημική βιομηχανία, στον οποίο ανήκουν οι παραγωγοί σουλφανιλικού οξέος και οι προμηθευτές εισροών τους, θεωρείται σημαντικός τομέας από την κινεζική κυβέρνηση. Αυτό επιβεβαιώνεται σε διάφορα σχέδια, οδηγίες και άλλα έγγραφα που επικεντρώνονται στον τομέα των χημικών, τα οποία εκδίδονται σε εθνικό, περιφερειακό επίπεδο και σε επίπεδο τοπικής αυτοδιοίκησης (52).
                  
               
                     (71)
                  
                  
                     Ειδικότερα, όσον αφορά τις ολεφίνες —την ομάδα χημικών προϊόντων στην οποία ανήκει το βενζόλιο (η πρώτη ύλη για την παραγωγή ανιλίνης, η οποία αποτελεί την κύρια εισροή για το σουλφανιλικό οξύ)— ιδιαίτερη έμφαση στη σχετική παραγωγή εντοπίζεται στο 13ο εθνικό πενταετές πρόγραμμα (53). Οι ολεφίνες καλύπτονται επίσης από διατάξεις του 13ου πενταετούς προγράμματος για την πετροχημική και χημική βιομηχανία (2016-2020), μέσω των οποίων το κράτος καθορίζει αναπτυξιακή πορεία για συγκεκριμένους υποτομείς των χημικών, μεταξύ άλλων όσον αφορά τη διαχείριση του εφοδιασμού και της αξιακής αλυσίδας, καθώς και τον καθορισμό στόχων εκβιομηχάνισης. Πρόκειται για παράγοντες που μπορούν συνολικά να έχουν άμεσο αντίκτυπο στις δυνάμεις της αγοράς στους εν λόγω υποτομείς. Όσον αφορά τις ολεφίνες, το κράτος δίνει τις παρακάτω οδηγίες: «Επιτάχυνση της υλοποίηση έργων πετροχημικών θεμελιώδους σημασίας. […] Προετοιμασία για τη χρήση τόσο διεθνών όσο και εγχώριων πόρων, κατάλληλη ανάπτυξη της μετατροπής της μεθανόλης σε ολεφίνες και της αφυδρογόνωσης προπανίου για την παραγωγή προπυλενίου, αύξηση του ποσοστού των προϊόντων που δεν βασίζονται στο πετρέλαιο επί του όγκου παραγωγής αιθυλενίου και προπυλενίου, βελτίωση της ικανότητας για ασφάλεια του εφοδιασμού» (54) και ανακοινώνει ότι θα «προωθήσει συστηματικά την κατασκευή επτά σημαντικών βιομηχανικών βάσεων πετροχημικών και σημαντικά έργα, θα ενισχύσει την ικανότητα ώστε να διασφαλίζεται η διαθεσιμότητα ολεφινών, αρωματικών ενώσεων και άλλων βασικών προϊόντων, και θα βελτιώσει την ενσωμάτωση του εξευγενισμού» (55).
                  
               
                     (72)
                  
                  
                     Σε άλλα σημαντικά κινεζικά έγγραφα πολιτικής, όπως οι κατευθυντήριες γραμμές του Κρατικού Συμβουλίου για την προσαρμογή των δομών, τον μετασχηματισμό και την αύξηση της κερδοφορίας του κλάδου πετροχημικών, στους κύριους στόχους συγκαταλέγεται η διαχείριση των μοντέλων εφοδιασμού όσον αφορά τις ολεφίνες: «Η διάρθρωση της παραγωγικής ικανότητας θα βελτιστοποιηθεί σταδιακά. […] Θα ενισχυθεί σημαντικά η ικανότητα για τη διασφάλιση του εφοδιασμού ολεφινών, αρωματικών υλών και άλλων βασικών πρώτων υλών.» (56)
                     
                  
               
                     (73)
                  
                  
                     Οι διατάξεις των σχεδίων και των κατευθυντήριων γραμμών σε επίπεδο χώρας εξετάζονται σε έγγραφα επαρχιακού σχεδιασμού, όπως το 13ο πενταετές πρόγραμμα για την ανάπτυξη της χημικής βιομηχανίας στην επαρχία Jiangsu (2016-2020), το οποίο ορίζει συγκεκριμένα τα βήματα που πρέπει να αναλάβει κάθε περιφέρεια όσον αφορά τη βιομηχανική βάση και την ικανότητά της, καθώς και τις πηγές εφοδιασμού, ιδίως όσον αφορά τις ολεφίνες: «η βάση πετροχημικών της Nanjing διασφαλίζει την ενσωμάτωση και την ανάπτυξη προϊόντων διύλισης, ολεφινών και αρωματικών υδρογονανθράκων, [και] εξασφαλίζει την ανάπτυξη κατάντη προϊόντων υψηλής αξίας» (57). Ομοίως, οι ολεφίνες εντάσσονται στο 13ο πρόγραμμα της βιομηχανίας πετροχημικών για την επαρχία Hebei, στο πλαίσιο του οποίου οι αρχές στοχεύουν στην καθοδήγηση των μοντέλων διαρθρωτικής ανάπτυξης για συγκεκριμένα τμήματα του κλάδου, σε συνδυασμό με τον έλεγχο της παραγωγικής ικανότητας, δίνοντας συγκεκριμένα οδηγίες για: «επιτάχυνση της ανάπτυξης αιθυλενογλυκόλης από άνθρακα, σταδιακή ανάπτυξη ολεφινών από άνθρακα (μεθανόλη), αύξηση της παραγωγικής ικανότητας για ολεφίνες που δεν βασίζονται στο πετρέλαιο, κατασκευή εγκαταστάσεων μετατροπής άνθρακα σε αρωματικούς υδρογονάνθρακες σε κατάλληλες τοποθεσίες παράκτιων περιοχών, αύξηση του επιπέδου συγκέντρωσης και κλιμάκωσης της βιομηχανίας, […]» (58).
                  
               
                     (74)
                  
                  
                     Η Επιτροπή διαπίστωσε επίσης ότι ακόμη μία πρώτη ύλη που χρησιμοποιείται για την παραγωγή σουλφανιλικού οξέος —το θειικό οξύ— υπόκειτο σε δημόσιες πολιτικές στην επαρχία Hebei, στο πλαίσιο του 13ου προγράμματος της βιομηχανίας πετροχημικών για την επαρχία Hebei, όσον αφορά τον έλεγχο της νέας παραγωγικής ικανότητας: «[Η Hebei] […] εφαρμόζει αυστηρά τους όρους εισόδου στον τομέα, ελέγχει κάθε νέο σχέδιο παραγωγικής ικανότητας όσον αφορά τον οπτάνθρακα, τα καυστικά αλκάλια, το ανθρακικό νάτριο, το θειικό οξύ, το PVC από ανθρακασβέστιο, τη μεθανόλη, τις βαφές κ.λπ.» (59)
                     
                  
               
                     (75)
                  
                  
                     Η κινεζική κυβέρνηση κατευθύνει την ανάπτυξη του χημικού τομέα με τη χρήση ευρέος φάσματος εργαλείων, για παράδειγμα παρέχοντας κρατικές επιδοτήσεις, συγκεκριμένα στους παραγωγούς ανιλίνης —της βασικής πρώτης ύλης που χρησιμοποιείται για την παραγωγή σουλφανιλικού οξέος. Οι ετήσιες εκθέσεις της Wanhua Chemicals, ενός από τους μεγαλύτερους παραγωγούς ανιλίνης, επιβεβαιώνουν ότι η εταιρεία έλαβε τα ακόλουθα ποσά κρατικών επιδοτήσεων: το 2019 – 907 εκατ. RMB (60)· το 2018 – 1 εκατ. RΜΒ· το 2017 – 1,3 εκατ. RMB (61).
                  
               
                     (76)
                  
                  
                     Επιπλέον, η Επιτροπή διαπίστωσε ότι η Wanhua Chemicals, ως επιχείρηση που υπόκειται σε κρατικό έλεγχο, ανέλαβε πρόσφατα την υλοποίηση ενός έργου εθνικής εμβέλειας, γεγονός που καταδεικνύει τη στενή σχέση με το κράτος, από την οποία επωφελείται η εταιρεία: «Τον Οκτώβριο του 2019, η Εθνική Αρχή Τυποποίησης της Κίνας εξέδωσε επίσημη απάντηση, με την οποία εγκρίνει τη Yantai Wanhua Chemical Group Co., Ltd. ως την επιχείρηση που είναι αρμόδια για την προετοιμασία και την κατασκευή της βάσης καινοτομίας των εθνικών τεχνικών προτύπων (νέα χημικά υλικά).» (62)
                     
                  
               
                     (77)
                  
                  
                     Επιπλέον, όσον αφορά το βενζόλιο, τη χημική εισροή που χρησιμοποιείται για την παραγωγή ανιλίνης, η Επιτροπή διαπίστωσε ότι η ΛΔΚ εφαρμόζει εξαγωγικό δασμό ύψους 40 % (63). Ωστόσο, δεν επιβάλλει εξαγωγικό δασμό στα κατάντη προϊόντα του βενζολίου, συμπεριλαμβανομένου του σουλφανιλικού οξέος.
                  
               
                     (78)
                  
                  
                     Με τη χρήση των προαναφερθέντων και άλλων μέσων, οι πρώτες ύλες που χρησιμοποιούνται για την παραγωγή σουλφανιλικού οξέος υπόκεινται σε κρατική παρέμβαση και η κινεζική κυβέρνηση κατευθύνει και ελέγχει σχεδόν όλες τις πτυχές της ανάπτυξης και της λειτουργίας του χημικού τομέα.
                  
               
                     (79)
                  
                  
                     Εν ολίγοις, η κινεζική κυβέρνηση έχει θεσπίσει μέτρα για να αναγκάσει τους φορείς να συμμορφωθούν με τους στόχους της δημόσιας πολιτικής για τη στήριξη των προωθούμενων κλάδων παραγωγής, συμπεριλαμβανομένης της παραγωγής ανιλίνης ως κύριας πρώτης ύλης που χρησιμοποιείται για την παρασκευή του υπό επανεξέταση προϊόντος. Τα εν λόγω μέτρα εμποδίζουν την ελεύθερη λειτουργία των δυνάμεων της αγοράς.
                  
               3.2.2.6.   Σημαντικές στρεβλώσεις σύμφωνα με το άρθρο 2 παράγραφος 6α στοιχείο β) τέταρτη περίπτωση του βασικού κανονισμού: η έλλειψη, η μεροληπτική εφαρμογή ή η ανεπαρκής επιβολή των νομοθετικών διατάξεων σχετικά με τη χρεοκοπία, το εταιρικό ή το εμπράγματο δίκαιο
         
                     (80)
                  
                  
                     Σύμφωνα με τα στοιχεία του φακέλου, το κινεζικό πτωχευτικό σύστημα είναι ανεπαρκές για την επίτευξη των κύριων στόχων που το ίδιο έχει θέσει, όπως ο δίκαιος διακανονισμός των απαιτήσεων και των οφειλών και η διασφάλιση των νόμιμων δικαιωμάτων και συμφερόντων των πιστωτών και των οφειλετών. Αυτό φαίνεται να οφείλεται στο γεγονός ότι, ενώ το κινεζικό πτωχευτικό δίκαιο βασίζεται επίσημα σε αρχές παρόμοιες με αυτές του αντίστοιχου δικαίου άλλων χωρών, το κινεζικό σύστημα χαρακτηρίζεται από συστηματικά ανεπαρκή επιβολή. Ο αριθμός των πτωχεύσεων παραμένει αξιοσημείωτα χαμηλός σε σχέση με το μέγεθος της οικονομίας της χώρας, κυρίως επειδή η διαδικασία αφερεγγυότητας πάσχει από ορισμένες ελλείψεις οι οποίες στην πράξη λειτουργούν αποτρεπτικά όσον αφορά την υποβολή αίτησης για πτώχευση. Εξάλλου, ο ρόλος του κράτους στις διαδικασίες αφερεγγυότητας παραμένει ισχυρός και ενεργός, ασκώντας συχνά άμεση επιρροή στο αποτέλεσμα της διαδικασίας (64).
                  
               
                     (81)
                  
                  
                     Επιπλέον, οι ελλείψεις του συστήματος δικαιωμάτων ιδιοκτησίας είναι ιδιαιτέρως εμφανείς σε σχέση με την ιδιοκτησία γης και τα δικαιώματα χρήσης γης στη ΛΔΚ (65). Όλες οι εκτάσεις ανήκουν στο κινεζικό κράτος (αγροτικές εκτάσεις συλλογικής ιδιοκτησίας και αστικές εκτάσεις κρατικής ιδιοκτησίας). Η κατανομή τους εναπόκειται αποκλειστικά στο κράτος. Υπάρχουν νομικές διατάξεις που αποσκοπούν στην κατανομή των δικαιωμάτων χρήσης γης με διαφάνεια και σε τιμές αγοράς, για παράδειγμα με τη θέσπιση διαδικασιών υποβολής προσφορών. Ωστόσο, οι συγκεκριμένες διατάξεις συχνά δεν τηρούνται, καθώς ορισμένοι αγοραστές αποκτούν γη δωρεάν ή σε τιμές χαμηλότερες από τις τιμές της αγοράς (66). Επιπλέον, κατά την κατανομή της γης, οι αρχές συχνά επιδιώκουν συγκεκριμένους πολιτικούς στόχους, συμπεριλαμβανομένης της εφαρμογής των οικονομικών σχεδίων (67).
                  
               
                     (82)
                  
                  
                     Όπως και σε άλλους τομείς της κινεζικής οικονομίας, οι παραγωγοί σουλφανιλικού οξέος υπόκεινται στους συνήθεις κανόνες του κινεζικού πτωχευτικού, εταιρικού ή εμπράγματου δικαίου. Αυτό έχει ως αποτέλεσμα οι εν λόγω εταιρείες να υπόκεινται και αυτές στις εκ των άνω προς τα κάτω στρεβλώσεις που προκύπτουν από τη μεροληπτική εφαρμογή ή την ανεπαρκή επιβολή του πτωχευτικού και του εμπράγματου δικαίου. Η παρούσα έρευνα δεν αποκάλυψε κανένα στοιχείο που θα μπορούσε να θέσει υπό αμφισβήτηση τις εν λόγω διαπιστώσεις. Ως εκ τούτου, η Επιτροπή κατέληξε προκαταρκτικά στο συμπέρασμα ότι το πτωχευτικό και το εμπράγματο δίκαιο της Κίνας δεν εφαρμόζονται ικανοποιητικά, προκαλώντας κατ’ αυτόν τον τρόπο στρεβλώσεις κατά τη διάσωση αφερέγγυων εταιρειών και κατά την παροχή δικαιωμάτων χρήσης γης στη ΛΔΚ. Οι εκτιμήσεις αυτές, βάσει των διαθέσιμων αποδεικτικών στοιχείων, φαίνεται ότι ισχύουν πλήρως και στον τομέα των χημικών, στον οποίο περιλαμβάνονται ο τομέας του σουλφανιλικού οξέος και οι τομείς παρασκευής των πρώτων υλών που χρησιμοποιούνται για την παραγωγή σουλφανιλικού οξέος.
                  
               
                     (83)
                  
                  
                     Υπό το πρίσμα των ανωτέρω, η Επιτροπή κατέληξε στο συμπέρασμα ότι υπήρξε μεροληπτική εφαρμογή ή ανεπαρκής επιβολή του πτωχευτικού και του ιδιοκτησιακού δικαίου στον τομέα των χημικών, μεταξύ άλλων όσο αφορά το υπό επανεξέταση προϊόν.
                  
               3.2.2.7.   Σημαντικές στρεβλώσεις σύμφωνα με το άρθρο 2 παράγραφος 6α στοιχείο β) πέμπτη περίπτωση του βασικού κανονισμού: οι μισθολογικές δαπάνες υφίστανται στρεβλώσεις
         
                     (84)
                  
                  
                     Στη ΛΔΚ δεν μπορεί να αναπτυχθεί πλήρως αγορακεντρικό μισθολογικό σύστημα, καθώς τα δικαιώματα των εργαζομένων και των εργοδοτών για συλλογική οργάνωση παρακωλύονται. Η ΛΔΚ δεν έχει επικυρώσει ορισμένες βασικές συμβάσεις της Διεθνούς Οργάνωσης Εργασίας (στο εξής: ΔΟΕ), ιδίως αυτές που αφορούν το δικαίωμα του συνεταιρίζεσθαι και τις συλλογικές διαπραγματεύσεις (68). Σύμφωνα με το εθνικό δίκαιο, λειτουργεί μόνο μία συνδικαλιστική οργάνωση. Ωστόσο, η εν λόγω οργάνωση στερείται ανεξαρτησίας από τις κρατικές αρχές, και η συμμετοχή της στις συλλογικές διαπραγματεύσεις και την προστασία των δικαιωμάτων των εργαζομένων παραμένει υποτυπώδης (69). Επιπλέον, η κινητικότητα του κινεζικού εργατικού δυναμικού περιορίζεται από το σύστημα καταχώρισης των νοικοκυριών, γεγονός που δυσχεραίνει την πρόσβαση στο πλήρες φάσμα παροχών κοινωνικής ασφάλισης και λοιπών παροχών για τους κατοίκους μιας συγκεκριμένης διοικητικής περιοχής. Κάτι τέτοιο έχει συνήθως ως αποτέλεσμα οι εργαζόμενοι που δεν κατέχουν τη βεβαίωση καταχώρισης τόπου διαμονής να βρίσκονται σε ευάλωτη θέση απασχόλησης και να λαμβάνουν χαμηλότερο εισόδημα σε σχέση με τους κατόχους της βεβαίωσης καταχώρισης τόπου διαμονής (70). Τα συγκεκριμένα πορίσματα οδηγούν στη στρέβλωση του μισθολογικού κόστους στη ΛΔΚ.
                  
               
                     (85)
                  
                  
                     Δεν υποβλήθηκαν στοιχεία τα οποία να αποδεικνύουν ότι ο τομέας των χημικών, συμπεριλαμβανομένων των παραγωγών σουλφανιλικού οξέος, δεν υπόκειται στο κινεζικό σύστημα εργατικού δικαίου που περιγράφεται. Συνεπώς, ο τομέας του σουλφανιλικού οξέος επηρεάζεται από τις στρεβλώσεις του μισθολογικού κόστους τόσο άμεσα (κατά την παραγωγή του υπό επανεξέταση προϊόντος ή της κύριας πρώτης ύλης για την παραγωγή του) όσο και έμμεσα (κατά την πρόσβαση σε κεφάλαια ή εισροές από εταιρείες που υπόκεινται στο ίδιο σύστημα εργασίας στη ΛΔΚ).
                  
               3.2.2.8.   Σημαντικές στρεβλώσεις σύμφωνα με το άρθρο 2 παράγραφος 6α στοιχείο β) έκτη περίπτωση του βασικού κανονισμού: η πρόσβαση σε χρηματοδότηση παρέχεται από ιδρύματα που υλοποιούν στόχους δημόσιας πολιτικής ή που δεν ενεργούν ανεξάρτητα από το κράτος
         
                     (86)
                  
                  
                     Η πρόσβαση των επιχειρηματικών φορέων της ΛΔΚ σε κεφάλαια υπόκειται σε διάφορες στρεβλώσεις.
                  
               
                     (87)
                  
                  
                     Πρώτον, το κινεζικό χρηματοπιστωτικό σύστημα χαρακτηρίζεται από την ισχυρή θέση των τραπεζών κρατικής ιδιοκτησίας (71), οι οποίες, κατά τη χορήγηση πρόσβασης σε χρηματοδότηση, λαμβάνουν υπόψη κριτήρια πέραν της οικονομικής βιωσιμότητας ενός έργου. Όπως και οι μη χρηματοπιστωτικές κρατικές επιχειρήσεις, οι τράπεζες εξακολουθούν να συνδέονται με το κράτος όχι μόνο μέσω της ιδιοκτησίας, αλλά και μέσω προσωπικών σχέσεων (τα ανώτατα στελέχη των μεγάλων χρηματοπιστωτικών ιδρυμάτων κρατικής ιδιοκτησίας διορίζονται τελικά από το ΚΚΚ) (72) και, όπως και οι μη χρηματοπιστωτικές κρατικές επιχειρήσεις, οι τράπεζες εφαρμόζουν τακτικά δημόσιες πολιτικές που σχεδιάζονται από την κυβέρνηση. Με τον τρόπο αυτόν, οι τράπεζες συμμορφώνονται με τη ρητή νομική υποχρέωση να αναπτύσσουν τη δραστηριότητά τους σύμφωνα με τις ανάγκες της εθνικής οικονομικής και κοινωνικής ανάπτυξης και υπό την καθοδήγηση των βιομηχανικών πολιτικών του κράτους (73). Η κατάσταση επιδεινώνεται από πρόσθετους υφιστάμενους κανόνες, οι οποίοι κατευθύνουν τις χρηματοδοτήσεις σε τομείς που ορίζει η κυβέρνηση ως προωθούμενους ή σημαντικούς από άλλη άποψη (74).
                  
               
                     (88)
                  
                  
                     Παρά το γεγονός ότι αναγνωρίζεται πως διάφορες νομικές διατάξεις αναφέρονται στην ανάγκη σεβασμού της συνήθους τραπεζικής συμπεριφοράς και των κανόνων προληπτικής εποπτείας, όπως η ανάγκη εξέτασης της πιστοληπτικής ικανότητας του δανειολήπτη, τα συντριπτικά στοιχεία, συμπεριλαμβανομένων των συμπερασμάτων που διατυπώθηκαν στις έρευνες εμπορικής άμυνας, δείχνουν ότι οι εν λόγω διατάξεις διαδραματίζουν μόνο δευτερεύοντα ρόλο στην εφαρμογή των διαφόρων νομικών πράξεων.
                  
               
                     (89)
                  
                  
                     Επιπλέον, οι αξιολογήσεις των ομολόγων και της πιστοληπτικής ικανότητας είναι συχνά στρεβλωμένες για διάφορους λόγους, μεταξύ άλλων, λόγω του γεγονότος ότι η εκτίμηση επικινδυνότητας επηρεάζεται από τη στρατηγική σημασία της επιχείρησης για την κινεζική κυβέρνηση και την ισχύ τυχόν σιωπηρής εγγύησης της κυβέρνησης. Οι εκτιμήσεις καταδεικνύουν σαφώς ότι οι κινεζικές αξιολογήσεις πιστοληπτικής ικανότητας αντιστοιχούν συστηματικά σε χαμηλότερες διεθνείς αξιολογήσεις (75).
                  
               
                     (90)
                  
                  
                     Η κατάσταση επιδεινώνεται από πρόσθετους υφιστάμενους κανόνες, οι οποίοι κατευθύνουν τις χρηματοδοτήσεις σε τομείς που ορίζει η κυβέρνηση ως προωθούμενους ή σημαντικούς από άλλη άποψη (76). Αυτό έχει ως αποτέλεσμα τον μεροληπτικό δανεισμό στις κρατικές επιχειρήσεις, τις μεγάλες ιδιωτικές εταιρείες που έχουν καλές διασυνδέσεις και τις επιχειρήσεις κομβικών βιομηχανικών τομέων, γεγονός που υποδηλώνει ότι η διαθεσιμότητα κεφαλαίων και το κόστος τους δεν είναι ίσα για όλους τους φορείς που δραστηριοποιούνται στην αγορά.
                  
               
                     (91)
                  
                  
                     Δεύτερον, το κόστος δανεισμού έχει διατηρηθεί με τεχνητό τρόπο σε χαμηλά επίπεδα, προκειμένου να τονωθεί η αύξηση των επενδύσεων. Το γεγονός αυτό έχει οδηγήσει στην υπερβολική χρήση επενδύσεων κεφαλαίου με ακόμη χαμηλότερες αποδόσεις των επενδύσεων. Αυτό καθίσταται σαφές από την πρόσφατη αύξηση της εταιρικής μόχλευσης στον κρατικό τομέα παρά την αισθητή πτώση της κερδοφορίας, γεγονός που υποδηλώνει ότι οι μηχανισμοί που λειτουργούν στο τραπεζικό σύστημα δεν ακολουθούν τις συνήθεις εμπορικές αντιδράσεις.
                  
               
                     (92)
                  
                  
                     Τρίτον, παρά το γεγονός ότι επιτεύχθηκε απελευθέρωση των ονομαστικών επιτοκίων τον Οκτώβριο του 2015, οι ενδείξεις των τιμών εξακολουθούν να μην απορρέουν από τις δυνάμεις της ελεύθερης αγοράς, αλλά επηρεάζονται από κυβερνητικές στρεβλώσεις. Πράγματι, το ποσοστό του δανεισμού με ή κάτω από το βασικό επιτόκιο εξακολουθεί να αντιπροσωπεύει το 45 % του συνόλου του δανεισμού και η προσφυγή σε στοχευμένη πίστωση φαίνεται να έχει ενισχυθεί, δεδομένου ότι το εν λόγω ποσοστό έχει αυξηθεί σημαντικά από το 2015, παρά την επιδείνωση των οικονομικών συνθηκών. Τα τεχνητά χαμηλά επιτόκια οδηγούν σε υποτιμολόγηση και, συνεπώς, σε υπερβολική χρησιμοποίηση κεφαλαίου.
                  
               
                     (93)
                  
                  
                     Η συνολική αύξηση των πιστώσεων στη ΛΔΚ υποδηλώνει επιδείνωση της αποδοτικότητας της κατανομής κεφαλαίων, χωρίς να υπάρχουν ενδείξεις για πιστωτική στενότητα που θα αναμενόταν σε ένα μη στρεβλωμένο περιβάλλον αγοράς. Κατά συνέπεια, τα μη εξυπηρετούμενα δάνεια έχουν αυξηθεί ραγδαία κατά τα τελευταία έτη. Αντιμετωπίζοντας μια κατάσταση ολοένα και αυξανόμενων επισφαλών χρεών, η κινεζική κυβέρνηση επέλεξε να αποφύγει τις αθετήσεις υποχρεώσεων. Ως εκ τούτου, τα ζητήματα των επισφαλών απαιτήσεων αντιμετωπίστηκαν με τη μετακύλιση του χρέους, δημιουργώντας έτσι τις λεγόμενες εταιρείες «ζόμπι», ή με τη μεταβίβαση της κυριότητας του χρέους (π.χ. μέσω συγχωνεύσεων ή κεφαλαιοποίησης χρέους), χωρίς να αντιμετωπιστεί απαραίτητα το συνολικό πρόβλημα του χρέους ή να καταπολεμηθούν οι αιτίες του.
                  
               
                     (94)
                  
                  
                     Ουσιαστικά, παρά τα πρόσφατα βήματα που έχουν γίνει για την ελευθέρωση της αγοράς, το εταιρικό πιστωτικό σύστημα στη ΛΔΚ επηρεάζεται από σημαντικές στρεβλώσεις που οφείλονται στον συνεχή διάχυτο ρόλο του κράτους στις κεφαλαιαγορές.
                  
               
                     (95)
                  
                  
                     Δεν υποβλήθηκαν στοιχεία που να αποδεικνύουν ότι ο κλάδος του σουλφανιλικού οξέος εξαιρείται από την ανωτέρω περιγραφόμενη κρατική παρέμβαση στο χρηματοπιστωτικό σύστημα. Η Επιτροπή διαπίστωσε επίσης ότι ένας από τους μεγαλύτερους παραγωγούς ανιλίνης (της κύριας πρώτης ύλης που χρησιμοποιείται για την παραγωγή σουλφανιλικού οξέος) επωφελήθηκε από κρατικές επιδοτήσεις (βλέπε αιτιολογική σκέψη 75). Ως εκ τούτου, οι συνθήκες της αγοράς πλήττονται σοβαρά σε όλα τα επίπεδα από τη σημαντική κρατική παρέμβαση στο χρηματοπιστωτικό σύστημα.
                  
               3.2.2.9.   Ο συστημικός χαρακτήρας των περιγραφόμενων στρεβλώσεων
         
                     (96)
                  
                  
                     Η Επιτροπή επισήμανε ότι οι στρεβλώσεις που περιγράφονται στην έκθεση αποτελούν χαρακτηριστικό της κινεζικής οικονομίας. Από τα διαθέσιμα αποδεικτικά στοιχεία προκύπτει ότι τα γεγονότα και τα χαρακτηριστικά του κινεζικού συστήματος όπως περιγράφεται ανωτέρω στα τμήματα 3.2.2.1 έως 3.2.2.5, καθώς και στο μέρος Α της έκθεσης, ισχύουν για όλη τη χώρα και για όλους τους τομείς της οικονομίας. Το ίδιο ισχύει και για την περιγραφή των συντελεστών παραγωγής που αναφέρονται ανωτέρω στα τμήματα 3.2.2.6 έως 3.2.2.8 και στο μέρος Β της έκθεσης.
                  
               
                     (97)
                  
                  
                     Η Επιτροπή υπενθυμίζει ότι για την παραγωγή σουλφανιλικού οξέος είναι απαραίτητο ένα ευρύ φάσμα εισροών. Από την άποψη αυτή, η ΛΔΚ είναι ένας από τους μεγαλύτερους παραγωγούς ανιλίνης —της βασικής πρώτης ύλης στην εν λόγω διαδικασία παραγωγής (βλέπε αιτιολογική σκέψη 62). Όταν οι παραγωγοί σουλφανιλικού οξέος αγοράζουν/προμηθεύονται τις εν λόγω εισροές, οι τιμές που καταβάλλουν (και οι οποίες καταγράφονται ως το κόστος τους) εκτίθενται σαφώς στις ίδιες συστημικές στρεβλώσεις που προαναφέρθηκαν. Για παράδειγμα, οι προμηθευτές εισροών απασχολούν εργατικό δυναμικό που υπόκειται στις στρεβλώσεις. Δύνανται να δανειστούν χρήματα που υπόκεινται στις στρεβλώσεις του χρηματοπιστωτικού τομέα/της κατανομής κεφαλαίων. Επιπλέον, υπόκεινται στο σύστημα σχεδιασμού που εφαρμόζεται σε όλα τα επίπεδα διακυβέρνησης και σε όλους τους τομείς.
                  
               
                     (98)
                  
                  
                     Κατά συνέπεια, οι εγχώριες τιμές πώλησης σουλφανιλικού οξέος όχι μόνο δεν είναι κατάλληλες για χρήση κατά την έννοια του άρθρου 2 παράγραφος 6α στοιχείο α) του βασικού κανονισμού, αλλά και το κόστος όλων των εισροών (συμπεριλαμβανομένων των πρώτων υλών, της ενέργειας, της γης, της χρηματοδότησης, της εργασίας κ.λπ.) αλλοιώνεται, επειδή η διαμόρφωση των τιμών τους επηρεάζεται από σημαντική κρατική παρέμβαση, η οποία περιγράφεται στα μέρη Α και Β της έκθεσης. Πράγματι, οι κρατικές παρεμβάσεις που περιγράφονται σε σχέση με την κατανομή κεφαλαίων, τη γη, την εργασία, την ενέργεια και τις πρώτες ύλες εκτείνονται σε ολόκληρη τη ΛΔΚ. Αυτό σημαίνει, για παράδειγμα, ότι μια εισροή που παρήχθη στη ΛΔΚ με συνδυασμό ενός φάσματος συντελεστών παραγωγής εκτίθεται σε σημαντικές στρεβλώσεις. Το ίδιο ισχύει για την εισροή της εισροής και ούτω καθεξής. Κατά την παρούσα έρευνα, δεν προσκομίστηκαν αποδεικτικά στοιχεία ή επιχειρήματα περί του αντιθέτου από την κινεζική κυβέρνηση ή από τους παραγωγούς-εξαγωγείς.
                  
               3.2.2.10.   Συμπέρασμα
         
                     (99)
                  
                  
                     Η ανάλυση που παρουσιάζεται στα τμήματα 3.2.2.2. έως 3.2.2.9, η οποία περιλαμβάνει εξέταση όλων των διαθέσιμων αποδεικτικών στοιχείων σχετικά με την παρέμβαση της ΛΔΚ στην οικονομία της γενικότερα, καθώς και στον τομέα των χημικών (συμπεριλαμβανομένου του υπό επανεξέταση προϊόντος), έδειξε ότι οι τιμές ή το κόστος του υπό επανεξέταση προϊόντος, συμπεριλαμβανομένου του κόστους των πρώτων υλών, της ενέργειας και της εργασίας, δεν αποτελούν αποτέλεσμα των δυνάμεων της ελεύθερης αγοράς, διότι επηρεάζονται από σημαντική κρατική παρέμβαση κατά την έννοια του άρθρου 2 παράγραφος 6α στοιχείο β) του βασικού κανονισμού, όπως καταδεικνύεται από τον πραγματικό ή δυνητικό αντίκτυπο ενός ή περισσότερων από τα σχετικά στοιχεία που παρατίθενται εκεί. Σ’ αυτή τη βάση και ελλείψει οποιασδήποτε συνεργασίας από την κινεζική κυβέρνηση, η Επιτροπή κατέληξε στο συμπέρασμα ότι δεν είναι σκόπιμο να χρησιμοποιηθούν οι εγχώριες τιμές και το εγχώριο κόστος για τον καθορισμό της κανονικής αξίας στη συγκεκριμένη περίπτωση.
                  
               
                     (100)
                  
                  
                     Συνεπώς, η Επιτροπή προχώρησε στην κατασκευή της κανονικής αξίας αποκλειστικά βάσει του κόστους παραγωγής και πώλησης που αντικατοπτρίζει μη στρεβλωμένες τιμές ή δείκτες αναφοράς, ήτοι, στη συγκεκριμένη περίπτωση, βάσει του αντίστοιχου κόστους παραγωγής και πώλησης σε κατάλληλη αντιπροσωπευτική χώρα, σύμφωνα με το άρθρο 2 παράγραφος 6α του βασικού κανονισμού, όπως αναφέρεται στο επόμενο τμήμα.
                  
               3.2.3.   Κατάλληλη πηγή
         
         3.2.3.1.   Γενικές παρατηρήσεις
         
                     (101)
                  
                  
                     Η επιλογή της πηγής βασίστηκε στα ακόλουθα κριτήρια, σύμφωνα με το άρθρο 2 παράγραφος 6α του βασικού κανονισμού:
                     
                                 —
                              
                              
                                 επίπεδο οικονομικής ανάπτυξης παρόμοιο με αυτό της ΛΔΚ. Για τον σκοπό αυτό, η Επιτροπή χρησιμοποίησε χώρες με ακαθάριστο εθνικό εισόδημα παρόμοιο με αυτό της ΛΔΚ σύμφωνα με τη βάση δεδομένων της Παγκόσμιας Τράπεζας (77),
                              
                           
                                 —
                              
                              
                                 Παραγωγή του υπό επανεξέταση προϊόντος στη συγκεκριμένη χώρα·
                              
                           
                                 —
                              
                              
                                 Διαθεσιμότητα σχετικών δημόσιων δεδομένων στη χώρα.
                              
                           
               
                     (102)
                  
                  
                     Όπως επεξηγείται στις αιτιολογικές σκέψεις 30 και 31, η Επιτροπή δημοσίευσε δύο σημειώματα για τον φάκελο σχετικά με τις πηγές για τον καθορισμό της κανονικής αξίας: το πρώτο σημείωμα σχετικά με τους συντελεστές παραγωγής της 7ης Μαΐου και το δεύτερο σημείωμα σχετικά με τους συντελεστές παραγωγής της 25ης Σεπτεμβρίου. Στα σημειώματα αυτά περιγράφονται τα πραγματικά περιστατικά και τα αποδεικτικά στοιχεία στα οποία βασίζονται τα σχετικά κριτήρια. Μέσω των σημειωμάτων αυτών, η Επιτροπή ενημέρωσε τα ενδιαφερόμενα μέρη σχετικά με την πρόθεσή της να επιλέξει την Ινδία ως κατάλληλη πηγή για τους λόγους που αναφέρονται στις αιτιολογικές σκέψεις (103), (104) και (105) παρακάτω. Η Επιτροπή δεν έλαβε παρατηρήσεις για το θέμα αυτό.
                  
               3.2.3.2.   Επίπεδο οικονομικής ανάπτυξης παρόμοιο με τη ΛΔΚ και παραγωγή του υπό επανεξέταση προϊόντος
         
                     (103)
                  
                  
                     Στο σημείωμα της 7ης Μαΐου σχετικά με τους συντελεστές παραγωγής, η Επιτροπή διευκρίνισε ότι το υπό επανεξέταση προϊόν φαίνεται να παράγεται μόνο στην Ινδία και τις Ηνωμένες Πολιτείες της Αμερικής (ΗΠΑ), (78) καμία από τις οποίες δεν είναι χώρα με παρόμοιο επίπεδο οικονομικής ανάπτυξης με τη ΛΔΚ σύμφωνα με τα κριτήρια που αναφέρονται στην αιτιολογική σκέψη 101 παραπάνω.
                  
               
                     (104)
                  
                  
                     Δεδομένου ότι η Επιτροπή δεν μπόρεσε να βρει χώρα με παρόμοιο επίπεδο οικονομικής ανάπτυξης μ’ αυτό της ΛΔΚ όσον αφορά την παραγωγή προϊόντος στην ίδια γενική κατηγορία και/ή στον ίδιο τομέα του υπό επανεξέταση προϊόντος, ανέφερε στο σημείωμα της 7ης Μαΐου σχετικά με τους συντελεστές παραγωγής ότι θα αναζητούσε χώρα με διαφορετικό επίπεδο ανάπτυξης απ’ αυτό της ΛΔΚ, στην οποία παράγεται το υπό επανεξέταση προϊόν, ώστε να αντικατοπτρίζονται τιμές ή δείκτες αναφοράς χωρίς στρεβλώσεις κατά την έννοια του άρθρου 2 παράγραφος 6α στοιχείο α) πρώτο εδάφιο. Η Επιτροπή επισήμανε ότι η Ινδία έχει επίπεδο οικονομικής ανάπτυξης χαμηλότερο από εκείνο της ΛΔΚ. Ως εκ τούτου, σε περιπτώσεις στις οποίες θα έπρεπε να υπολογιστεί ακριβές περιθώριο ντάμπινγκ, η χώρα αυτή δεν θα ήταν κατάλληλη λόγω του χαμηλότερου επιπέδου οικονομικής ανάπτυξής της σε σύγκριση με τη ΛΔΚ. Ωστόσο, δεδομένου ότι η παρούσα έρευνα αποτελεί επανεξέταση ενόψει της λήξης ισχύος των μέτρων, στην οποία το ερώτημα είναι κατά πόσον το ντάμπινγκ είναι πιθανό να συνεχιστεί ή να επαναληφθεί ανεξάρτητα από το πραγματικό επίπεδο, η Επιτροπή εξέτασε κατά πόσον η Ινδία θα μπορούσε κατ’ εξαίρεση να αποτελέσει τη βάση για τον καθορισμό του κόστους παραγωγής και πώλησης υπό τις περιστάσεις της παρούσας υπόθεσης. Ως προς αυτό, η Επιτροπή επισήμανε ότι η κανονική αξία που καθορίστηκε με βάση αυτή την πολύ συντηρητική προσέγγιση έδειξε ήδη την ύπαρξη σημαντικού ντάμπινγκ, όπως συνάγεται στο τμήμα 3.2.7 κατωτέρω. Ως εκ τούτου, η Επιτροπή κατέληξε στο συμπέρασμα ότι δεν ήταν αναγκαίο να διερευνηθούν άλλες εναλλακτικές λύσεις.
                  
               
                     (105)
                  
                  
                     Μετά την αίτηση, οι πληροφορίες που είχε στη διάθεσή της η Επιτροπή έδειξαν ότι υπήρχαν αρκετοί παραγωγοί του υπό επανεξέταση προϊόντος στην Ινδία.
                  
               
                     (106)
                  
                  
                     Στη συνέχεια, η Επιτροπή επαλήθευσε τα αναγκαία οικονομικά στοιχεία που διατίθενται δημόσια στην Ινδία για τους εν λόγω παραγωγούς. Η Επιτροπή επικεντρώθηκε σε εταιρείες οι οποίες διαθέτουν δημόσια τους λογαριασμούς κερδών και ζημιών τους, στους οποίους περιέχονται στοιχεία όσον αφορά την κερδοφορία τους κατά την περίοδο της έρευνας επανεξέτασης. Η Επιτροπή διαπίστωσε ότι οι ετήσιες εκθέσεις που υποβλήθηκαν σε έλεγχο για την περίοδο από την 1η Απριλίου 2018 έως τις 31 Μαρτίου 2019 είναι διαθέσιμες στο διαδίκτυο για την Aarti Industries Limited (στο εξής: Aarti) και την Daikaffil Chemicals India Limited.
                  
               
                     (107)
                  
                  
                     Η Daikaffil India Limited έχει συνάψει συμφωνία συνεργασίας με αλλοδαπή εταιρεία. Ο ιστότοπος της Daikaffil (79) αναφέρει ότι η εν λόγω αλλοδαπή εταιρεία έχει άμεσα εποπτεύσει και ελέγξει την ποιότητα της παραγωγής της Daikaffil India Limited σε όλες τις γραμμές παραγωγής της, έχει παράσχει τεχνολογία δωρεάν και συμφώνησε να συνάψει συμφωνίες επαναγοράς μέρους της παραγωγής. Παρόμοιες δηλώσεις εμφανίζονται στις οικονομικές καταστάσεις της εταιρείας. Από τις πληροφορίες που βρέθηκαν φαίνεται να προκύπτει ότι, υπό αυτές τις συνθήκες, η Daikaffil δεν επιβαρύνεται με το κόστος παραγωγής που θα επιβάρυνε μια άλλη εταιρεία παραγωγής σουλφανιλικού οξέος. Η κατάσταση αυτή έχει αντίκτυπο στα έξοδα πώλησης, γενικά και διοικητικά έξοδα και στα κέρδη της Daikaffil.
                  
               
                     (108)
                  
                  
                     Κανένα ενδιαφερόμενο μέρος δεν αμφισβήτησε το γεγονός ότι η Ινδία επελέγη για τον καθορισμό του μη στρεβλωμένου κόστους παραγωγής και πώλησης για τους παραγωγούς-εξαγωγείς ή ότι η Aarti Industries Limited πρόσφερε τα κατάλληλα οικονομικά στοιχεία για τους σκοπούς της παρούσας έρευνας. Η Aarti Industries Limited επικεντρώνεται σε μια ευρεία κατηγορία προϊόντων προκειμένου να επιτύχει οικονομία κλίμακας και συνέργειες, μια στρατηγική που εντοπίστηκε στους παραγωγούς σουλφανιλικού οξέος σε χώρες με υψηλότερο επίπεδο ανάπτυξης από ό,τι η Ινδία. Παρότι πρόκειται για εταιρεία που ανήκει σε μεγαλύτερο όμιλο, οι δραστηριότητες διαχείρισης της Aarti Industries Limited διαπιστώθηκε ότι ήταν παρόμοιες μ’ αυτές του αιτούντα λόγω της επιχειρηματικής της ποικιλίας και των επιδόσεών της.
                  
               3.2.3.3.   Διαθεσιμότητα σχετικών δημόσιων δεδομένων στην Ινδία
         
                     (109)
                  
                  
                     Η Επιτροπή ανέλυσε προσεκτικά όλα τα σχετικά στοιχεία που ήταν διαθέσιμα στον φάκελο για τους συντελεστές παραγωγής στην Ινδία και παρατήρησε τα εξής:
                     
                                 —
                              
                              
                                 Πραγματοποιήθηκαν εισαγωγές συντελεστών παραγωγής οι οποίοι, όπως καθορίζεται στο σημείωμα της 7ης Μαΐου και στο σημείωμα της 25ης Σεπτεμβρίου, είναι απαραίτητοι για την παραγωγή του υπό επανεξέταση προϊόντος.
                              
                           
                                 —
                              
                              
                                 Το ινδικό κρατίδιο Maharashtra φιλοξενεί σημαντικό αριθμό χημικών εταιρειών και παραγωγών σουλφανιλικού οξέος. Χρησιμοποιήθηκαν συγκεκριμένα στοιχεία από το ινδικό κρατίδιο Maharastra, όταν αυτά ήταν διαθέσιμα, αντί για στοιχεία που αφορούν το σύνολο της Ινδίας.
                              
                           
                                 —
                              
                              
                                 Το τιμολόγιο βιομηχανικής ηλεκτρικής ενέργειας για την περίοδο της έρευνας επανεξέτασης ήταν διαθέσιμο υπό τη μορφή δεδομένων που παρείχε η Ρυθμιστική Επιτροπή Ηλεκτρικής Ενέργειας της Maharashtra.
                              
                           
                                 —
                              
                              
                                 Οι τιμές του φυσικού αερίου για την περίοδο της έρευνας επανεξέτασης ήταν άμεσα διαθέσιμες υπό τη μορφή στοιχείων που παρείχε η μονάδα σχεδιασμού και ανάλυσης πετρελαίου στην Ινδία (η οποία υπάγεται στο υπουργείο Πετρελαίου και Φυσικού Αερίου της Ινδίας).
                              
                           
                                 —
                              
                              
                                 Ο ιστότοπος του υπουργείου Στατιστικής στην Ινδία προβλέπει ετήσιους μέσους μισθούς. Ο ιστότοπος του Γραφείου Εργασίας στην Ινδία προβλέπει κατώτατους μισθούς στους μεταποιητικούς τομείς και ανά κρατίδιο.
                              
                           
               
                     (110)
                  
                  
                     Σύμφωνα με το άρθρο 2 παράγραφος 6α στοιχείο α) του βασικού κανονισμού, η κατασκευασμένη κανονική αξία πρέπει να περιλαμβάνει ένα μη στρεβλωμένο και εύλογο ποσό για τα έξοδα πώλησης, τα γενικά και διοικητικά έξοδα και τα κέρδη. Επιπλέον, πρέπει να καθοριστεί μια τιμή για τα γενικά έξοδα παρασκευής, ώστε να καλυφθούν τα έξοδα που δεν περιλαμβάνονται στους συντελεστές παραγωγής. Όπως προαναφέρθηκε, η Επιτροπή έκρινε ότι ο Ινδός παραγωγός-εξαγωγέας Aarti διέθετε διαθέσιμες στο κοινό οικονομικές καταστάσεις που θα μπορούσαν να χρησιμοποιηθούν ως υποκατάστατη βάση για τον καθορισμό ενός μη στρεβλωμένου και εύλογου ποσού για τα γενικά και διοικητικά έξοδα και έξοδα πωλήσεων (στο εξής: ΓΔΕΠ) και τα κέρδη.
                  
               3.2.3.4.   Συμπέρασμα σχετικά με την καταλληλότητα της Ινδίας ως πηγής
         
                     (111)
                  
                  
                     Με βάση την ανωτέρω ανάλυση, βάσει του άρθρου 2 παράγραφος 6α στοιχείο α) του βασικού κανονισμού, η Ινδία θεωρήθηκε κατ’ εξαίρεση κατάλληλη πηγή μη στρεβλωμένου κόστους και τιμών. Η εταιρεία Aarti επελέγη ως πηγή για τα απαραίτητα οικονομικά στοιχεία.
                  
               3.2.4.   Συντελεστές παραγωγής
         
         
                     (112)
                  
                  
                     Όπως αναφέρεται στο σημείωμα της 7ης Μαΐου και στο σημείωμα της 25ης Σεπτεμβρίου, η Επιτροπή ανέλυσε όλα τα διαθέσιμα στοιχεία για τους προσδιοριζόμενους συντελεστές παραγωγής. Η Επιτροπή αποφάσισε να χρησιμοποιήσει τις ακόλουθες πηγές και μονάδες μέτρησης για τον καθορισμό της κανονικής αξίας σύμφωνα με το άρθρο 2 παράγραφος 6α στοιχείο α) του βασικού κανονισμού:
                     
                        Πίνακας 1
                     
                     
                        Συντελεστές παραγωγής σουλφανιλικού οξέος
                     
                     
                                 Συντελεστής παραγωγής
                              
                              
                                 Κωδικός ΣΟ
                              
                              
                                 Πηγή στοιχείων
                              
                              
                                 Μη στρεβλωμένη τιμή μονάδας
                              
                           
                                 Θειικό οξύ. Θειικό οξύ ατμίζον
                              
                              
                                 2807 00 
                              
                              
                                 Global Trade Atlas (GTA)  (80)
                                 
                              
                              
                                 70,15 EUR/μετρικό τόνο
                              
                           
                                 Ανιλίνη και τα άλατά της
                              
                              
                                 2921 41 
                              
                              
                                 Global Trade Atlas (GTA)
                              
                              
                                 1 342,59 EUR/μετρικό τόνο
                              
                           
                                 Ενεργός άνθρακας
                              
                              
                                 3802 10 
                              
                              
                                 Global Trade Atlas (GTA)
                              
                              
                                 2 835,95 EUR/μετρικός τόνος
                              
                           
                                 Απιονισμένο νερό
                              
                              
                                 [Ά/Α]
                              
                              
                                 Τιμολόγιο νερού για τις βιομηχανίες στο ινδικό κρατίδιο Maharashtra
                              
                              
                                 0,06 EUR/M3
                              
                           
                                 Κρύο νερό
                              
                              
                                 [Ά/Α]
                              
                              
                                 Τιμολόγιο νερού για τις βιομηχανίες στο ινδικό κρατίδιο Maharashtra
                              
                              
                                 0,06 EUR/M3
                              
                           
                                 Εργασία
                              
                              
                                 [Ά/Α]
                              
                              
                                 Γραφείο Εργασίας της Ινδίας (Συνολικά στοιχεία για τον μέσο ετήσιο μισθό στην Ινδία με παρέκταση στο Maharashtra)
                              
                              
                                 0,92 EUR/ώρα
                              
                           
                                 Ηλεκτρική ενέργεια
                              
                              
                                 [Ά/Α]
                              
                              
                                 Ρυθμιστική επιτροπή ηλεκτρικής ενέργειας Maharashtra
                              
                              
                                 0,118 EUR/kWh
                              
                           
                                 Φυσικό αέριο
                              
                              
                                 2711 21 
                              
                              
                                 Μονάδα Σχεδιασμού και Ανάλυσης Πετρελαίου στην Ινδία
                              
                              
                                 0,11 EUR/Nm3
                              
                           
                                 Ατμός
                              
                              
                                 [Ά/Α]
                              
                              
                                 Στοιχεία του αιτούντος
                              
                              
                                 Ποσοστό μεταβλητού κόστους
                              
                           
               3.2.4.1.   Πρώτες ύλες
         
                     (113)
                  
                  
                     Οι πρώτες ύλες που χρησιμοποιούνται για την παραγωγή του υπό επανεξέταση προϊόντος είναι το θειικό οξύ και η ανιλίνη (81). Για τα άλατα, εκτός από τις δύο αυτές πρώτες ύλες, χρησιμοποιούνται επίσης το νάτριο, το κάλιο ή το ασβέστιο. Δεδομένου ότι στις επανεξετάσεις ενόψει της λήξης ισχύος των μέτρων, η Επιτροπή δεν χρειάζεται να υπολογίσει το ακριβές περιθώριο ντάμπινγκ, αποφάσισε να μη λάβει υπόψη το πρόσθετο κόστος αυτών των υλικών κατά τον υπολογισμό της κανονικής αξίας για τα άλατα. Αυτή η απλουστευμένη προσέγγιση οδήγησε σε πιο συντηρητικό περιθώριο ντάμπινγκ.
                  
               
                     (114)
                  
                  
                     Προκειμένου να καθοριστεί η μη στρεβλωμένη τιμή των πρώτων υλών, όπως παραδίδονται στην πόρτα του κατάλληλου παραγωγού, η Επιτροπή χρησιμοποίησε ως βάση τη μέση σταθμισμένη τιμή εισαγωγής CIF στην Ινδία, όπως αναφέρεται στον GTA, στην οποία προστέθηκαν οι εισαγωγικοί δασμοί και το κόστος εγχώριας μεταφοράς. Η τιμή εισαγωγής CIF στην Ινδία καθορίστηκε ως σταθμισμένος μέσος όρος των τιμών ανά μονάδα των εισαγωγών από όλες τις τρίτες χώρες εκτός της ΛΔΚ και χωρών που δεν είναι μέλη του ΠΟΥ και απαριθμούνται στο παράρτημα 1 του κανονισμού (ΕΕ) 2015/755 του Ευρωπαϊκού Κοινοβουλίου και του Συμβουλίου (82).
                  
               
                     (115)
                  
                  
                     Η Επιτροπή εξαίρεσε τις εισαγωγές από τη ΛΔΚ στην Ινδία, καθώς κατέληξε στο συμπέρασμα, στο τμήμα 3.2.2, ότι δεν θα ήταν σκόπιμο να χρησιμοποιήσει τις εγχώριες τιμές και το κόστος στη ΛΔΚ εξαιτίας της ύπαρξης σημαντικών στρεβλώσεων σύμφωνα με το άρθρο 2 παράγραφος 6α στοιχείο β) του βασικού κανονισμού. Δεδομένου ότι δεν υπάρχουν στοιχεία που να δείχνουν ότι οι ίδιες στρεβλώσεις που υφίστανται στην εγχώρια αγορά στην Κίνα δεν επηρεάζουν εξίσου τα προϊόντα που προορίζονται για εξαγωγή, η Επιτροπή θεώρησε ότι οι ίδιες στρεβλώσεις επηρέαζαν τις τιμές εξαγωγής. Ομοίως, οι εισαγωγές στην Ινδία από χώρες που δεν είναι μέλη του ΠΟΕ και παρατίθενται στο παράρτημα 1 του κανονισμού (ΕΕ) 2015/755 εξαιρέθηκαν επίσης (83). Σύμφωνα με το άρθρο 2 παράγραφος 7 του βασικού κανονισμού, οι εγχώριες τιμές στις εν λόγω χώρες δεν μπορούν να χρησιμοποιηθούν για τον σκοπό του προσδιορισμού της κανονικής αξίας, Μετά τον αποκλεισμό των εισαγωγών από τη ΛΔΚ στην Ινδία, ο όγκος των εισαγωγών θειικού οξέος από άλλες τρίτες χώρες παρέμεινε αντιπροσωπευτικός (75,3 % του συνολικού όγκου εισαγωγών στην Ινδία). Δεδομένου ότι ο όγκος των εισαγωγών ανιλίνης στην Ινδία από τρίτες χώρες εκτός της ΛΔΚ ήταν περιορισμένος, η Επιτροπή προσπάθησε να βρει άλλους αντιπροσωπευτικούς δείκτες αναφοράς.
                  
               
                     (116)
                  
                  
                     Η Επιτροπή δεν βρήκε καμία μη στρεβλωμένη διεθνή αντιπροσωπευτική τιμή αναφοράς για την ανιλίνη στην ελεύθερη αγορά. Η Κίνα παραμένει ο κύριος παράγοντας στον κόσμο, με σχεδόν το 50 % της παγκόσμιας ικανότητας ανιλίνης, ακολουθούμενη από τη Δυτική Ευρώπη και τις ΗΠΑ (84). Επιπλέον, η ελεύθερη αγορά ανιλίνης στην Ένωση και στις ΗΠΑ είναι περιορισμένη (85). Περίπου το 90 % της ανιλίνης που παράγεται παγκοσμίως διοχετεύεται στην παραγωγή MDI (86), μονωτικού υλικού. Η προσφεύγουσα είναι ο μόνος Ευρωπαίος παραγωγός ανιλίνης που δεν είναι ενσωματωμένος στην παραγωγή MDI (87).
                  
               
                     (117)
                  
                  
                     Ο αιτών υποστήριξε ότι η μέση τιμή της εισαγόμενης ανιλίνης στην Ινδία κατά την τελευταία πενταετία ήταν 1,95 USD/kg και ποτέ δεν ήταν χαμηλότερη από 1,50 USD/kg (δηλαδή 1,32 EUR/kg) (88). Η Επιτροπή χρησιμοποίησε ως σημείο αναφοράς την πλέον συντηρητική τιμή ανιλίνης που υπέβαλε ο αιτών, ήτοι 1,32 EUR/kg.
                  
               
                     (118)
                  
                  
                     Για να καθοριστεί η κανονική αξία σύμφωνα με τη μεθοδολογία της Επιτροπής, οι εισαγωγικοί δασμοί των συντελεστών παραγωγής και των υλικών που εισάγονταν στην Ινδία, καθώς και το εγχώριο κόστος μεταφοράς, θα πρέπει κανονικά να προστεθούν στις εν λόγω τιμές εισαγωγής. Για το θειικό οξύ, η Επιτροπή εφάρμοσε τον εισαγωγικό δασμό της Ινδίας όπως διατίθεται στο λογισμικό World Integrated Trade Solution της Παγκόσμιας Τράπεζας (89), στα αντίστοιχα επίπεδα, ανάλογα με τη χώρα καταγωγής των εισαγόμενων όγκων. Επιπλέον, η Επιτροπή πρόσθεσε τις εγχώριες δαπάνες μεταφοράς που υπολογίζονται ανά τόνο με βάση τις τιμές για τις παραδόσεις που παρέχονται σε έκθεση της Παγκόσμιας Τράπεζας (90). Όσον αφορά το κριτήριο αναφοράς για την ανιλίνη, η Επιτροπή πρόσθεσε τις εγχώριες μεταφορές.
                  
               3.2.4.2.   Αναλώσιμα
         
                     (119)
                  
                  
                     Στα αναλώσιμα συγκαταλέγονται ο ενεργός άνθρακας, το απιονισμένο νερό και το κρύο νερό.
                  
               
                     (120)
                  
                  
                     Για τον ενεργό άνθρακα, η Επιτροπή εφάρμοσε την ίδια μεθοδολογία όπως και για το θειικό οξύ στο ανωτέρω τμήμα για τις πρώτες ύλες. Μετά την εξαίρεση της ΛΔΚ, οι εισαγωγές από άλλες τρίτες χώρες παρέμειναν αντιπροσωπευτικές, δεδομένου ότι αποτελούσαν το 50,8 % του συνολικού όγκου εισαγωγών στην Ινδία. Όσον αφορά τις εγχώριες μεταφορές, η Επιτροπή πρόσθεσε τις εγχώριες δαπάνες μεταφοράς που υπολογίζονται ανά τόνο με βάση τις τιμές για τις παραδόσεις που παρέχονται σε έκθεση της Παγκόσμιας Τράπεζας, η οποία αναφέρθηκε στο προηγούμενο τμήμα.
                  
               
                     (121)
                  
                  
                     Για το απιονισμένο νερό και το κρύο νερό, η Επιτροπή κατέφυγε στο τιμολόγιο νερού του 2018 για τις βιομηχανίες που χρησιμοποιούν νερό για την παραγωγή ή ως ψυκτικό μέσο στο Maharashtra (91).
                  
               3.2.4.3.   Εργασία
         
                     (122)
                  
                  
                     Από τις περιοδικές έρευνες εργατικού δυναμικού του υπουργείου Στατιστικής στην Ινδία (92) προκύπτει ότι ο μέσος ετήσιος μισθός είναι σε γενικές γραμμές διπλάσιος του κατώτατου μισθού (93). Η Επιτροπή χρησιμοποίησε την τελευταία ανάλυση των δεδομένων για την εργασία στην Ινδία που προέρχονται από το εθνικό Γραφείο Εργασίας (δηλαδή την έκθεση «ινδικές στατιστικές εργασίας 2017») (94) και δείχνουν τους κατώτατους μισθούς στο Maharashtra στον τομέα των χημικών προϊόντων/φαρμάκων και της φαρμακοβιομηχανίας και πολλαπλασίασε τον κατώτατο μισθό ανά έτος επί δύο.
                  
               3.2.4.4.   Ηλεκτρική ενέργεια
         
                     (123)
                  
                  
                     Η Ρυθμιστική Επιτροπή Ηλεκτρικής Ενέργειας του Maharashtra δημοσιεύει την τιμή της ηλεκτρικής ενέργειας για τις επιχειρήσεις (βιομηχανικούς χρήστες) στο Maharashtra (95). Η Επιτροπή χρησιμοποίησε τα στοιχεία για τις τιμές της βιομηχανικής ηλεκτρικής ενέργειας κατά το ινδικό οικονομικό έτος 2019/2020 (δηλαδή τις τιμές που επικρατούσαν κατά το δεύτερο ήμισυ της περιόδου της έρευνας επανεξέτασης).
                  
               3.2.4.5.   Φυσικό αέριο
         
                     (124)
                  
                  
                     Η Μονάδα Σχεδιασμού και Ανάλυσης Πετρελαίου στην Ινδία (η οποία υπάγεται στο ινδικό υπουργείο Πετρελαίου και Φυσικού Αερίου) δημοσιεύει τακτικά στον ιστότοπό της (96) την τιμή του φυσικού αερίου στην Ινδία. Η Επιτροπή χρησιμοποίησε τις δημοσιευμένες τιμές που κάλυπταν την περίοδο της έρευνας επανεξέτασης (97).
                  
               3.2.4.6.   Ατμός
         
                     (125)
                  
                  
                     Ελλείψει άλλων στοιχείων, για τον καθορισμό του κόστους του ατμού, η Επιτροπή χρησιμοποίησε τη μεθοδολογία που χρησιμοποιήθηκε στην αίτηση, η οποία επαληθεύτηκε από την Επιτροπή κατά τη διάρκεια του διασταυρούμενου ελέγχου εξ αποστάσεως. Οι ατμός αποτελεί στοιχείο «ενέργειας», το κόστος τους οποίου καθορίστηκε ως ποσοστό ορισμένων μεταβλητών δαπανών που επιβάρυναν πράγματι τον αιτούντα για την παραγωγή σουλφανιλικού οξέος κατά την περίοδο της έρευνας επανεξέτασης (98).
                  
               3.2.4.7.   Γενικά έξοδα κατασκευής, έξοδα πώλησης, γενικά και διοικητικά έξοδα, κέρδη και απόσβεση
         
                     (126)
                  
                  
                     Σύμφωνα με το άρθρο 2 παράγραφος 6α στοιχείο α) του βασικού κανονισμού, «η κατασκευασμένη κανονική αξία περιλαμβάνει ένα μη στρεβλωμένο και εύλογο ποσό για τα διοικητικά έξοδα, τα έξοδα πώλησης και τα γενικά έξοδα και κέρδη». Επιπλέον, πρέπει να καθοριστεί μια τιμή για τα γενικά έξοδα παρασκευής ώστε να καλυφθούν τα έξοδα που δεν περιλαμβάνονται στους ανωτέρω συντελεστές παραγωγής.
                  
               
                     (127)
                  
                  
                     Για να καθοριστεί μια χωρίς στρεβλώσεις αξία των γενικών εξόδων παρασκευής και δεδομένης της έλλειψης συνεργασίας εκ μέρους των Κινέζων παραγωγών-εξαγωγέων, η Επιτροπή χρησιμοποίησε τα διαθέσιμα πραγματικά στοιχεία σύμφωνα με το άρθρο 18 του βασικού κανονισμού. Ως εκ τούτου, με βάση τα στοιχεία του αιτούντα (99), η Επιτροπή καθόρισε τον λόγο των γενικών εξόδων παρασκευής προς το συνολικό κόστος παρασκευής και το κόστος εργασίας. Στη συνέχεια, το ποσοστό αυτό εφαρμόστηκε στη μη στρεβλωμένη αξία του κόστους κατασκευής προκειμένου να υπολογιστεί η μη στρεβλωμένη αξία των γενικών εξόδων παρασκευής.
                  
               
                     (128)
                  
                  
                     Για τον καθορισμό ενός μη στρεβλωμένου και εύλογου ποσού για τα ΓΔΕΠ και τα κέρδη, η Επιτροπή βασίστηκε στα οικονομικά στοιχεία για την περίοδο από την 1η Απριλίου 2018 έως τις 31 Μαρτίου 2019 για την Aarti, τα οποία αντλήθηκαν από τους ελεγμένους λογαριασμούς της Aarti που ήταν διαθέσιμοι στον δικτυακό τόπο της εταιρείας.
                  
               3.2.5.   Υπολογισμός
         
         
                     (129)
                  
                  
                     Βάσει των ανωτέρω, η Επιτροπή κατασκεύασε την κανονική αξία σε επίπεδο τιμών εκ του εργοστασίου ανά τύπο προϊόντος, σύμφωνα με το άρθρο 2 παράγραφος 6α στοιχείο α) του βασικού κανονισμού.
                  
               
                     (130)
                  
                  
                     Αρχικά, η Επιτροπή προσδιόρισε το μη στρεβλωμένο κόστος παρασκευής. Ελλείψει συνεργασίας εκ μέρους των παραγωγών-εξαγωγέων, η Επιτροπή στηρίχθηκε στις πληροφορίες που έλαβε από τον αιτούντα στην αίτηση επανεξέτασης σχετικά με τη χρήση κάθε συντελεστή (υλικών και εργασίας) για την παραγωγή σουλφανιλικού οξέος. Αυτοί οι συντελεστές κατανάλωσης που υποβλήθηκαν από τον αιτούντα επαληθεύτηκαν από την Επιτροπή κατά τον διασταυρούμενο έλεγχο εξ αποστάσεως. Η Επιτροπή πολλαπλασίασε τους συντελεστές χρήσης επί το μη στρεβλωμένο κόστος ανά μονάδα που παρατηρήθηκε στην Ινδία.
                  
               
                     (131)
                  
                  
                     Δεύτερον, υπολογίστηκαν τα γενικά έξοδα παρασκευής. Ο υπολογισμός των εν λόγω γενικών εξόδων παρασκευής εξηγείται στην αιτιολογική σκέψη 127 ανωτέρω. Το ποσοστό που προέκυψε εφαρμόστηκε στο μη στρεβλωμένο κόστος παρασκευής.
                  
               
                     (132)
                  
                  
                     Τρίτον, η Επιτροπή εφάρμοσε τα ΓΔΕΠ και τα κέρδη. Τα στοιχεία αυτά προσδιορίστηκαν με βάση τις οικονομικές καταστάσεις της Aarti (βλέπε τμήμα 3.2.3.3). Η Επιτροπή πρόσθεσε τα ακόλουθα στοιχεία στο μη στρεβλωμένο κόστος παρασκευής:
                     
                                 —
                              
                              
                                 τα ΓΔΕΠ, τα οποία αντιπροσώπευαν το 23,6 % του συνολικού κόστους παρασκευής της Aarti, και
                              
                           
                                 —
                              
                              
                                 τα κέρδη που ανέρχονται στο 20,4 % του συνολικού κόστους παρασκευής της Aarti.
                              
                           
               
                     (133)
                  
                  
                     Βάσει των ανωτέρω, η Επιτροπή κατασκεύασε την κανονική αξία ανά τύπο προϊόντος σε επίπεδο εκ του εργοστασίου, σύμφωνα με το άρθρο 2 παράγραφος 6α στοιχείο α) του βασικού κανονισμού.
                  
               3.2.6.   Τιμή εξαγωγής
         
         
                     (134)
                  
                  
                     Ως αποτέλεσμα της μη συνεργασίας, οι τιμές εξαγωγής καθορίστηκαν με βάση τα διαθέσιμα πραγματικά στοιχεία σύμφωνα με το άρθρο 18 του βασικού κανονισμού. Η Επιτροπή χρησιμοποίησε τα στοιχεία σχετικά με τις κινεζικές εισαγωγές που αναφέρονται στη βάση δεδομένων του άρθρου 14 παράγραφος 6 και στοιχεία της Eurostat για να καθορίσει τις τιμές εξαγωγής.
                  
               
                     (135)
                  
                  
                     Δεδομένου ότι οι τιμές αυτές αναφέρονταν σε βάση κόστους, ασφάλισης και ναύλου (στο εξής: CIF), προσαρμόστηκαν σε επίπεδο τιμών εκ του εργοστασίου με την αφαίρεση ενδεδειγμένου ποσού για το κόστος μεταφοράς (53 EUR/τόνο) και ασφάλισης (0,2 %) μεταξύ της ΛΔΚ και των συνόρων της Ένωσης. Ελλείψει συνεργασίας από τους Κινέζους παραγωγούς-εξαγωγείς, η Επιτροπή χρησιμοποίησε τα στοιχεία που παρουσίασε ο αιτών (100).
                  
               3.2.7.   Σύγκριση και περιθώριο ντάμπινγκ
         
         
                     (136)
                  
                  
                     Η Επιτροπή συνέκρινε την κατασκευασμένη κανονική αξία όπως καθορίστηκε σύμφωνα με το άρθρο 2 παράγραφος 6α στοιχείο α) του βασικού κανονισμού βάσει τιμών εκ του εργοστασίου, με την τιμή εξαγωγής σε επίπεδο τιμών εκ του εργοστασίου στην Ένωση. Η Επιτροπή ακολούθησε συντηρητική προσέγγιση και συνέκρινε την κατασκευασμένη κανονική αξία για το σουλφανιλικό οξύ με τις τιμές εξαγωγής σουλφανιλικού οξέος και των αλάτων του (εισαγωγές με κωδικό TARIC 2921420060 και με κωδικό TARIC 2921420040). Ωστόσο, η Επιτροπή δεν έλαβε υπόψη τις εισαγωγές που πραγματοποιήθηκαν με τον κωδικό TARIC 2921420090 (Παράγωγα της ανιλίνης και τα άλατά τους — Άλλα), δεδομένου ότι ο κωδικός αυτός μπορεί να περιλαμβάνει προϊόντα διαφορετικά από το υπό επανεξέταση προϊόν.
                  
               
                     (137)
                  
                  
                     Το διαπιστωθέν περιθώριο ντάμπινγκ, εκφρασμένο ως ποσοστό της τιμής CIF ελεύθερο στα σύνορα της Ένωσης πριν από την καταβολή του δασμού, ήταν 41,7 %.
                  
               3.2.8.   Συμπέρασμα σχετικά με τη συνέχιση του ντάμπινγκ
         
         
                     (138)
                  
                  
                     Επομένως, η Επιτροπή κατέληξε στο συμπέρασμα ότι η πρακτική ντάμπινγκ συνεχίστηκε κατά την περίοδο της έρευνας επανεξέτασης.
                  
               3.3.   Πιθανή εξέλιξη των εισαγωγών σε περίπτωση λήξης της ισχύος των μέτρων
         
         
                     (139)
                  
                  
                     Η Επιτροπή, σε συνέχεια του πορίσματος για την ύπαρξη ντάμπινγκ κατά την περίοδο της έρευνας επανεξέτασης, διερεύνησε, σύμφωνα με το άρθρο 11 παράγραφος 2 του βασικού κανονισμού, την πιθανότητα συνέχισης του ντάμπινγκ σε περίπτωση κατάργησης των μέτρων. Αναλύθηκαν τα ακόλουθα πρόσθετα στοιχεία: η παραγωγική ικανότητα και η πλεονάζουσα παραγωγική ικανότητα στη ΛΔΚ, η σχέση μεταξύ του επιπέδου τιμών στην Ένωση και των τιμών εξαγωγής σε τρίτες χώρες και η ελκυστικότητα της αγοράς της Ένωσης.
                  
               
                     (140)
                  
                  
                     Ως αποτέλεσμα της μη συνεργασίας των κινεζικών αρχών και των παραγωγών-εξαγωγέων στη ΛΔΚ, η Επιτροπή βασίστηκε για την εκτίμησή της στα διαθέσιμα πραγματικά στοιχεία σύμφωνα με το άρθρο 18 του βασικού κανονισμού.
                  
               3.3.1.   Παραγωγική ικανότητα και πλεονάζουσα παραγωγική ικανότητα στη ΛΔΚ
         
         
                     (141)
                  
                  
                     Στην προηγούμενη επανεξέταση ενόψει της λήξης ισχύος των μέτρων, η Επιτροπή κατέληξε στο συμπέρασμα ότι η διαθέσιμη παραγωγική ικανότητα στη ΛΔΚ κυμαινόταν μεταξύ 65 500 και 82 000 τόνων. Την περίοδο εκείνη η πλεονάζουσα παραγωγική ικανότητα σουλφανιλικού οξέος στη ΛΔΚ εκτιμάτο μεταξύ 13 100 και 16 400 τόνων.
                  
               
                     (142)
                  
                  
                     Η τρέχουσα αίτηση επανεξέτασης ενόψει της λήξης ισχύος των μέτρων περιλαμβάνει κατάλογο 44 Κινέζων παραγωγών σουλφανιλικού οξέος και εκτιμά ότι το 2019 η παραγωγική ικανότητα σουλφανιλικού οξέος κυμαινόταν μεταξύ 75 000 και 190 000 τόνων. Το 2017 η παραγωγική ικανότητα σουλφανιλικού οξέος στη ΛΔΚ εκτιμήθηκε σε 98 506 τόνους για 14 Κινέζους παραγωγούς (101). Από το 2017 και έπειτα παραγωγικές ικανότητες προστέθηκε από παραγωγούς όπως η Hebei Honggang Chemical Co., Ltd. και η Cangzhou Lingang Yueguo Chemical Co., Ltd (102). Επιπλέον, μεγάλο μέρος του εξοπλισμού παραγωγής που χρησιμοποιείται για την παραγωγή βαφών, χρωστικών υλών και οργανικών χημικών ουσιών στη ΛΔΚ μπορεί επίσης να χρησιμοποιηθεί για την παραγωγή σουλφανιλικού οξέος (103).
                  
               
                     (143)
                  
                  
                     Με βάση τις προβλέψεις που βασίζονται στο ιστορικό της ζήτησης και των εξαγωγών και τις πληροφορίες για την αγορά σχετικά με τη ΛΔΚ, επί του παρόντος η πλεονάζουσα παραγωγική ικανότητα σουλφανιλικού οξέος στη ΛΔΚ κυμαίνεται μεταξύ 35 000 και 65 000 τόνων και αντιπροσωπεύει τουλάχιστον πολύ περισσότερο από το πενταπλάσιο της ενωσιακής κατανάλωσης κατά την περίοδο της έρευνας επανεξέτασης.
                  
               3.3.2.   Τιμές σε άλλες εξαγωγικές αγορές
         
         
                     (144)
                  
                  
                     Η Επιτροπή πραγματοποίησε εξαγωγή δεδομένων από τη βάση GTA όσον αφορά τις αξίες και τους όγκους εξαγωγών της ΛΔΚ παραγώγων ανιλίνης και των αλάτων της (104) (τα στοιχεία μόνο για το σουλφανιλικό οξύ δεν είναι διαθέσιμα) για την περίοδο 2015-2019 ανά χώρα προορισμού. Από την ανάλυση των τιμών εξαγωγής προκύπτει ότι, εκτός από τις πωλήσεις στις ΗΠΑ, οι κινεζικές εξαγωγές παραγώγων ανιλίνης και των αλάτων της στην Ένωση έχουν τις υψηλότερες τιμές. Το μείγμα των προϊόντων ανά χώρα προορισμού είναι άγνωστη, αλλά η διαφορά τιμής μεταξύ των τιμών στην Ένωση και σε άλλες εξαγωγικές αγορές είναι σημαντική. Το 2019 η μέση τιμή πώλησης παραγώγων ανιλίνης και των αλάτων της στην Ένωση ήταν 3,2 φορές υψηλότερη από ό,τι σε άλλες εξαγωγικές αγορές. Συνεπώς, είναι πιθανή η αύξηση των κινεζικών πωλήσεων στην Ένωση ελλείψει μέτρων αντιντάμπινγκ. Οι εισαγωγές αυτές αναμένεται να πραγματοποιηθούν σε τιμές ντάμπινγκ που θα ήταν χαμηλότερες από τις τιμές του μοναδικού ενωσιακού παραγωγού.
                  
               3.3.3.   Ελκυστικότητα της αγοράς της Ένωσης
         
         
                     (145)
                  
                  
                     Σε παγκόσμιο επίπεδο, η ΛΔΚ είναι η μεγαλύτερη χώρα εξαγωγής σουλφανιλικού οξέος ανά ποσότητα (105). Με βάση τα σχέδια που θέσπισε η κυβέρνηση της Κίνας (βλέπε τμήμα 3.2.2) και τους δικτυακούς τόπους των σχετικών Κινέζων παραγωγών (106), είναι σαφές ότι οι Κινέζοι παραγωγοί σουλφανιλικού οξέος πραγματοποιούν σημαντικό αριθμό εξαγωγών.
                  
               
                     (146)
                  
                  
                     Η ανάλυση των εξαγόμενων στοιχείων από τη βάση GTA, όπως αναφέρεται στην αιτιολογική σκέψη 144 ανωτέρω, έδειξε ότι οι κινεζικές εξαγωγές παραγώγων ανιλίνης και των αλάτων της ανήλθαν σε περίπου 82 εκατ. τόνους το 2019. Το μεγαλύτερο μέρος αυτών των εξαγωγών προοριζόταν για το Ομάν, το Πακιστάν, τη Βραζιλία, την Ινδία και το Βιετνάμ. Ακόμη και αν το μείγμα των προϊόντων των εξαγόμενων προϊόντων μπορεί να διαφέρει και τα στοιχεία έχουν μεγαλύτερο εύρος από το υπό επανεξέταση προϊόν, σημειώνεται ότι η μέση τιμή των κινεζικών εξαγωγών παραγώγων ανιλίνης και των αλάτων της σε τρίτες χώρες ήταν πολύ χαμηλότερη από τη μέση τιμή των εξαγωγών στην Ένωση. Από την έρευνα προέκυψε ότι η ζήτηση σουλφανιλικού οξέος συγκεντρωνόταν στις ΗΠΑ, την Ευρώπη, το Μεξικό, τη Βραζιλία και την Ιαπωνία (107). Όσον αφορά τις ΗΠΑ, οι τιμές σουλφανιλικού οξέος ήταν υψηλές, ωστόσο η πρόσβαση στην αγορά των ΗΠΑ φαίνεται να είναι περιορισμένη για τους Κινέζους παραγωγούς σουλφανιλικού οξέος μετά τη θέσπιση μέτρων αντιντάμπινγκ (108). Ως εκ τούτου, η ελκυστικότητα της αγοράς της Ένωσης όσον αφορά τη ζήτηση και τις τιμές είναι προφανής.
                  
               3.3.4.   Συμπέρασμα σχετικά με την πιθανή εξέλιξη των εισαγωγών σε περίπτωση λήξης ισχύος των μέτρων
         
         
                     (147)
                  
                  
                     Με βάση τη σημαντική παραγωγή και πλεονάζουσα παραγωγική ικανότητα της ΛΔΚ και την ελκυστικότητα της αγοράς της Ένωσης, η Επιτροπή κατέληξε στο συμπέρασμα ότι υπάρχει μεγάλη πιθανότητα η λήξη της ισχύος των μέτρων αντιντάμπινγκ να οδηγήσει σε αύξηση των όγκων που αποτελούν αντικείμενο ντάμπινγκ.
                  
               3.3.5.   Συμπέρασμα σχετικά με την πιθανότητα συνέχισης του ντάμπινγκ
         
         
                     (148)
                  
                  
                     Λαμβάνοντας υπόψη τα πορίσματά της σχετικά με τη συνέχιση του ντάμπινγκ κατά την περίοδο της έρευνας επανεξέτασης και σχετικά με την πιθανή εξέλιξη των εισαγωγών στην περίπτωση λήξης της ισχύος των μέτρων, η Επιτροπή συμπέρανε ότι, με βάση τα διαθέσιμα πραγματικά στοιχεία, η λήξη της ισχύος των μέτρων αντιντάμπινγκ θα οδηγούσε σε συνέχιση του ντάμπινγκ.
                  
               4.   ΖΗΜΙΑ
         
         4.1.   Ορισμός του ενωσιακού κλάδου παραγωγής και της ενωσιακής παραγωγής
         
         
                     (149)
                  
                  
                     Το ομοειδές προϊόν παρήγαγε ένας ενωσιακός παραγωγός κατά την εξεταζόμενη περίοδο. Αυτή η εταιρεία αποτελεί τον «ενωσιακό κλάδο παραγωγής» κατά την έννοια του άρθρου 4 παράγραφος 1 του βασικού κανονισμού.
                  
               
                     (150)
                  
                  
                     Η συνολική ενωσιακή παραγωγή κατά την περίοδο της έρευνας επανεξέτασης κυμάνθηκε μεταξύ 1 900 και 2 300 τόνων, βάσει των στοιχείων που υπέβαλε ο ενωσιακός κλάδος παραγωγής. Η ανάλυση πραγματοποιήθηκε με βάση τα στοιχεία που παρείχε ο μοναδικός ενωσιακός παραγωγός του ομοειδούς προϊόντος, αντιπροσωπεύοντας έτσι το 100 % της συνολικής ενωσιακής παραγωγής του ομοειδούς προϊόντος.
                  
               4.2.   Ενωσιακή κατανάλωση
         
         
                     (151)
                  
                  
                     Η Επιτροπή προσδιόρισε την ενωσιακή κατανάλωση με βάση:
                     
                                 —
                              
                              
                                 τους όγκους πωλήσεων του ομοειδούς προϊόντος από τον κλάδο παραγωγής της Ένωσης στην ενωσιακή αγορά,
                              
                           
                                 —
                              
                              
                                 τους όγκους εισαγωγών σουλφανιλικού οξέος και των αλάτων του (10ψήφιο επίπεδο TARIC) που αναφέρονται στην Eurostat.
                              
                           
               
                     (152)
                  
                  
                     Δεδομένου ότι ο κλάδος παραγωγής της Ένωσης αποτελείται από έναν μόνο παραγωγό, προκειμένου να τηρούνται εμπιστευτικές επιχειρηματικές πληροφορίες, είναι αναγκαίο να παρουσιάζονται οι πληροφορίες στους παρακάτω πίνακες υπό μορφή δεικτών.
                  
               
                     (153)
                  
                  
                     Σύμφωνα με το σημείωμα για τον φάκελο της 18ης Νοεμβρίου 2020 (109), η Επιτροπή ακολούθησε συντηρητική προσέγγιση και για την ανάλυση της ζημίας χρησιμοποίησε μόνο τις εισαγωγές που ταξινομήθηκαν στους κωδικούς TARIC 2921420060 (σουλφανιλικό οξύ) και 2921420040 (σουλφανιλικό νάτριο, το οποίο είναι άλας σουλφανιλικού οξέος που παράγεται μέσω της επεξεργασίας του σουλφανιλικού οξέος με υδροξείδιο του νατρίου). Ωστόσο, η Επιτροπή δεν έλαβε υπόψη τις εισαγωγές που πραγματοποιήθηκαν υπό τον κωδικό TARIC 2921420090 (Παράγωγα της ανιλίνης και τα άλατά τους — Άλλα), δεδομένου ότι ο κωδικός αυτός ενδέχεται να περιλαμβάνει προϊόντα διαφορετικά από το υπό επανεξέταση προϊόν και δεν ήταν δυνατό να χρησιμοποιηθεί κατάλληλη μεθοδολογία για τον προσδιορισμό της αναλογίας του υπό επανεξέταση προϊόντος βάσει του εν λόγω κωδικού.
                  
               
                     (154)
                  
                  
                     Η έρευνα έδειξε ότι η ενωσιακή αγορά σουλφανιλικού οξέος επεκτάθηκε για πρώτη φορά κατά το δεύτερο έτος της εξεταζόμενης περιόδου. Στη συνέχεια, ωστόσο, η κατανάλωση μειώθηκε, αλλά παρέμεινε ελαφρώς πάνω από το επίπεδο του 2016 κατά την περίοδο της έρευνας επανεξέτασης.
                     
                        Πίνακας 2
                     
                     
                        Ενωσιακή κατανάλωση (δείκτης όγκου)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Ενωσιακή κατανάλωση
                              
                              
                                 100
                              
                              
                                 113
                              
                              
                                 104
                              
                              
                                 105
                              
                           
                                 
                                    Πηγή: Ενωσιακός παραγωγός και Eurostat
                              
                           
               4.3.   Εισαγωγές από τη ΛΔΚ
         
         α)   
               Όγκοι εισαγωγών και μερίδιο αγοράς
            
         
         
                     (155)
                  
                  
                     Η Επιτροπή καθόρισε τον όγκο των εισαγωγών από τη ΛΔΚ στην Ένωση με βάση τα στοιχεία της Eurostat και το μερίδιο αγοράς των εισαγωγών, συγκρίνοντας αυτούς τους όγκους εισαγωγών με την ενωσιακή κατανάλωση όπως παρατίθεται στον πίνακα 3.
                  
               
                     (156)
                  
                  
                     Ο συνολικός όγκος των εισαγωγών από τη ΛΔΚ αυξανόταν συνεχώς καθ’ όλη τη διάρκεια της εξεταζόμενης περιόδου. Κατά την περίοδο της έρευνας επανεξέτασης, ο όγκος των εισαγωγών ήταν υψηλότερος από ό,τι το 2016 κατά 66 %.
                  
               
                     (157)
                  
                  
                     Οι εισαγωγές από τη ΛΔΚ αυξάνονταν συνεχώς και αντιπροσώπευαν περισσότερο από το ένα τρίτο των συνολικών εισαγωγών κατά την περίοδο της έρευνας επανεξέτασης.
                  
               
                     (158)
                  
                  
                     Στην αρχική έρευνα, η Επιτροπή εξέτασε τις εισαγωγές σουλφανιλικού οξέος και των αλάτων του, γεγονός που προκύπτει, μεταξύ άλλων, από τον ορισμό του υπό εξέταση προϊόντος στις αιτιολογικές σκέψεις του κανονισμού για την επιβολή των προσωρινών μέτρων (110) Ωστόσο, η Επιτροπή, λόγω παράλειψης, στο διατακτικό του κανονισμού περιέγραψε το προϊόν που υπόκειται στα μέτρα μόνο ως σουλφανιλικό οξύ. Το ζήτημα αυτό επισημάνθηκε το 2015.
                  
               
                     (159)
                  
                  
                     Το 2015, αφού είχε ήδη ολοκληρωθεί η προηγούμενης επανεξέταση ενόψει της λήξης ισχύος των μέτρων, η αναθεώρηση της δασμολογικής κατάταξης της Ένωσης εισήγαγε έναν νέο κωδικό TARIC για το σουλφανιλικό νάτριο (κωδικός TARIC 2921420040). Επιπλέον, στα τέλη του 2014 και στις αρχές του 2015, οι Κάτω Χώρες (111) και η Ιταλία (112) εξέδωσαν δεσμευτικές δασμολογικές πληροφορίες (στο εξής: ΔΔΠ) για την ταξινόμηση των αλάτων σουλφανιλικού οξέος υπό τον κωδικό TARIC 2921420090 (Παράγωγα της ανιλίνης και τα άλατά τους — Άλλα).
                  
               
                     (160)
                  
                  
                     Οι στατιστικές εισαγωγών της Eurostat δείχνουν ότι οι όγκοι των εισαγωγών από τη ΛΔΚ που ταξινομήθηκαν υπό τον κωδικό TARIC 2921420090 κυμάνθηκαν μεταξύ 1 500 τόνων και 3 000 τόνων μεταξύ του 2010 και της περιόδου της έρευνας επανεξέτασης (113). Οι αλλαγές στη δασμολογική κατάταξη το 2015 και οι δύο ΔΔΠ δεν επηρέασαν την τάση διακύμανσης όσον αφορά τον εν λόγω κωδικό TARIC.
                  
               
                     (161)
                  
                  
                     Αντιθέτως, οι όγκοι που εισήχθησαν από τη ΛΔΚ υπό τον κωδικό TARIC 2921420060 (σουλφανιλικό οξύ) μειώθηκαν σαφώς μετά το 2014. Κατά την περίοδο 2010-2014, οι όγκοι των εισαγωγών κυμαίνονταν μεταξύ 100 και 800 τόνων ετησίως (114). Από το 2015 και έπειτα, ουδέποτε υπερέβησαν τους 65 τόνους. Επιπλέον, οι όγκοι των εισαγωγών από τη ΛΔΚ υπό τον κωδικό TARIC 2921420040 (σουλφανιλικό νάτριο) αυξήθηκαν από περίπου 35 τόνους το 2015 σε πάνω από 1 000 τόνους κατά την περίοδο της έρευνας επανεξέτασης.
                  
               
                     (162)
                  
                  
                     Ως εκ τούτου, η Επιτροπή θεώρησε ότι οι Κινέζοι παραγωγοί-εξαγωγείς εκμεταλλεύτηκαν την κατάσταση που περιγράφεται στις αιτιολογικές σκέψεις 158 έως 159 και ξεκίνησαν εκ νέου τις εισαγωγές αλάτων σουλφανιλικού οξέος υπό τους κωδικούς TARIC που δεν καλύπτονταν ρητά από το διατακτικό των μέτρων αντιντάμπινγκ κατά την εξεταζόμενη περίοδο.
                     
                        Πίνακας 3
                     
                     
                        Εισαγωγές από τη ΛΔΚ (τόνοι, εύρος)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 ΛΔΚ
                              
                              
                                 600 - 670
                              
                              
                                 550 - 600
                              
                              
                                 750 - 800
                              
                              
                                 1 050  - 1 100 
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    90
                                 
                              
                              
                                 
                                    119
                                 
                              
                              
                                 
                                    166
                                 
                              
                           
                                 
                                    Πηγή: Eurostat
                              
                           
               
                     (163)
                  
                  
                     Όπως εξηγείται στις αιτιολογικές σκέψεις 158 έως 161, οι εισαγωγές του υπό επανεξέταση προϊόντος αυξήθηκαν μετά το 2015, όταν εισήχθη ο κωδικός TARIC για το σουλφανιλικό νάτριο. Το 2016 οι κινεζικές εισαγωγές αντιπροσώπευαν το 14 % της αγοράς της Ένωσης. Το μερίδιο αγοράς τους μειώθηκε το 2017, αλλά ανέκαμψε και συνέχισε να αυξάνεται για το υπόλοιπο της εξεταζόμενης περιόδου. Κατά την περίοδο της έρευνας επανεξέτασης, οι εισαγωγές από τη ΛΔΚ ανήλθαν στο 22 % του μεριδίου αγοράς της Ένωσης.
                     
                        Πίνακας 4
                     
                     
                        Μερίδιο στην ενωσιακή αγορά (%)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 ΛΔΚ σε %
                              
                              
                                 14
                              
                              
                                 11
                              
                              
                                 16
                              
                              
                                 22
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    80
                                 
                              
                              
                                 
                                    115
                                 
                              
                              
                                 
                                    158
                                 
                              
                           
                                 
                                    Πηγή: υπολογίστηκε με βάση τις πληροφορίες από τον ενωσιακό παραγωγό και την Eurostat
                              
                           
               β)   
               Τιμές εισαγωγών και υποτιμολόγηση
            
         
         
                     (164)
                  
                  
                     Η Επιτροπή προσδιόρισε τις τιμές των εισαγωγών με βάση τα στοιχεία της Eurostat. Οι μέσες τιμές εισαγωγής του υπό επανεξέταση προϊόντος από τη ΛΔΚ διπλασιάστηκαν σχεδόν κατά την εξεταζόμενη περίοδο. Η τιμή εισαγωγής του σουλφανιλικού οξέος, του μοναδικού μέρους του υπό επανεξέταση προϊόντος που υπόκειται επί του παρόντος σε μέτρα, και η τιμή εισαγωγής των αλάτων του ακολούθησαν, ωστόσο, αποκλίνουσες τάσεις.
                  
               
                     (165)
                  
                  
                     Η τιμή εισαγωγής σουλφανιλικού οξέος από τη ΛΔΚ μειώθηκε κατά την εξεταζόμενη περίοδο. Κατά την περίοδο της έρευνας επανεξέτασης, η τιμή εισαγωγής μειώθηκε σχεδόν κατά 10 % σε σύγκριση με την αρχή της εξεταζόμενης περιόδου. Η Επιτροπή θεώρησε ότι η ανώτατη τιμή το 2018 δεν ήταν αντιπροσωπευτική, δεδομένου ότι αντιστοιχούσε σε μόνο 4 τόνους σουλφανιλικού οξέος που εισήχθησαν από τη ΛΔΚ.
                  
               
                     (166)
                  
                  
                     Η τιμή εισαγωγής των αλάτων σουλφανιλικού οξέος από τη ΛΔΚ παρουσίασε αντίθετη τάση. Η τιμή εισαγωγής των αλάτων αυξήθηκε σταθερά και έφθασε κατά την περίοδο της έρευνας επανεξέτασης σχεδόν το 190 % της αξίας της το 2016.
                     
                        Πίνακας 5
                     
                     
                        Τιμές εισαγωγής (EUR/τόνοι)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Τιμή σουλφανιλικού οξέος σε EUR/τόνο
                              
                              
                                 1 271 
                              
                              
                                 1 070 
                              
                              
                                 2 315 
                              
                              
                                 1 157 
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    84
                                 
                              
                              
                                 
                                    182
                                 
                              
                              
                                 
                                    91
                                 
                              
                           
                                 Τιμή αλάτων σουλφανιλικού οξέος  (115) σε EUR/τόνο
                              
                              
                                 714
                              
                              
                                 1 046 
                              
                              
                                 1 198 
                              
                              
                                 1 333 
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    146
                                 
                              
                              
                                 
                                    168
                                 
                              
                              
                                 
                                    187
                                 
                              
                           
                                 Μέση τιμή του υπό επανεξέταση προϊόντος σε EUR
                              
                              
                                 720
                              
                              
                                 1 049 
                              
                              
                                 1 204 
                              
                              
                                 1 325 
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    146
                                 
                              
                              
                                 
                                    167
                                 
                              
                              
                                 
                                    184
                                 
                              
                           
                                 
                                    Πηγή: Eurostat
                              
                           
               
                     (167)
                  
                  
                     Ελλείψει συνεργασίας από τους Κινέζους παραγωγούς-εξαγωγείς και, ως εκ τούτου, λόγω της έλλειψης πληροφοριών σχετικά με τους ακριβείς εισαγόμενους τύπους του προϊόντος, η Επιτροπή προσδιόρισε την υποτιμολόγηση με βάση τις εισαγωγές ανά κωδικό TARIC και την υπόθεση ότι οι τύποι του προϊόντος που υπάγονται στους ειδικούς κωδικούς TARIC που εισάγονται από τη ΛΔΚ είναι παρόμοιοι με εκείνους που παράγονται και πωλούνται από τον μοναδικό ενωσιακό παραγωγό.
                  
               
                     (168)
                  
                  
                     Η Επιτροπή καθόρισε την υποτιμολόγηση κατά την περίοδο της έρευνας επανεξέτασης συγκρίνοντας:
                     
                                 —
                              
                              
                                 τις μέσες σταθμισμένες τιμές πώλησης του υπό επανεξέταση προϊόντος οι οποίες χρεώθηκαν από τον μοναδικό ενωσιακό παραγωγό σε μη συνδεδεμένους πελάτες στην ενωσιακή αγορά, προσαρμοσμένες σε επίπεδο τιμών εκ του εργοστασίου· και
                              
                           
                                 —
                              
                              
                                 τις αντίστοιχες μέσες σταθμισμένες τιμές των εισαγωγών από τους παραγωγούς της ΛΔΚ (στοιχεία της Eurostat) για το υπό επανεξέταση προϊόν από τη ΛΔΚ ανά κωδικό TARIC που καθορίστηκαν στη βάση κόστους, ασφάλισης, ναύλου (CIF), προσαρμοσμένες σε τιμή εκφορτωθέντος προϊόντος, συμπεριλαμβανομένων του ποσού για συμβατικούς τελωνειακούς δασμούς και των εξόδων μετά την εισαγωγή.
                              
                           
               
                     (169)
                  
                  
                     Το αποτέλεσμα της σύγκρισης εκφράστηκε ως ποσοστό του κύκλου εργασιών του ενωσιακού κλάδου παραγωγής κατά τη διάρκεια της περιόδου της έρευνας επανεξέτασης.
                  
               
                     (170)
                  
                  
                     Λαμβανομένης υπόψη της προσέγγισης που περιγράφεται στην αιτιολογική σκέψη 153, η σύγκριση έδειξε για τις εισαγωγές από τη ΛΔΚ συγκρίσιμων τύπων προϊόντος με βάση την ταξινόμηση των κωδικών TARIC μέσο περιθώριο υποτιμολόγησης στην αγορά της Ένωσης κατά την περίοδο της έρευνας επανεξέτασης της τάξης του 13,3 %.
                  
               4.4.   Εισαγωγές από τρίτες χώρες εκτός της ΛΔΚ
         
         
                     (171)
                  
                  
                     Καθ’ όλη τη διάρκεια της εξεταζόμενης περιόδου, το μεγαλύτερο μέρος των συνολικών εισαγωγών της Ένωσης προερχόταν από τις ΗΠΑ. Οι εισαγωγές από τις ΗΠΑ αυξήθηκαν μεταξύ του 2016 και του 2017 και στη συνέχεια μειώθηκαν συνεχώς, αλλά. κατά την περίοδο της έρευνας επανεξέτασης. παρέμειναν κατά 5 % πάνω από το επίπεδο του 2016. Το μερίδιο αγοράς τους αυξήθηκε κατά 8 ποσοστιαίες μονάδες μεταξύ του 2016 και του 2018 και στη συνέχεια μειώθηκε στο επίπεδο του 32 % κατά την περίοδο της έρευνας επανεξέτασης.
                  
               
                     (172)
                  
                  
                     Η τάση των εισαγωγών από τρίτες χώρες εκτός της ΛΔΚ επηρεάστηκε έντονα από τις εισαγωγές από τις ΗΠΑ και, ως εκ τούτου, ακολούθησε την ίδια εξέλιξη όσον αφορά τον όγκο των εισαγωγών. Το μερίδιο αγοράς των εισαγωγών από τρίτες χώρες εκτός της ΛΔΚ παρέμεινε μάλλον σταθερό κατά την εξεταζόμενη περίοδο. Οι εισαγωγές από τρίτες χώρες αντιπροσώπευαν το 38-41 % της αγοράς της Ένωσης.
                     
                        Πίνακας 6
                     
                     
                        Όγκοι εισαγωγών και μερίδια αγοράς τρίτων χωρών εκτός της ΛΔΚ (τόνοι,%)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Ινδία — όγκος εισαγωγών
                              
                              
                                 270 - 300
                              
                              
                                 70 - 100
                              
                              
                                 70 - 100
                              
                              
                                 270 - 300
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    30
                                 
                              
                              
                                 
                                    28
                                 
                              
                              
                                 
                                    100
                                 
                              
                           
                                 Ινδία – μερίδιο αγοράς σε %
                              
                              
                                 6
                              
                              
                                 2
                              
                              
                                 2
                              
                              
                                 6
                              
                           
                                 Ελβετία — όγκος εισαγωγών
                              
                              
                                 0 - 1
                              
                              
                                 0
                              
                              
                                 0
                              
                              
                                 0
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    0
                                 
                              
                              
                                 
                                    0
                                 
                              
                              
                                 
                                    0
                                 
                              
                           
                                 Ελβετία – μερίδιο αγοράς σε %
                              
                              
                                 > 0,01
                              
                              
                                 0
                              
                              
                                 0
                              
                              
                                 0
                              
                           
                                 Ηνωμένες Πολιτείες – όγκος εισαγωγών
                              
                              
                                 1 450  - 1 500 
                              
                              
                                 2 000  - 2 050 
                              
                              
                                 1 900  - 1 950 
                              
                              
                                 1 550  - 1 600 
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    137
                                 
                              
                              
                                 
                                    129
                                 
                              
                              
                                 
                                    105
                                 
                              
                           
                                 Ηνωμένες Πολιτείες – μερίδιο αγοράς σε %
                              
                              
                                 32
                              
                              
                                 39
                              
                              
                                 40
                              
                              
                                 32
                              
                           
                                 Όλες οι τρίτες χώρες εκτός της ΛΔΚ — όγκος εισαγωγών
                              
                              
                                 1 720  - 1 800 
                              
                              
                                 2 070  - 2 150 
                              
                              
                                 1 970  - 2 050 
                              
                              
                                 1 720  - 1 900 
                              
                           
                                 
                                    Δείκτης (2016 = 100)
                                 
                              
                              
                                 
                                    100
                                 
                              
                              
                                 
                                    120
                                 
                              
                              
                                 
                                    113
                                 
                              
                              
                                 
                                    104
                                 
                              
                           
                                 Όλες οι τρίτες χώρες εκτός της ΛΔΚ — μερίδιο αγοράς σε %
                              
                              
                                 38
                              
                              
                                 40
                              
                              
                                 41
                              
                              
                                 38
                              
                           
                                 
                                    Πηγή: Eurostat
                              
                           
               
                     (173)
                  
                  
                     Οι τιμές εισαγωγής του υπό επανεξέταση προϊόντος καταγωγής τρίτων χωρών εκτός της ΛΔΚ παρέμειναν πολύ πάνω από το επίπεδο των κινεζικών τιμών εισαγωγής, καθώς κυμαίνονταν από 1 400 EUR/τόνο το 2017 σε σχεδόν 1 700 EUR/τόνο κατά την περίοδο της έρευνας επανεξέτασης.
                  
               4.5.   Οικονομική κατάσταση του κλάδου παραγωγής
         
         4.5.1.   Γενικές παρατηρήσεις
         
         
                     (174)
                  
                  
                     Σύμφωνα με το άρθρο 3 παράγραφος 5 του βασικού κανονισμού, η εξέταση των επιπτώσεων των εισαγωγών που αποτελούν αντικείμενο ντάμπινγκ στον ενωσιακό κλάδο παραγωγής περιλαμβάνει αξιολόγηση όλων των οικονομικών δεικτών που έχουν σημασία για την κατάσταση του ενωσιακού κλάδου παραγωγής κατά την εξεταζόμενη περίοδο.
                  
               
                     (175)
                  
                  
                     Όσον αφορά τον κλάδο παραγωγής της Ένωσης, δεν εφαρμόστηκε δειγματοληψία. Ως εκ τούτου, η αξιολόγηση της οικονομικής κατάστασης του κλάδου παραγωγής διενεργήθηκε στον μοναδικό ενωσιακό παραγωγό, ο οποίος αντιπροσωπεύει το 100 % της παραγωγής στην Ένωση.
                  
               
                     (176)
                  
                  
                     Για τον προσδιορισμό της ζημίας, η Επιτροπή προέβη σε διάκριση μεταξύ των μακροοικονομικών και μικροοικονομικών δεικτών ζημίας. Η Επιτροπή αξιολόγησε τους δείκτες με βάση τα στοιχεία που υπέβαλε ο ενωσιακός παραγωγός στην αίτηση επανεξέτασης και τις διασταυρούμενες απαντήσεις στο ερωτηματολόγιο που υπέβαλε ο εν λόγω παραγωγός.
                  
               
                     (177)
                  
                  
                     Τα στοιχεία θεωρήθηκαν αντιπροσωπευτικά της οικονομικής κατάστασης του ενωσιακού κλάδου παραγωγής.
                  
               
                     (178)
                  
                  
                     Οι μακροοικονομικοί δείκτες είναι οι εξής: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα, μέγεθος του περιθωρίου ντάμπινγκ και ανάκαμψη από παλαιότερες πρακτικές ντάμπινγκ.
                  
               
                     (179)
                  
                  
                     Οι μικροοικονομικοί δείκτες είναι οι εξής: μέσες τιμές ανά μονάδα και παράγοντες που επηρεάζουν τις τιμές, μοναδιαίο κόστος, κόστος εργασίας, αποθέματα, κερδοφορία, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων.
                  
               4.5.2.   Μακροοικονομικοί δείκτες
         
         4.5.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
         
                     (180)
                  
                  
                     Κατά την εξεταζόμενη περίοδο, η παραγωγή μειώθηκε μεταξύ του 2016 και του 2018. Αν και ανέκαμψε ελαφρά κατά την περίοδο της έρευνας επανεξέτασης, παρέμεινε κατά 11 % κάτω από το επίπεδο του 2016.
                  
               
                     (181)
                  
                  
                     Εντούτοις, η παραγωγική ικανότητα παρέμεινε αμετάβλητη καθ’ όλη την εξεταζόμενη περίοδο.
                  
               
                     (182)
                  
                  
                     Με σταθερή παραγωγική ικανότητα, η χρησιμοποίηση της παραγωγικής ικανότητας ακολούθησε την ίδια τάση με την παραγωγή. Έτσι, κατά την περίοδο της έρευνας επανεξέτασης, μειώθηκε κατά 11 % (ή 8 ποσοστιαίες μονάδες) σε σύγκριση με το 2016. Επιπλέον, ήδη το 2016, η χρησιμοποίηση της παραγωγικής ικανότητας ήταν χαμηλότερη από το βέλτιστο επίπεδο.
                     
                        Πίνακας 7
                     
                     
                        Ενωσιακή παραγωγή, παραγωγική ικανότητα και χρησιμοποίηση της παραγωγικής ικανότητας
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Παραγωγή σε τόνους (δείκτης)
                              
                              
                                 100
                              
                              
                                 99
                              
                              
                                 79
                              
                              
                                 89
                              
                           
                                 Παραγωγική ικανότητα σε τόνους (δείκτης)
                              
                              
                                 100
                              
                              
                                 100
                              
                              
                                 100
                              
                              
                                 100
                              
                           
                                 Χρήση της παραγωγικής ικανότητας %
                              
                              
                                 71
                              
                              
                                 70
                              
                              
                                 56
                              
                              
                                 63
                              
                           
                                 
                                    Πηγή: Απάντηση στο ερωτηματολόγιο
                              
                           
               4.5.2.2.   Όγκος πωλήσεων και μερίδιο αγοράς
         
                     (183)
                  
                  
                     Μετά την αύξηση της κατανάλωσης στην Ένωση το 2017, ο ενωσιακός παραγωγός ήταν επίσης σε θέση να αυξήσει τον όγκο των πωλήσεών του. Ωστόσο, κατά το δεύτερο μέρος της εξεταζόμενης περιόδου, ο όγκος των πωλήσεων μειώθηκε και κατά την περίοδο της έρευνας επανεξέτασης ήταν 11 % κάτω από το επίπεδο του 2016.
                  
               
                     (184)
                  
                  
                     Επιπλέον, ο μοναδικός παραγωγός της Ένωσης έχασε μερίδιο αγοράς κατά την εξεταζόμενη περίοδο. Κατά την περίοδο της έρευνας επανεξέτασης, το μερίδιο αγοράς του ήταν κατά 8 ποσοστιαίες μονάδες χαμηλότερο από ό,τι το 2016.
                     
                        Πίνακας 8
                     
                     
                        Όγκος πωλήσεων και μερίδιο αγοράς
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Όγκος πωλήσεων σε τόνους (δείκτης)
                              
                              
                                 100
                              
                              
                                 115
                              
                              
                                 92
                              
                              
                                 89
                              
                           
                                 Μερίδιο αγοράς επί τοις εκατό (δείκτης)
                              
                              
                                 48
                              
                              
                                 49
                              
                              
                                 43
                              
                              
                                 40
                              
                           
                                 
                                    Πηγή: Απάντηση στο ερωτηματολόγιο
                              
                           
               4.5.2.3.   Ανάπτυξη
         
                     (185)
                  
                  
                     Από το 2016 έως το τέλος της περιόδου της έρευνας επανεξέτασης, η ενωσιακή κατανάλωση αυξανόταν συνεχώς. Ωστόσο, λόγω του αυξανόμενου ανταγωνισμού από τις εισαγωγές σε χαμηλές τιμές από τη ΛΔΚ, ο όγκος πωλήσεων του ενωσιακού κλάδου παραγωγής μειώθηκε. Αυτό είχε ως αποτέλεσμα να χάσει ο ενωσιακός κλάδος παραγωγής μερίδιο αγοράς κατά την εξεταζόμενη περίοδο.
                  
               4.5.2.4.   Απασχόληση και παραγωγικότητα
         
                     (186)
                  
                  
                     Το επίπεδο απασχόλησης του ενωσιακού κλάδου παραγωγής μειώθηκε μεταξύ του 2016 και του 2018, ενώ αυξήθηκε σε σχετικούς όρους κατά την περίοδο της έρευνας επανεξέτασης. Ως προς αυτό, πρέπει να σημειωθεί ότι ο ενωσιακός κλάδος παραγωγής απασχολεί περιορισμένο αριθμό ατόμων στην παραγωγή του υπό επανεξέταση προϊόντος. Έτσι, μικρή αύξηση του αριθμού των εργαζομένων μεταφράστηκε σε αύξηση της απασχόλησης όταν εκφράζεται ως δείκτης του έτους βάσης 2016. Κατά συνέπεια, η αύξηση της απασχόλησης κατά την εξεταζόμενη περίοδο δεν θα μπορούσε να ερμηνευθεί ως σαφής ένδειξη ανάκαμψης.
                  
               
                     (187)
                  
                  
                     Η παραγωγικότητα του εργατικού δυναμικού του ενωσιακού κλάδου παραγωγής, υπολογιζόμενη ως παραγωγή (σε τόνους) ανά ισοδύναμο πλήρους απασχόλησης (ΙΠΑ) ετησίως, αυξήθηκε κατά 15 % το 2017 σε σύγκριση με το 2016. Για το υπόλοιπο της εξεταζόμενης περιόδου, η παραγωγικότητα μειώθηκε. Κατά την περίοδο της έρευνας επανεξέτασης, οι όγκοι παραγωγής κάτω από το επίπεδο του 2016 σε συνδυασμό με έναν αριθμό εργαζομένων πάνω από το επίπεδο του 2016 είχαν ως αποτέλεσμα παραγωγικότητα που έφθασε μόλις στο 78 % του επιπέδου του 2016.
                     
                        Πίνακας 9
                     
                     
                        Απασχόληση και παραγωγικότητα
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Απασχόληση σε ΙΠΑ (δείκτης)
                              
                              
                                 100
                              
                              
                                 86
                              
                              
                                 71
                              
                              
                                 114
                              
                           
                                 Παραγωγή σε τόνους/ΙΠΑ (δείκτης)
                              
                              
                                 100
                              
                              
                                 115
                              
                              
                                 110
                              
                              
                                 78
                              
                           
                                 
                                    Πηγή: Απάντηση στο ερωτηματολόγιο
                              
                           
               4.5.2.5.   Μέγεθος του περιθωρίου ντάμπινγκ και ανάκαμψη από τις επιπτώσεις προηγούμενων πρακτικών ντάμπινγκ
         
                     (188)
                  
                  
                     Η έρευνα κατέδειξε ότι το ντάμπινγκ από τη ΛΔΚ συνεχίστηκε και ότι το μέγεθος των περιθωρίων ντάμπινγκ, όπως επισημαίνεται στην αιτιολογική σκέψη 137, υπερβαίνει κατά πολύ το ελάχιστο επίπεδο (de minimis).
                  
               
                     (189)
                  
                  
                     Επιπλέον, το επίπεδο των εισαγωγών από τη ΛΔΚ ήταν αξιοσημείωτο κατά την περίοδο της έρευνας επανεξέτασης, καθώς ανήλθε στο 22 % της αγοράς της Ένωσης.
                  
               
                     (190)
                  
                  
                     Από την επανεξέταση ενόψει της λήξης ισχύος των μέτρων προέκυψε ότι τα ισχύοντα μέτρα δεν επέτρεπαν την ανάκαμψη του ενωσιακού κλάδου παραγωγής από παλαιότερες πρακτικές ντάμπινγκ.
                  
               4.5.3.   Μικροοικονομικοί δείκτες
         
         4.5.3.1.   Τιμές και παράγοντες που επηρεάζουν τις τιμές
         
                     (191)
                  
                  
                     Η μέση τιμή ανά μονάδα του ενωσιακού κλάδου παραγωγής που επιτεύχθηκε στην αγορά της Ένωσης αυξήθηκε κατά 8 % μεταξύ του 2016 και του 2017. Ωστόσο, τα τελευταία δύο χρόνια της εξεταζόμενης περιόδου, η τιμή μειώθηκε και κατά την περίοδο της έρευνας επανεξέτασης παρέμεινε 4 % κάτω από το επίπεδο του 2016.
                  
               
                     (192)
                  
                  
                     Ομοίως, το κόστος παραγωγής αυξήθηκε κατά την εξεταζόμενη περίοδο. Το μέγεθος της ανάπτυξής του υπερέβη σημαντικά την αύξηση των τιμών πώλησης. Συνεπώς, το μοναδιαίο κόστος παραγωγής αυξήθηκε κατά 20 % το 2018. Αν και μειώθηκε κατά την περίοδο της έρευνας επανεξέτασης, παρέμεινε κατά 10 % πάνω από το επίπεδο του 2016. Αυτή η εξέλιξη σε συνδυασμό με την αύξηση της τιμής πώλησης μόνο κατά 4 % επηρέασε την κερδοφορία του ενωσιακού παραγωγού.
                     
                        Πίνακας 10
                     
                     
                        Τιμή μονάδας και μοναδιαίο κόστος στην ενωσιακή αγορά
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Ενωσιακή τιμή μονάδας σε μη συνδεδεμένους πελάτες σε EUR/τόνο (δείκτης)
                              
                              
                                 100
                              
                              
                                 108
                              
                              
                                 107
                              
                              
                                 104
                              
                           
                                 Ενωσιακό μοναδιαίο κόστος παραγωγής σε EUR/τόνο (δείκτης)
                              
                              
                                 100
                              
                              
                                 104
                              
                              
                                 120
                              
                              
                                 110
                              
                           
                                 
                                    Πηγή: Απάντηση στο ερωτηματολόγιο
                              
                           
               4.5.3.2.   Κόστος εργασίας
         
                     (193)
                  
                  
                     Το μέσο κόστος εργασίας αυξήθηκε σημαντικά μεταξύ του 2016 και του 2018. Κατά την περίοδο της έρευνας επανεξέτασης, το κόστος εργασίας ανά εργαζόμενο μειώθηκε σε επίπεδο συγκρίσιμο με αυτό του 2016.
                     
                        Πίνακας 11
                     
                     
                        Κόστος εργασίας
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Ενωσιακό κόστος εργασίας σε EUR/ΙΠΑ (δείκτης)
                              
                              
                                 100
                              
                              
                                 119
                              
                              
                                 133
                              
                              
                                 102
                              
                           
                                 
                                    Πηγή: Απάντηση στο ερωτηματολόγιο
                              
                           
               4.5.3.3.   Αποθέματα
         
                     (194)
                  
                  
                     Τα αποθέματα εξελίχθηκαν προς θετική κατεύθυνση μεταξύ του 2016 και του 2018. Η ποσότητα των τελικών αποθεμάτων μειώθηκε κατά 70 % κατά την εν λόγω περίοδο. Ωστόσο, κατά την περίοδο της έρευνας επανεξέτασης, αυξήθηκαν και πάλι σημαντικά και έφθασαν σχεδόν στο ίδιο επίπεδο με το 2016.
                     
                        Πίνακας 12
                     
                     
                        Αποθέματα
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Τελικά αποθέματα σε τόνους (δείκτης)
                              
                              
                                 100
                              
                              
                                 62
                              
                              
                                 29
                              
                              
                                 97
                              
                           
                                 
                                    Πηγή: Απάντηση στο ερωτηματολόγιο
                              
                           
               4.5.3.4.   Κερδοφορία, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων
         
                     (195)
                  
                  
                     Κατά την εξεταζόμενη περίοδο, η κερδοφορία του ενωσιακού κλάδου παραγωγής, εκφρασμένη ως ποσοστό των καθαρών πωλήσεων, αυξήθηκε το 2017. Μετά την αύξηση αυτή ακολούθησε απότομη πτώση και ο ενωσιακός παραγωγός παρέμεινε ζημιογόνος για το υπόλοιπο της εξεταζόμενης περιόδου, μεταξύ άλλων και κατά την περίοδο της έρευνας επανεξέτασης. Αυτό οφείλεται κυρίως στο γεγονός ότι το κόστος παραγωγής κορυφώθηκε το 2018, αλλά λόγω του ανταγωνισμού με τις αυξανόμενες εισαγωγές σε χαμηλές τιμές από τη ΛΔΚ, ο παραγωγός της Ένωσης δεν ήταν σε θέση να αυξήσει την τιμή πώλησής του σε κατάλληλο επίπεδο.
                  
               
                     (196)
                  
                  
                     Η απόδοση των επενδύσεων (στο εξής: ΑΕ), εκφραζόμενη ως ποσοστό κέρδους επί της καθαρής λογιστικής αξίας των επενδύσεων, ακολούθησε ευρέως την τάση της κερδοφορίας. Αυξήθηκε μεταξύ του 2016 και του 2017. Κατά το δεύτερο μέρος της εξεταζόμενης περιόδου, η απόδοση των επενδύσεων μειώθηκε φτάνοντας σε αρνητικές τιμές.
                     
                        Πίνακας 13
                     
                     
                        Κερδοφορία και απόδοση των επενδύσεων
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Αποδοτικότητα σε % (δείκτης)
                              
                              
                                 100
                              
                              
                                 309
                              
                              
                                 -59
                              
                              
                                 -76
                              
                           
                                 Απόδοση των επενδύσεων σε % (δείκτης)
                              
                              
                                 100
                              
                              
                                 355
                              
                              
                                 -57
                              
                              
                                 -71
                              
                           
                                 
                                    Πηγή: Απάντηση στο ερωτηματολόγιο
                              
                           
               
                     (197)
                  
                  
                     Οι καθαρές ταμειακές ροές είναι η ικανότητα των ενωσιακών παραγωγών να αυτοχρηματοδοτήσουν τις δραστηριότητές τους. Οι καθαρές ταμειακές ροές από τις δραστηριότητες λειτουργίας ακολούθησαν την τάση της αποδοτικότητας. Η αξία τους υπερεξαπλασιάστηκε μεταξύ του 2016 και του 2017. Το 2018 μειώθηκαν στο ένα τρίτο της αξίας τους του 2017. Οι καθαρές ταμειακές ροές συνέχισαν να μειώνονται και κατά την περίοδο της έρευνας επανεξέτασης έφθασαν σε πολύ αρνητικές τιμές.
                     
                        Πίνακας 14
                     
                     
                        Ταμειακή ροή
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Ταμειακή ροή σε EUR (δείκτης)
                              
                              
                                 100
                              
                              
                                 648
                              
                              
                                 217
                              
                              
                                 -163
                              
                           
                                 
                                    Πηγή: Απάντηση στο ερωτηματολόγιο
                              
                           
               
                     (198)
                  
                  
                     Οι ετήσιες επενδύσεις του ενωσιακού κλάδου παραγωγής στην παραγωγή του ομοειδούς προϊόντος μειώνονταν συνεχώς καθ’ όλη τη διάρκεια της εξεταζόμενης περιόδου. Κατά την περίοδο της έρευνας επανεξέτασης, η αξία των καθαρών επενδύσεων ήταν κατά 77 % χαμηλότερη από ό,τι το 2016.
                  
               
                     (199)
                  
                  
                     Ο ενωσιακός παραγωγός θεώρησε ευαίσθητες τις πληροφορίες σχετικά με την ικανότητά του να αντλεί κεφάλαια. Ως εκ τούτου, η Επιτροπή δεν είναι σε θέση να δημοσιοποιήσει κανένα συμπέρασμα σχετικά με το θέμα αυτό.
                     
                        Πίνακας 15
                     
                     
                        Επενδύσεις
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Περίοδος της έρευνας επανεξέτασης
                              
                           
                                 Καθαρές επενδύσεις σε EUR, (δείκτης)
                              
                              
                                 100
                              
                              
                                 72
                              
                              
                                 56
                              
                              
                                 23
                              
                           
                                 
                                    Πηγή: Απάντηση στο ερωτηματολόγιο
                              
                           
               4.6.   Συμπέρασμα σχετικά με την κατάσταση του ενωσιακού κλάδου παραγωγής
         
         
                     (200)
                  
                  
                     Η έρευνα έδειξε ότι οι εισαγωγές προϊόντων που αποτελούν αντικείμενο ντάμπινγκ σε χαμηλές τιμές από τη ΛΔΚ αυξήθηκαν μετά την προηγούμενη επανεξέταση ενόψει της λήξης ισχύος των μέτρων. Η εξέλιξη αυτή κατέστη δυνατή ιδίως λόγω της κατάστασης που περιγράφεται στις αιτιολογικές σκέψεις 158 και 159, και τις επακόλουθες εισαγωγές του υπό επανεξέταση προϊόντος υπό τους κωδικούς TARIC που δεν καλύπτονταν ρητά από μέτρα αντιντάμπινγκ. Για τον ενωσιακό κλάδο παραγωγής, αυτό οδήγησε σε μείωση του όγκου παραγωγής και του όγκου των πωλήσεων, η οποία μεταφράστηκε σε επιδείνωση της συνολικής οικονομικής κατάστασής του.
                  
               
                     (201)
                  
                  
                     Οι μακροοικονομικοί και μικροοικονομικοί δείκτες που εξετάστηκαν έδειξαν ότι, παρά τους δασμούς αντιντάμπινγκ, ο ενωσιακός κλάδος παραγωγής εξακολούθησε να υφίσταται σημαντική ζημία κατά την έννοια του άρθρου 3 παράγραφος 1 του βασικού κανονισμού κατά την περίοδο της έρευνας επανεξέτασης.
                  
               5.   ΠΙΘΑΝΟΤΗΤΑ ΣΥΝΕΧΙΣΗΣ ΤΗΣ ΖΗΜΙΑΣ
         
         
                     (202)
                  
                  
                     Στην αιτιολογική σκέψη 200, η Επιτροπή κατέληξε στο συμπέρασμα ότι ο ενωσιακός κλάδος παραγωγής υπέστη σημαντική ζημία κατά την περίοδο της έρευνας επανεξέτασης. Επιπλέον του εν λόγω συμπεράσματος, η Επιτροπή αξιολόγησε, σύμφωνα με το άρθρο 11 παράγραφος 2 του βασικού κανονισμού, κατά πόσον υπάρχει πιθανότητα συνέχισης της ζημίας από τις εισαγωγές που αποτελούν αντικείμενο ντάμπινγκ από τη ΛΔΚ, αν λήξουν τα μέτρα.
                  
               
                     (203)
                  
                  
                     Στο πλαίσιο αυτό, η Επιτροπή εξέτασε την παραγωγική ικανότητα και την πλεονάζουσα παραγωγική ικανότητα στη ΛΔΚ, τις τιμές σε άλλες αγορές, την ελκυστικότητα της αγοράς της Ένωσης και τον αντίκτυπο των εισαγωγών από τη ΛΔΚ στην κατάσταση του ενωσιακού κλάδου παραγωγής σε περίπτωση λήξης της ισχύος των μέτρων.
                  
               5.1.   Πλεονάζουσα παραγωγική ικανότητα
         
         
                     (204)
                  
                  
                     Όπως προαναφέρθηκε στις αιτιολογικές σκέψεις 141 έως 143, οι Κινέζοι εξαγωγείς διαθέτουν σημαντική πλεονάζουσα παραγωγική ικανότητα για να αυξήσουν τις εξαγωγές τους γρήγορα. Η πλεονάζουσα παραγωγική τους ικανότητα εκτιμήθηκε μεταξύ 35 000 και 65 000 τόνων, ποσότητα που υπερβαίνει πάνω από πέντε φορές την κατανάλωση στην Ένωση.
                  
               5.2.   Τιμές σε άλλες εξαγωγικές αγορές
         
         
                     (205)
                  
                  
                     Όπως εξηγείται στην αιτιολογική σκέψη 144, οι Κινέζοι παραγωγοί εξήγαγαν σουλφανιλικό οξύ και τα άλατά του σε όλες τις τρίτες χώρες, με εξαίρεση τις ΗΠΑ, σε τιμές χαμηλότερες από την τιμή που ήταν σε θέση να χρεώσουν στην αγορά της Ένωσης. Επιπλέον, η διαφορά της τιμής ήταν σημαντική, καθώς το 2019 η μέση τιμή πώλησης παραγώγων ανιλίνης και των αλάτων τους στην Ένωση ήταν πάνω από τρεις φορές υψηλότερη απ’ ό,τι σε άλλες εξαγωγικές αγορές.
                  
               5.3.   Ελκυστικότητα της αγοράς της Ένωσης
         
         
                     (206)
                  
                  
                     Δεδομένων των πιο επικερδών τιμών στην ενωσιακή αγορά σε σύγκριση με ορισμένες αγορές τρίτων χωρών, όπως περιγράφεται στις αιτιολογικές σκέψεις 145 και 146, είναι πιθανό σημαντικές ποσότητες που σήμερα εξάγονται προς τις χώρες αυτές να ανακατευθυνθούν στην αγορά της Ένωσης, αν τα μέτρα αντιντάμπινγκ παύσουν να ισχύουν.
                  
               
                     (207)
                  
                  
                     Βάσει των ανωτέρω και εν απουσία μέτρων, οι Κινέζοι παραγωγοί είναι πιθανό να αυξήσουν την παρουσία τους στην αγορά της Ένωσης όσον αφορά τόσο τον όγκο εισαγωγών όσο και τα μερίδια αγοράς, και μάλιστα σε τιμές ντάμπινγκ που θα είναι σημαντικά υποτιμολογημένες σε σύγκριση με τις τιμές πώλησης του ενωσιακού κλάδου παραγωγής, όπως εξηγείται στις αιτιολογικές σκέψεις 164 έως 169.
                  
               5.4.   Αντίκτυπος των εισαγωγών από τη ΛΔΚ στην κατάσταση του ενωσιακού κλάδου παραγωγής σε περίπτωση λήξης της ισχύος των μέτρων
         
         
                     (208)
                  
                  
                     Αν τα μέτρα λήξουν, αναμένεται αύξηση των εισαγωγών από τη ΛΔΚ λόγω της ελκυστικότητας της αγοράς της Ένωσης, όπως εξηγείται στις αιτιολογικές σκέψεις 205 και 206. Οι εν λόγω εισαγωγές είναι πιθανό να γίνονται σε τιμές χαμηλότερες από τις τιμές του ενωσιακού κλάδου παραγωγής ή τουλάχιστον να ασκούν ισχυρή πτωτική πίεση στο μη ζημιογόνο επίπεδο τιμών του ενωσιακού κλάδου παραγωγής, όπως εξηγείται στις αιτιολογικές σκέψεις 164 έως 169.
                  
               5.5.   Συμπέρασμα για την πιθανότητα συνέχισης σημαντικής ζημίας
         
         
                     (209)
                  
                  
                     Με την πιθανή εισροή μεγάλων ποσοτήτων κινεζικών εισαγωγών σε τιμές ντάμπινγκ, ο ενωσιακός κλάδος παραγωγής θα αναγκαζόταν να μειώσει την παραγωγή του ή τις τιμές του. Η πλεονάζουσα παραγωγική ικανότητα στη ΛΔΚ είναι τέτοιου μεγέθους ώστε ακόμη και μια μικρή μετατόπιση των πωλήσεων προς την Ένωση θα επηρέαζε αρνητικά τον ενωσιακό κλάδο παραγωγής, ιδίως επειδή οι κινεζικές εξαγωγές σε άλλες τρίτες χώρες έδειξαν ότι οι τιμές στην αγορά της Ένωσης ενδέχεται να μειωθούν σε τιμές χαμηλότερες από τις τιμές του ενωσιακού κλάδου παραγωγής. Η μείωση του όγκου παραγωγής ή των τιμών πώλησης από τον ενωσιακό κλάδο παραγωγής θα προκαλούσε περαιτέρω επιδείνωση της αποδοτικότητάς του και άλλων δεικτών επιδόσεων.
                  
               
                     (210)
                  
                  
                     Βάσει των ανωτέρω, μπορεί να συναχθεί το συμπέρασμα ότι υπάρχει πιθανότητα συνέχισης της ζημίας, αν λήξουν τα ισχύοντα μέτρα αντιντάμπινγκ.
                  
               6.   ΣΥΜΦΕΡΟΝ ΤΗΝ ΈΝΩΣΗΣ
         
         
                     (211)
                  
                  
                     Σύμφωνα με το άρθρο 21 του βασικού κανονισμού, η Επιτροπή εξέτασε κατά πόσον η διατήρηση των υφιστάμενων μέτρων αντιντάμπινγκ αντίκειται στο συμφέρον της Ένωσης στο σύνολό της. Ο προσδιορισμός του συμφέροντος της Ένωσης βασίστηκε στην εκτίμηση όλων των επιμέρους συμφερόντων που υπεισέρχονται. Δόθηκε σε όλα τα ενδιαφερόμενα μέρη η δυνατότητα να γνωστοποιήσουν τις απόψεις τους, σύμφωνα με το άρθρο 21 παράγραφος 2 του βασικού κανονισμού.
                  
               6.1.   Συμφέρον του ενωσιακού κλάδου παραγωγής
         
         
                     (212)
                  
                  
                     Όπως επισημαίνεται στην αιτιολογική σκέψη 208, η κατάσταση του ενωσιακού κλάδου παραγωγής θα μπορούσε πιθανώς να υποστεί περαιτέρω σοβαρή επιδείνωση σε περίπτωση λήξης της ισχύος των μέτρων αντιντάμπινγκ. Ως εκ τούτου, η συνέχιση των μέτρων αναμένεται να ωφελήσει τον ενωσιακό κλάδο παραγωγής, διότι ο ενωσιακός παραγωγός θα έχει την ευκαιρία να αυξήσει τον όγκο των πωλήσεών του και το μερίδιο αγοράς του, να βελτιώσει την κερδοφορία του και τη συνολική οικονομική του κατάσταση.
                  
               
                     (213)
                  
                  
                     Αντίθετα, η διακοπή των μέτρων θα απειλούσε σοβαρά τη βιωσιμότητα του ενωσιακού κλάδου παραγωγής, διότι θα ήταν πιθανό να σημειωθεί μετατόπιση των κινεζικών εξαγωγών προς την ενωσιακή αγορά σε τιμές ντάμπινγκ και σε σημαντικούς όγκους, με αποτέλεσμα τη συνέχιση της σημαντικής ζημίας στον ενωσιακό κλάδο παραγωγής.
                  
               6.2.   Συμφέρον των μη συνδεδεμένων εισαγωγέων και των χρηστών
         
         
                     (214)
                  
                  
                     Στην αίτηση επανεξέτασης ενόψει της λήξης ισχύος των μέτρων, ο αιτών προσδιόρισε 25 εισαγωγείς και/ή χρήστες στην Ένωση. Όλες οι εταιρείες ενημερώθηκαν σχετικά με την έναρξη της επανεξέτασης ενόψει της λήξης ισχύος των μέτρων. Καμία εξ αυτών δεν συνεργάστηκε στην έρευνα ούτε καταχωρίστηκε ως ενδιαφερόμενο μέρος.
                  
               
                     (215)
                  
                  
                     Όπως εξηγείται στην αιτιολογική σκέψη 34, το σουλφανιλικό οξύ έχει πέντε κύριους τομείς εφαρμογής: οπτικά λευκαντικά, πρόσθετα σκυροδέματος, χρωστικές τροφίμων, βαφές ειδικών χρήσεων και στη φαρμακευτική βιομηχανία. Από προηγούμενες έρευνες διαπιστώθηκε ότι το υπό επανεξέταση προϊόν αντιπροσώπευε αμελητέο μερίδιο περίπου 1 % του κόστους παραγωγής των παραγωγών φαρμακευτικών προϊόντων και βαφών ειδικών χρήσεων. Ωστόσο, συνέβαλε κατά 4 έως 12 % στο κόστος παραγωγής των παραγωγών οπτικών λευκαντικών και προσθέτων σκυροδέματος. Δεδομένου ότι κανένας από τους χρήστες ή εισαγωγείς δεν συνεργάστηκε στην έρευνα, μπορεί να συναχθεί το συμπέρασμα ότι δεν έχουν επηρεαστεί σημαντικά αρνητικά από τα μέτρα.
                  
               
                     (216)
                  
                  
                     Επιπλέον, το υπό επανεξέταση προϊόν παράγεται επί του παρόντος μόνο σε τέσσερις οικονομίες ανά τον κόσμο: Κίνα, Ινδία, Ένωση και ΗΠΑ. Ως εκ τούτου, η Επιτροπή έκρινε ότι η επέκταση των μέτρων θα συμβάλει στη διατήρηση μιας ήδη περιορισμένης ποικιλίας πηγών για τους χρήστες σουλφανιλικού οξέος.
                  
               
                     (217)
                  
                  
                     Ως εκ τούτου, η Επιτροπή κατέληξε στο συμπέρασμα ότι η συνέχιση των μέτρων δεν θα ήταν αντίθετη προς το συμφέρον των εισαγωγέων και των χρηστών.
                  
               6.3.   Συμπέρασμα σχετικά με το συμφέρον της Ένωσης
         
         
                     (218)
                  
                  
                     Η Επιτροπή κατέληξε στο συμπέρασμα ότι δεν υπάρχουν επιτακτικοί λόγοι συμφέροντος της Ένωσης για τη μη διατήρηση των ισχυόντων μέτρων στις εισαγωγές του υπό επανεξέταση προϊόντος καταγωγής ΛΔΚ. Η διατήρηση των μέτρων θα είναι προς το συμφέρον του ενωσιακού κλάδου παραγωγής και δεν θα βλάψει την κατάσταση των χρηστών και των εισαγωγέων στην Ένωση.
                  
               7.   ΜΕΤΡΑ ΑΝΤΙΝΤΑΜΠΙΝΓΚ
         
         
                     (219)
                  
                  
                     Με βάση τα συμπεράσματα στα οποία κατέληξε η Επιτροπή σχετικά με τη συνέχιση του ντάμπινγκ και της ζημίας καθώς και σχετικά με το συμφέρον της Ένωσης, τα μέτρα αντιντάμπινγκ που εφαρμόζονται στο σουλφανιλικό οξύ και τα άλατά του καταγωγής ΛΔΚ θα πρέπει να διατηρηθούν.
                  
               
                     (220)
                  
                  
                     Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων επρόκειτο να υποβληθεί πρόταση διατήρησης των ισχυόντων μέτρων.
                  
               
                     (221)
                  
                  
                     Δυνάμει του άρθρου 109 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (116) για τα ποσά που πρέπει να επιστραφούν σύμφωνα με απόφαση του Δικαστηρίου της Ευρωπαϊκής Ένωσης, το επιτόκιο που καταβάλλεται θα πρέπει να είναι εκείνο που εφαρμόζεται από την Ευρωπαϊκή Κεντρική Τράπεζα κατά τις κύριες πράξεις αναχρηματοδότησης, όπως αυτό δημοσιεύεται στη σειρά C της Επίσημης Εφημερίδας της Ευρωπαϊκής Ένωσης την πρώτη ημερολογιακή ημέρα κάθε μήνα.
                  
               
                     (222)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του βασικού κανονισμού. Η επιτροπή που συστάθηκε βάσει του άρθρου 15 παράγραφος 1 του κανονισμού (ΕΕ) 2016/1036 διατύπωσε θετική γνώμη,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Επιβάλλεται οριστικός δασμός αντιντάμπινγκ στις εισαγωγές σουλφανιλικού οξέος και των αλάτων του που υπάγονται επί του παρόντος στον κωδικό ΣΟ ex 2921 42 00 (κωδικοί TARIC 2921420040, 2921420060 και 2921420061), καταγωγής Λαϊκής Δημοκρατίας της Κίνας.
            
            
               2.   Ο οριστικός δασμός αντιντάμπινγκ που εφαρμόζεται στην καθαρή τιμή «ελεύθερο στα σύνορα της Ένωσης», πριν από την καταβολή δασμού, του προϊόντος που περιγράφεται στην παράγραφο 1, έχει ως εξής:
               
                           Χώρα
                        
                        
                           Οριστικός δασμός (%)
                        
                     
                           Λαϊκή Δημοκρατία της Κίνας
                        
                        
                           33,7
                        
                     
            
               3.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Κανονισμός (ΕΚ) αριθ. 1339/2002 του Συμβουλίου, της 22ας Ιουλίου 2002, για την επιβολή οριστικού δασμού αντιντάμπινγκ και για την οριστική είσπραξη του επιβληθέντος προσωρινού δασμού στις εισαγωγές σουλφανιλικού οξέος καταγωγής Λαϊκής Δημοκρατίας της Κίνα και Ινδίας (ΕΕ L 196 της 25.7.2002, σ. 11).
         
            (3)  Κανονισμός (ΕΚ) αριθ. 1338/2002 του Συμβουλίου, της 22ας Ιουλίου 2002, για την επιβολή οριστικού αντισταθμιστικού δασμού και την οριστική είσπραξη του προσωρινού αντισταθμιστικού δασμού που επιβλήθηκε στις εισαγωγές σουλφανιλικού οξέος, καταγωγής Ινδίας (ΕΕ L 196 της 25.7.2002, σ. 1).
         
            (4)  Απόφαση 2002/611/ΕΚ της Επιτροπής, της 12ης Ιουλίου 2002, για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σουλφανιλικού οξέος καταγωγής Ινδίας (ΕΕ L 196 της 25.7.2002, σ. 36).
         
            (5)  Κανονισμός (ΕΚ) αριθ. 236/2004 του Συμβουλίου, της 10ης Φεβρουαρίου 2004, για την τροποποίηση του κανονισμού (ΕΚ) αριθ. 1339/2002 για την επιβολή οριστικού δασμού αντιντάμπινγκ και για την οριστική είσπραξη του επιβληθέντος προσωρινού δασμού στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και Ινδίας (ΕΕ L 40 της 12.2.2004, σ. 17).
         
            (6)  Απόφαση 2004/255/ΕΚ της Επιτροπής, της 17ης Μαρτίου 2004, για την κατάργηση της απόφασης 2002/611/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σουλφανιλικού οξέος καταγωγής Ινδίας (ΕΕ L 80 της 18.3.2004, σ. 29).
         
            (7)  Απόφαση 2006/37/ΕΚ της Επιτροπής, της 5ης Δεκεμβρίου 2005, για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σουλφανιλικού οξέος καταγωγής Ινδίας (ΕΕ L 22 της 26.1.2006, σ. 52).
         
            (8)  Κανονισμός (ΕΚ) αριθ. 123/2006 του Συμβουλίου, της 23ης Ιανουαρίου 2006, για την τροποποίηση του κανονισμού (ΕΚ) αριθ. 1338/2002 σχετικά με την επιβολή οριστικού αντισταθμιστικού δασμού στις εισαγωγές σουλφανιλικού οξέος καταγωγής Ινδίας και την τροποποίηση του κανονισμού (ΕΚ) αριθ. 1339/2002 σχετικά με την επιβολή οριστικού δασμού αντιντάμπινγκ στις εισαγωγές σουλφανιλικού οξέος καταγωγής, μεταξύ άλλων, Ινδίας (ΕΕ L 22 της 26.1.2006, σ. 5).
         
            (9)  Κανονισμός (ΕΚ) αριθ. 1000/2008 του Συμβουλίου, της 13ης Οκτωβρίου 2008, για την επιβολή οριστικού δασμού αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και Ινδίας ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 (ΕΕ L 275 της 16.10.2008, σ. 1).
         
            (10)  Κανονισμός (ΕΚ) αριθ. 1010/2008 του Συμβουλίου, της 13ης Οκτωβρίου 2008, για την επιβολή οριστικού αντισταθμιστικού δασμού στις εισαγωγές σουλφανιλικού οξέος καταγωγής Ινδίας ύστερα από επανεξέταση ενόψει της λήξης ισχύος των μέτρων δυνάμει του άρθρου 18 του κανονισμού (ΕΚ) αριθ. 2026/97 και μερική ενδιάμεση επανεξέταση δυνάμει του άρθρου 19 του κανονισμού (ΕΚ) αριθ. 2026/97 και για τροποποίηση του κανονισμού (ΕΚ) αριθ. 1000/2008 για την επιβολή οριστικού δασμού αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και Ινδίας, ύστερα από επανεξέταση ενόψει της λήξης ισχύος των μέτρων δυνάμει του άρθρου 11 παράγραφος 2 του κανονισμού (ΕΚ) αριθ. 384/96 (ΕΕ L 276 της 17.10.2008, σ. 3).
         
            (11)  Εκτελεστικός κανονισμός (ΕΕ) αριθ. 1346/2014 της Επιτροπής, της 17ης Δεκεμβρίου 2014, για την επιβολή οριστικού δασμού αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και την κατάργηση του οριστικού δασμού αντιντάμπινγκ στις εισαγωγές σουλφανιλικού οξέος καταγωγής Ινδίας ύστερα από επανεξέταση ενόψει της λήξης ισχύος των μέτρων δυνάμει του άρθρου 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ L 363 της 18.12.2014, σ. 82).
         
            (12)  Εκτελεστικός κανονισμός (ΕΕ) αριθ. 1347/2014 της Επιτροπής, της 17ης Δεκεμβρίου 2014, για την κατάργηση του οριστικού αντισταθμιστικού δασμού στις εισαγωγές σουλφανιλικού οξέος καταγωγής Ινδίας ύστερα από επανεξέταση ενόψει της λήξης ισχύος των μέτρων δυνάμει του άρθρου 18 του κανονισμού (ΕΚ) αριθ. 597/2009 του Συμβουλίου (ΕΕ L 363 της 18.12.2014, σ. 101).
         
            (13)  ΕΕ C 140 της 16.4.2019, σ. 10.
         
            (14)  ΕΕ C 425 της 18.12.2019, σ. 39.
         
            (15)  Ρηματική διακοίνωση της 27ης Ιανουαρίου 2020.
         
            (16)  Αριθ. αναφοράς t20.001169.
         
            (17)  Όπως διευκρινίζεται στο σημείωμα για τον φάκελο της 18ης Νοεμβρίου 2020, αριθ. αναφ. t20.007508. Εκτός από τη συμφωνία του αιτούντα, η Επιτροπή δεν έλαβε κανένα σχόλιο επί του σημειώματος για τον φάκελο.
         
            (18)  Βλέπε ειδικές υποσημειώσεις για κάθε εταιρεία στα επόμενα τμήματα.
         
            (19)  Έγγραφο εργασίας των υπηρεσιών της Επιτροπής «Commission Staff Working Document on Significant Distortions in the Economy of the People’s Republic of China for the purposes of Trade Defence Investigations», 20 Δεκεμβρίου 2017, SWD(2017) 483 final/2.
         
            (20)  Έκθεση – κεφάλαιο 2, σ. 6-7.
         
            (21)  Έκθεση – κεφάλαιο 2, σ. 10.
         
            (22)  Διατίθεται στη διεύθυνσηhttp://www.fdi.gov.cn/1800000121_39_4866_0_7.html (ημερομηνία τελευταίας προσπέλασης: 27 Οκτωβρίου 2020).
         
            (23)  Έκθεση – κεφάλαιο 2, σ. 20-21.
         
            (24)  Έκθεση – κεφάλαιο 3, σ. 41, 73-74.
         
            (25)  Έκθεση – κεφάλαιο 6, σ. 120-121.
         
            (26)  Έκθεση – κεφάλαιο 6, σ. 122-135.
         
            (27)  Έκθεση – κεφάλαιο 7, σ. 167-168.
         
            (28)  Έκθεση – κεφάλαιο 8, σ. 169-170, 200-201.
         
            (29)  Έκθεση – κεφάλαιο 2, σ. 15-16, έκθεση – κεφάλαιο 4, σ. 50, σ. 84, έκθεση – κεφάλαιο 5, σ. 108-109.
         
            (30)  Βλέπε:http://www.czcip.gov.cn/zonghexinxi/r-24281.html (ημερομηνία τελευταίας προσπέλασης: 27 Οκτωβρίου 2020)
         
            (31)  Βλέπε:https://www.acfic.org.cn/gdgsl_362/zj/zjgslgz/200901/t20090123_23197.html (ημερομηνία τελευταίας προσπέλασης: 27 Οκτωβρίου 2020)
         
            (32)  Northeast Pharmaceutical Group Import And Export Trade Co., Ltd., China Jiangsu International Economic And Technical Cooperation Group Co., Ltd. και Zhejiang Chemicals Import & Export Corporation,
         
            (33)  Βλέπε:https://www.globenewswire.com/news-release/2020/03/18/2002467/0/en/Global-Aniline-Market-Opportunities-to-2025-Innovations-in-the-Production-of-Aniline-from-Biomass.html καιhttps://teletype.in/@skr-tt/rkrLj4e3Q (ημερομηνία τελευταίας προσπέλασης και των δύο ιστοσελίδων: 26 Οκτωβρίου 2020)
         
            (34)  Βλέπε:https://cen.acs.org/business/finance/CENs-Global-Top-50-chemical/97/i30 (ημερομηνία τελευταίας προσπέλασης: 26 Οκτωβρίου 2020)
         
            (35)  Βλέπεhttp://gzw.yantai.gov.cn/art/2019/8/21/art_9289_2493465.html (ημερομηνία τελευταίας προσπέλασης: 26 Οκτωβρίου 2020)
         
            (36)  Βλέπε:http://static.sse.com.cn//disclosure/listedinfo/announcement/c/2020-03-31/600309_2019_n.pdf, σ. 52-54 (ημερομηνία τελευταίας προσπέλασης: 26 Οκτωβρίου 2020)
         
            (37)  Βλέπε άρθρο στην εξειδικευμένη διαδικτυακή υπηρεσία PUdaily: Wanhua’s Pursuit of Reform — An Exemplar of China’s State-owned Enterprise Reform.10 Ιουνίου 2019,http://www.pudaily.com/News/NewsView.aspx?nid=77913 (ημερομηνία τελευταίας προσπέλασης: 27 Οκτωβρίου 2020).
         
            (38)  Βλέπε την περιγραφή της εταιρείας όσον αφορά τη συμφωνία της Wanhua με την κρατική επιχείρηση Sinopec Nanjing Chemical σχετικά με τη στρατηγική συνεργασία για την ανιλίνη: “Στις 8 Φεβρουαρίου η Yantai Wanhua Polyurethanes Co., Ltd. και η SINOPEC Nanjing Chemical Co., Ltd. πραγματοποίησαν στην αρχαία πόλη Nanjing τελετή για την υπογραφή της στρατηγικής συνεργασίας σε σχέση με την ανιλίνη. Οι συμμετέχοντες εξέτασαν από κοινού τη 10ετή ιστορία της διμερούς επιχειρηματικής συνεργασίας τους σχετικά με την ανιλίνη, συνόψισαν την επιτυχή εμπειρία συνεργασίας τους και στη συνέχεια συζήτησαν διεξοδικά τη μελλοντική στρατηγική συνεργασία τους και κατέληξαν σε συμφωνία όσον αφορά την επέκταση της συνεργασίας και την κοινή μακροπρόθεσμη ανάπτυξη. Η συμφωνία στρατηγικής συνεργασίας για την ανιλίνη που υπεγράφη μεταξύ της Yantai Wanhua και της Nanjing Chemical Co., Ltd. (Nanhua) παρέχει στη Yantai Wanhua εγγύηση σταθερού και χαμηλού κόστους για την προμήθεια πρώτων υλών ανιλίνης κατά τη φάση της ταχείας ανάπτυξής της. Παράλληλα, βελτιώνει τις ικανότητες αντίστασης απέναντι στον οικονομικό κίνδυνο και για τις δύο εταιρείες, με αποτέλεσμα να δημιουργούνται ευνοϊκές συνθήκες για την περαιτέρω συνεργασία και ανάπτυξη για αμφότερα τα μέρη.»09.02.2012.https://www.whchem.com/en/newsmedia/news/271.shtml (ημερομηνία τελευταίας προσπέλασης: 27 Οκτωβρίου 2020)
         
            (39)  Στοιχεία για το 2015 με βάση τη στατιστική επετηρίδα της Κίνας 2016, Εθνική Στατιστική Υπηρεσία της Κίνας.
         
            (40)  Έκθεση – κεφάλαιο 3, σ. 22-24 και κεφάλαιο 5, σ. 97-108.
         
            (41)  Έκθεση – κεφάλαιο 5, σ. 104-9.
         
            (42)  Έκθεση – κεφάλαιο 5, σ. 100-1.
         
            (43)  Έκθεση – κεφάλαιο 2, σ. 26.
         
            (44)  Έκθεση – κεφάλαιο 2, σ. 31-2.
         
            (45)  Διατίθεται στη διεύθυνσηhttps://www.reuters.com/article/us-china-congress-companies-idUSKCN1B40JU (ημερομηνία τελευταίας προσπέλασης: 27 Οκτωβρίου 2020).
         
            (46)  Βλέπε τον ιστότοπο της εταιρείας:https://www.whchem.com/cn/aboutus/management/directorboard.shtml (ημερομηνία τελευταίας προσπέλασης: 27 Οκτωβρίου 2020)
         
            (47)  Βλέπε τον ιστότοπο της εταιρείας:http://www.zjgj.com/intro/21.html (ημερομηνία τελευταίας προσπέλασης: 27 Οκτωβρίου 2020)
         
            (48)  Βλέπε τον ιστότοπο της εταιρείας:http://www.zjgj.com/news/2540.html (ημερομηνία τελευταίας προσπέλασης: 27 Οκτωβρίου 2020)
         
            (49)  Βλέπε τον ιστότοπο της εταιρείας:http://www.nepharm.com.cn/article/index/cid/88.html (ημερομηνία τελευταίας προσπέλασης: 28 Οκτωβρίου 2020)
         
            (50)  Έκθεση – κεφάλαια 14.1 έως 14.3.
         
            (51)  Έκθεση – κεφάλαιο 4, σ. 41-42, 83.
         
            (52)  Έκθεση – κεφάλαιο 16, σ. 406-424.
         
            (53)  Έκθεση – κεφάλαιο 16, σ. 401.
         
            (54)  Έκθεση – κεφάλαιο 16, σ. 411.
         
            (55)  13ο πενταετές πρόγραμμα για τον κλάδο πετροχημικών και χημικών, τμήμα III.7.
         
            (56)  Έγγραφο αριθ. 57 του Κρατικού Συμβουλίου. 23 Ιουλίου 2016, τμήμα I.3.http://www.gov.cn/zhengce/content/2016-08/03/content_5097173.htm (ημερομηνία τελευταίας προσπέλασης: 27 Οκτωβρίου 2020).
         
            (57)  Έκθεση – κεφάλαιο 16, σ. 419.
         
            (58)  Έκθεση – κεφάλαιο 16, σ. 424.
         
            (59)  Έκθεση – κεφάλαιο 4, σ. 70.
         
            (60)  Βλέπε:http://static.sse.com.cn//disclosure/listedinfo/announcement/c/2020-03-31/600309_2019_n.pdf, σ. 160 (ημερομηνία τελευταίας προσπέλασης: 28 Οκτωβρίου 2020)
         
            (61)  Βλέπε:http://static.sse.com.cn//disclosure/listedinfo/announcement/c/2019-04-23/600309_2018_n.pdf, σ. 138 (ημερομηνία τελευταίας προσπέλασης: 28 Οκτωβρίου 2020)
         
            (62)  Βλέπε:http://www.yantai.gov.cn/art/2020/6/28/art_20330_2762266.html (ημερομηνία τελευταίας προσπέλασης: 28 Οκτωβρίου 2020)
         
            (63)  http://transcustoms.com/China_HS_Code/China_Tariff.asp?HS_Code=2902200000 (ημερομηνία τελευταίας προσπέλασης: 29 Οκτωβρίου 2020)
         
            (64)  Έκθεση – κεφάλαιο 6, σ. 138-149.
         
            (65)  Έκθεση – κεφάλαιο 9, σ. 216.
         
            (66)  Έκθεση – κεφάλαιο 9, σ. 213-215.
         
            (67)  Έκθεση – κεφάλαιο 9, σ. 209-211.
         
            (68)  Έκθεση – κεφάλαιο 13, σ. 332-337.
         
            (69)  Έκθεση – κεφάλαιο 13, σ. 336.
         
            (70)  Έκθεση – κεφάλαιο 13, σ. 337-341.
         
            (71)  Έκθεση – κεφάλαιο 6, σ. 114-117.
         
            (72)  Έκθεση – κεφάλαιο 6, σ. 119.
         
            (73)  Έκθεση – κεφάλαιο 6, σ. 120.
         
            (74)  Έκθεση – κεφάλαιο 6, σ. 121-122, 126-128, 133-135.
         
            (75)  Βλέπε έγγραφο εργασίας του ΔΝΤ «Resolving China’s Corporate Debt Problem» των Wojciech Maliszewski, Serkan Arslanalp, John Caparusso, José Garrido, Si Guo, Joong Shik Kang, W. Raphaël Lam, T. Daniel Law, Wei Liao, Nadia Rendak, Philippe Wingender, Jiangyan, Οκτώβριος 2016, WP/16/203.
         
            (76)  Έκθεση – κεφάλαιο 6, σ. 121-122, 126-128, 133-135.
         
            (77)  Ανοιχτά δεδομένα της Παγκόσμιας Τράπεζας – Ανώτερο μεσαίο εισόδημα,https://data.worldbank.org/income-level/upper-middle-income.
         
            (78)  Σε παγκόσμιο επίπεδο το σουλφανιλικό οξύ παράγεται στην Ένωση, τις ΗΠΑ, τη ΛΔΚ και την Ινδία.
         
            (79)  http://www.daikaffil.com/collaboration.html (ημερομηνία τελευταίας προσπέλασης: 24 Νοεμβρίου 2020).
         
            (80)  http://www.gtis.com/gta/secure/default.cfm
         
            (81)  Πρόκειται για τις πρώτες ύλες για την παραγωγή σουλφανιλικού οξέος και όχι για τα άλατά του.
         
            (82)  Κανονισμός (ΕΕ) 2015/755 του Ευρωπαϊκού Κοινοβουλίου και του Συμβουλίου, της 29ης Απριλίου 2015, περί κοινού καθεστώτος εισαγωγών από ορισμένες τρίτες χώρες (ΕΕ L 123 της 19.5.2015, σ. 33), όπως τροποποιήθηκε με τον κατ’ εξουσιοδότηση κανονισμό (ΕΕ) 2017/749 της Επιτροπής, της 24ης Φεβρουαρίου 2017 (ΕΕ L 113 της 29.4.2017, σ. 11).
         
            (83)  Τα εν λόγω χώρες που δεν είναι μέλη του ΠΟΕ είναι το Αζερμπαϊτζάν, η Λευκορωσία, η Βόρεια Κορέα, το Τουρκμενιστάν και το Ουζμπεκιστάν.
         
            (84)  https://www.reportsanddata.com/report-detail/aniline-market
         
            (85)  Στη σελίδα 6 της κατάθεσης 10-K SEC της Huntsman Corporation με ημερομηνία 13 Φεβρουαρίου 2020 γίνεται αναφορά στην απουσία σημαντικής «αγοράς» ανιλίνης, καθώς οι παρασκευαστές MDI είτε είναι ενσωματωμένοι σε εγκατάσταση παραγωγής ανιλίνης είτε έχουν συνάψει μακροπρόθεσμη σύμβαση προμήθειας. Για περισσότερες λεπτομέρειες, βλέπεhttps://www.huntsman.com/investors/financials/sec-filings/content/0001558370-20-000780/0001558370-20-000780.pdf
         
            (86)  Βλέπε σελίδα 7 της αίτησης επανεξέτασης.
         
            (87)  Βλέπε σελίδα 7 της αίτησης επανεξέτασης.
         
            (88)  Βλέπε t20.003680.
         
            (89)  Διατίθεται στη διεύθυνσηhttps://wits.worldbank.org/WITS/WITS/Restricted/Login.aspx (ημερομηνία τελευταίας προσπέλασης: 7 Ιανουαρίου 2020)· αν και απαιτείται εγγραφή, η πρόσβαση στη βάση δεδομένων είναι δωρεάν.
         
            (90)  Βλέπε σελίδα 84 της έκθεσηςhttps://www.doingbusiness.org/content/dam/doingBusiness/country/c/china/CHN.pdf
         
            (91)  https://timesofindia.indiatimes.com/city/mumbai/maharashtra-govt-increases-water-tariff-for-industries-using-it-as-raw-material/articleshow/62573525.cms
         
            (92)  http://mospi.nic.in/sites/default/files/publication_reports/Annual_Report_PLFS_2018_19_HL.pdf
         
            (93)  Ο ετήσιος μέσος μισθός στην Ινδία κατά την περίοδο της έρευνας επανεξέτασης ήταν περίπου 192 000 INR (βλέπε τακτικά στοιχεία για τους μισθούς στην κατάσταση 17, σελίδα 60 της «Ετήσιας έκθεσης, PLFS, 2018-19» που μπορεί να τηλεφορτωθεί μέσω του συνδέσμου στην ανωτέρω υποσημείωση). Η έκθεση «ινδικές στατιστικές εργασίας 2017» δείχνει ότι οι ετήσιες ελάχιστες αποδοχές των εργαζομένων στον ινδικό μεταποιητικό τομέα γενικά το 2014 ήταν πάνω από 100 000 INR/έτος.
         
            (94)  http://www.labourbureaunew.gov.in/UserContent/ILS_2017.pdf
         
            (95)  https://www.merc.gov.in/faces/merc/common/outputClient.xhtml
         
            (96)  https://www.ppac.gov.in/
         
            (97)  Βλέπε σελίδα 33 του εγγράφουhttps://www.ppac.gov.in/WriteReadData/Reports/202005260522443480671SnapshotofIndiasOilGasdata,April2020.pdf
         
            (98)  Βλέπε t20.007552. Οι λεπτομερείς πληροφορίες σχετικά με το κόστος που υπέβαλε ο αιτών είναι εκ φύσεως εμπιστευτικές βάσει του άρθρου 19 παράγραφος 1 του βασικού κανονισμού και δεν μπορούν να απαλειφθούν.
         
            (99)  Για ανάλυση, βλέπε t20.007552.
         
            (100)  Βλέπε t20.006886.
         
            (101)  Βλέπε σ. I-16 της δημοσίευσης 4680 της Επιτροπής Διεθνούς Εμπορίου των Ηνωμένων Πολιτειών σχετικά με το σουλφανιλικό οξύ προέλευσης Κίνας και Ινδίας, αριθ. έρευνας 701-TA-318 και 731-TA-538 και 561 (τέταρτη επανεξέταση) του Απριλίου 2017 (στο εξής: έκθεση USITC του Απριλίου 2017).
         
            (102)  Σελίδα 33 της αίτησης.
         
            (103)  Βλέπε σ. 22 της έκθεσης της USITC του Απριλίου 2017.
         
            (104)  Τα παράγωγα της ανιλίνης και τα άλατά της περιλαμβάνουν το υπό επανεξέταση προϊόν. Πρόκειται για ευρύτερη κατηγορία από το σουλφανιλικό οξύ και τα άλατά του.
         
            (105)  Βλέπε σ. I-19 της έκθεσης της USITC του Απριλίου 2017.
         
            (106)  Για την Hebei Honggang Chemical Industry Co., Ltd. βλέπεhttp://en.hebhonggang.com/comcontent_detail/i=2&comContentId=2.html (ημερομηνία τελευταίας προσπέλασης: 24 Νοεμβρίου 2020)· για την Cangzhou Lingang Yueguo Chemical Co., Ltd. βλέπεhttp://www.y-gchem.com/about_en.html (ημερομηνία τελευταίας προσπέλασης: 24 Νοεμβρίου 2020)· για την Orichem International Ltd βλέπεhttp://www.orichem.com/ (ημερομηνία τελευταίας προσπέλασης: 24 Νοεμβρίου 2020).
         
            (107)  Βλέπε σ. I-18 της έκθεσης της USITC του Απριλίου 2017. Βλέπε υποσημείωση 98.
         
            (108)  Βλέπε σ. 10 της έκθεσης της USITC του Απριλίου 2017. Βλέπε υποσημείωση 98.
         
            (109)  Αριθ. αναφοράς t20.007508.
         
            (110)  Κανονισμός (ΕΚ) αριθ. 575/2002 της Επιτροπής, της 3ης Μαρτίου 2002, για την επιβολή προσωρινού δασμού αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και Ινδίας (ΕΕ L 87 της 4.4.2002, σ. 28).
         
            (111)  Αριθ. αναφοράς NLRTD-2014-1999. Διατίθεται στη διεύθυνσηhttps://ec.europa.eu/taxation_customs/dds2/ebti/ebti_consultation.jsp?Lang = en (ημερομηνία τελευταίας προσπέλασης: 30 Νοεμβρίου 2020).
         
            (112)  Αριθ. αναφοράς ITIT-2014-0509C-277100. Διατίθεται στη διεύθυνσηhttps://ec.europa.eu/taxation_customs/dds2/ebti/ebti_consultation.jsp?Lang = en (ημερομηνία τελευταίας προσπέλασης: 30 Νοεμβρίου 2020).
         
            (113)  Τα έτη 2010 και 2011 ήταν αρκετά ασυνήθιστα, καθώς οι εισαγωγές από τη ΛΔΚ ανήλθαν σε πάνω από 5 000 τόνους και κάτω από 1 200 τόνους αντίστοιχα.
         
            (114)  Το έτος 2013 ήταν ασυνήθιστο, καθώς ο όγκος των εισαγωγών ανήλθε σε ελαφρώς πάνω από 10 τόνους.
         
            (115)  Όπως καθορίζεται στην αιτιολογική σκέψη 153, τα άλατα σουλφανιλικού οξέος περιορίζονται στο σουλφανιλικό νάτριο.
         
            (116)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών(ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).